২০ অক্টোবর ২০২১, ১৬:৩৯, আপডেট: ২০ অক্টোবর ২০২১, ১৬:৪২\nতথ্যমন্ত্রী ড. হাছান মাহমুদ - ছবি - সংগৃহীত\nতথ্যমন্ত্রী ড. হাছান মাহমুদ বলেছেন, একজন সত্যিকার মুসলমান কখনো অন্যের ক্ষতি করতে ও সন্ত্রাস-জঙ্গিবাদে জড়াতে পারে না। আউলিয়া সাধক ও দরবেশদের এই দেশে জঙ্গিবাদের ঠাঁই হবে না। তিনি বলেন, সাম্প্রদায়িক উন্মাদনা ছড়িয়ে কোনো লাভ হবে না। এ দেশের মানুষ অসাম্প্রদায়িক ও উদার। সাম্প্রদায়িক অপশক্তিকে সর্বশক্তি দিয়ে আমাদের রুখে দিতে হবে।\nবুধবার সকালে মাইজভাণ্ডার দরবার শরিফের আয়োজনে রাজধানীতে অনুষ্ঠিত জশনে জুলুস ঈদে মিলাদুন্নবীর আলোচনাসভায় প্রধান অতিথিরি বক্তব্যে এসব কথা বলেন তথ্যমন্ত্রী।\nআলোচনাসভায় তথ্যমন্ত্রী বলেন, সরকার ১২ রবিউল আওয়ালকে সরকারি ছুটি হিসেবে ঘোষণা করেছে। ইসলামের মূল মর্মবাণী হলো—মানুষের মধ্যে সৌহার্দ্য বৃদ্ধি করা। যারা এই মূল মর্মবাণী ধারণ করে, তারা কখনো ইসলামের নামে অন্য কারও ওপর আক্রমণ করে না। আজ ইসলামের মূল থেকে সরে গিয়ে ইসলামের ভুল ব্যাখ্যা দেয়া হয়, তরুণদের বিপথে নিয়ে যাওয়া হয়। অলি আউলিয়াদের মাধ্যমে ভালোবাসায় এই জনপদে ইসলাম প্রতিষ্ঠিত হয়েছে। যারা এদের বিরুদ্ধে কথা বলে, সহিংসতা সৃষ্টি করে, অন্য ধর্মের প্রতি হামলা করে; তারা ফেৎনা সৃষ্টিকারী।\nআমাদের এই দেশের স্বাধীনতার জন্য মুসলমান-হিন্দু একসঙ্গে যুদ্ধ করেছে। এই দেশ সবার। আজ যারা বিভ্রান্তি ছড়িয়ে যাচ্ছে, পবিত্র ধর্ম ইসলামের বিরুদ্ধে ফেৎনা ছড়িয়ে যাচ্ছে, তাদের কঠোর হাতে দমন করতে হবে। নিজেদের মধ্যে ভেদাভেদ না রেখে, নিজেদের মধ্যে ফেৎনা না রটিয়ে আমাদের একসঙ্গে থাকতে হবে।


- রূপালী ঘুড়ি / ফেব্রুয়ারি ১৬, ২০১৩ / ১৪ টি মন্তব্য / Uncategorized\nকোন অপরাধে আজ রাজীব’কে প্রাণ দিতে হল? একটাই তো চাওয়ার ছিল যুদ্ধপরাধীদের ন্যায্য বিচার।\nএই চাওয়া তো বাংলাদেশের ১৬ কোটি মানুষের ই চাওয়া।\nএই মুহূর্তে শাহবাগ চত্বরে রাজীবের লাশের জানাজায় এক অভাবনীয় দৃশ্য দেখলাম। লক্ষ লক্ষ মানুষ উপস্থিত হয়ে রাজীবের সাথে এক হয়েছেন। সবার এক কথা এক রাজীব গিয়েছে আরো রাজীব যাবে। তবু দাবি আদায় না করে রাজপথ ছাড়বোনা।\n‘৭১ দেখেছি। তখন ছোট ছিলাম। আবার আজ ২০১৩ দেখছি। এ যেনো আর একটা ‘৭১। দুই নয়নে অশ্রু সংবরণ করতে পারিনি। তাই আর কী বলি।\nরাজীব, আপনাকে লাল সেলুট।\nরূপালী ঘুড়ি এর ব্লগ ১৭ বার পঠিত\nরাজীব ছিলেন একজন অত্যন্ত প্রতিভাবান ইসলাম-বিরোধী কলম-যোদ্ধা। ইসলামপন্থীরা ঠিকই জানে কলমের কি ক্ষমতা। কাজেই ওরা ঠিকই ওদের তালিকা বানিয়ে ফেলেছে সেসব কলম-যোদ্ধাদের। আমার বিচারে রাজীব থাকবেন সে তালিকার শীর্ষ কয়েকজনের মাঝে। ওরা কেবল অপেক্ষা করছে সঠিক মুহূর্তের জন্য।\nকিন্তু কলম ছেড়ে আজ যখন ওদের অস্তিত্বের উপর হুমকি দেওয়া হচ্ছে, মোক্ষম সময়ের অপেক্ষা না করেই ওদেরকে চূড়ান্ত কাজে নামতে হলো।\nএবং ওরা এটাও জানে যে, কলম-যোদ্ধাদের কর্মফলই আজকের দেশীব্যাপী এ বিক্ষোভ।\nফেব্রুয়ারি ১৬, ২০১৩ ৮:৩০ পূর্বাহ্ন\nইসলামপন্থীরা ঠিকই জানে কলমের কি ক্ষমতা। কাজেই ওরা ঠিকই ওদের তালিকা বানিয়ে ফেলেছে সেসব কলম-যোদ্ধাদের।\nসত্যি কথা। ইসলামের ইতিহাস থেকে জানা যায় যে ইসলামের সবচাইতে বড় শত্রু হচ্ছে কলমের ভাষা। নবী মুহাম্মদ তাঁর জীবদ্দশায় এই ধরনের লিস্টি তৈরী করেছেন, এবং এক এক করে সব কলম যোদ্ধাকেই হত্যা করেছেন। আজকের জিহাদীরা নবীর সেই আদর্শই পালন করে চলেছে।\nঅত্যন্ত দুঃখজনক। ভীত বোধ করছি। দাবী কতটা কি আদায় হবে বুঝছি না। হয়ত দু চারজনের ফাঁসী হবে। কিন্তু ইসলামী সাপের বিষ তাতে কমবে না। ইতোমধ্যে রাজীবের নাস্তিক পরিচয়ে অনেকেই ক্ষোভ প্রকাশ করেছেন সোশ্যাল মিডিয়ায়। ইসলামে বিশ্বাসী কেউ একজন নাস্তিককে সত্যিকার ভাবে মানুষ মনে করবে এ আশা আমার কম।*shok*\nফেব্রুয়ারি ১৬, ২০১৩ ৮:৩৭ পূর্বাহ্ন\nসত্যিকার অর্থে ইসলামের বিরুদ্ধে প্রকৃত বৌদ্ধিক লেখালেখি বর্তমান কালের আগ পর্যন্ত তেমন একটা হয় নি। কিছু কিছু লোক সীমাবদ্ধ ভাবে এর বিরুদ্ধে বলার চেষ্টা করেছে কিন্তু তাদের কল্লা কেটে কন্ঠ স্তব্ধ করা হয়েছে। যে কারনে ইসলাম টিকে গেছে গত ১৪০০ বছর। কিন্তু এই প্রথম ইসলাম প্রকৃত ব্যপকভাবে সমালোচনার মুখে পড়েছে। মানুষ চুল চেরা বিচার বিশ্লেষণ করছে ইসলামকে। আর তাই এখন এটা মাত্র সময়ের ব্যপার- ইসলামের বিদায় ঘন্টার। বিদায় না হলেও এটা নখ দন্তহীন একটা বাঘে পরিণত হবে অন্যান্য ধর্মের মত।এটাই আমার মনে হয়।\nফেব্রুয়ারি ১৭, ২০১৩ ৫:৫৪ পূর্বাহ্ন\nকিন্তু ইসলামী সাপের বিষ তাতে কমবে না।\nসত্যি কথা। বাংলাদেশ তথা বিশ্বের সর্বত্র যতদিন ইসলামের দাপট থাকবে ততদিন রাজীবের মত আরও অনেককে প্রাণ দিতে হবে। ইসলামের বিষদাঁত ভেঙে দিলে হয়ত এই তাণ্ডবের কিছুটা কমতি হতে পারে। কিন্তু আমি এই ব্যাপারে আশাবাদী নই।\nতবুও স্বীকার করতেই হবে যে রাজিবের মত নির্ভীক, সাহসী, এবং মেধাবী ব্লগারদের জন্যই আজ সম্ভব হয়েছে প্রজন্ম চত্তর। এই সব রাজিবদের কোনদিনই মৃত্যু হবে না। রাজিবের প্রতিটি রক্তকনিকা থেকে জন্ম হবে আরও লক্ষ কোটি রাজিবের। এরাও হবে অকুতোভয়, নির্ভীক সৈনিক–ঠিক যেমন হয়েছে বরকত, শফিক, জব্বার এদের রক্ত থেকে।\nফেব্রুয়ারি ১৬, ২০১৩ ১০:৪৮ পূর্বাহ্ন\nযতদুর মনে হচ্ছে- রাজিবকে হত্যা করা হয়েছে গণ-জাগরন মঞ্চের জন্য নয় , বরং তা নাস্তিকতা প্রচারের জন্য বিশেষ করে ব্লগ সাইটে। সে ইসলাম ও মোহাম্মদ সম্পর্কে কটূক্তি করার জন্য আর যা বলা বাহুল্য ইসলামে যার শাস্তি মৃত্যুদন্ড। আমি ভীষণ ভীত এ ভেবে যে , যখন আন্দোলন শেষ হয়ে যাবে , তখন টিভি তে দেখা ব্লগাররা একা একাই চলাচল করবে, তখন তাদেরকে নিরাপত্তা দেবে কে ? সুতরাং একমাত্র রাজিব নয় , আরও বহু রাজিবের মৃত্যু অপেক্ষা করছে সামনে – এ আশংকা আমার। তবে রাজিবের মৃত্যু নব প্রজন্মকে অনেক উৎসাহিত করবে , তারা আরও সাহসী হবে – আর এ ভাবেই হয়ত একদিন… আরও পড়ুন >>\nফেব্রুয়ারি ১৬, ২০১৩ ১১:৩৫ পূর্বাহ্ন\nরাজীবের জানাজার আপনার বাস্তব অভিজ্ঞতা আমাদের শেয়ার করার জন্য ধন্যবাদ।\nফেব্রুয়ারি ১৬, ২০১৩ ২:৩০ অপরাহ্ন\nআমারও এই আশংকা যে নেই তা নয়। কতদিন শাহবাগ চত্বরে যোদ্ধারা থাকবে? শোনা যাচ্ছে, না মিডিয়াতে দেখলাম ১৭ জনের তালিকা খুনিরা বানিয়েছে। এই তালিকায় কারা আছে কে জানে। সরকার বলছে ব্লগাদের’কে অর্থাৎ “প্রজন্ম চত্বরে” যারা আছে তাদের নিরাপত্তা দেয়ার ব্যবস্থা হয়েছে। কিন্তু, এই ব্যবস্থা তো অপ্রতুল। এর পরে কী হবে? দুর্ভাবনাটা তখনকার জন্যেই। ধর্মের তকমা না আটলে সমাজে চলাফেরা করা যায়না এটা তো সবাই জানেন। সে ইসলামী হোক, আর যে ধর্মেরই হোক। আসলে সমস্ত ব্যাপারটা এক অন্ধকারে ডুবে আছে। আগে ছিল পাকিদের বিরুদ্ধে সংগ্রাম এখন কে যে কী মানে, কে যে কোন দল সমর্থন করছে, উপর থেকে বুঝা মুশকিল। কবে… আরও পড়ুন >>\nফেব্রুয়ারি ১৬, ২০১৩ ৯:৪১ অপরাহ্ন\nআজ সকাল ৭:৩০ এর বিবিসি বাংলার খবরে শুনতে পেলাম (খবরটা আন্তর্জালে save করে নাই) শাহবাগের একজন আয়োজক/বক্তা বিবিসি প্রতিনিধিকে বল্লেন-জামাত-শিবিরের পক্ষ হতে ,যে ইমাম শোভনের জানাজা পড়িয়েছেন এবং শাহবাগের আয়োজক/বক্তাদের ১৭ জনের একটি তালিকা দিয়ে চিঠি দিয়ে জানিয়ে দিয়েছে- যে অতি শীঘ্র তাদেরও একের পর এক থাবা বাবা ওরফে ইঞ্জিনীয়ার রাজিব হায়দারের ন্যায় পরিণতি হইবে। কী মারাত্মক কথা!!! তবে শাহবাগের প্রতিনিধি এক প্রশ্নের উত্তরে জানিয়েছেন “আমরা এই হুমকিতে মোটেই ভীত নই বরং আন্দোলন আরো বেশী জোরে অগ্রসর হইবে। যুদ্ধের এক পক্ষের হাতে সভ্য অস্ত্র কলম, আর অন্য পক্ষ্যের হাতে বর্বর ও বন্য অস্ত্র চাপাতি। আমাদের যাত্রা সভ্য হওয়ার দিকে হবে… আরও পড়ুন >>\nফেব্রুয়ারি ১৭, ২০১৩ ৩:৩৬ পূর্বাহ্ন\nপ্রতি আব্দুল হাকিম চাকলাদার শাহবাগের আয়োজক/বক্তাদের ১৭ জনের একটি তালিকা দিয়ে চিঠি দিয়ে জানিয়ে দিয়েছে- যে অতি শীঘ্র তাদেরও একের পর এক থাবা বাবা ওরফে ইঞ্জিনীয়ার রাজিব হায়দারের ন্যায় পরিণতি হইবে। এটাই আসলে শংকার। জামাত শিবির কোথাও মুক্ত মঞ্চে আক্রমন করছে না। তারা যেটা এখন করবে চোরা গোপ্তা আক্রমন করবে। এর পর এদের রাজনীতি বন্দ করলে দেশের অবস্থা পাকিস্তানের মত হয়ে যাওয়ার আশংকা রয়েছে ব্যপকভাবে। কারন তাদের সংখ্যা যা ভাবা হয় তার চাইতে বেশী, তাদের অস্ত্র ও অর্থ শক্তিও কম নয়। তাদের ব্রেইনটাও ওয়াশড। তাই তারা কি করবে তখন? আন্ডারওয়ার্ল্ডে চলে যাবে। সরকার তখন কঠোরভাবে দমন করলে হয়ত মোকাবেলা করা… আরও পড়ুন >>\nফেব্রুয়ারি ১৭, ২০১৩ ৬:০১ পূর্বাহ্ন\nকি বোর্ডের সামনে বসে অনেকে সুন্দর ভবিষ্যত দেখতে পারেন, আমার ও আশংকা হচ্ছে দেশের অবস্থা আরো খারাপ হবে। দীর্ঘদিন ধরে একটু একটু করে ইসলামকে সুযোগ দেওয়া হয়েছে, আওয়ামী লীগ এ দায় এড়াতে পারে না। আমরা এখন অনিশ্চিত ভবিষ্যত এর আপেক্ষায়।\nফেব্রুয়ারি ১৭, ২০১৩ ৬:০৬ পূর্বাহ্ন\nজামাত, জিহাদিরা সহিংসতা, অস্থিরতার চত্রচ্ছায়ায় বাঁচে। কাজেই আন্দোলন হানাহানির দিকে রূপ নিলে তা জামাতীদের সুবিধা করে দেবে।\nবিপ্লবীরা যতই লাফালাফি করুক না কেন, আমাদের জন্য জীবন সবচেয়ে মূল্যবান, ওদের কাছে শহীদী মৃত্যু সর্বাধিক কাম্য।\nতাছাড়া ২০০৪-২০০৬ সালে ওরা যখন খোলা মাঠে ছিলো, বিপ্লবীরা সবাই ইদুরের গর্তে লুকিয়ে ছিল… এতে লজ্জার কিছু নেই। শান্তিপ্রিয় মানুষ সহিংসতাকে ভয় পাবে — সেটাই স্বাভাবিক।\nফেব্রুয়ারি ১৭, ২০১৩ ৬:৩৯ পূর্বাহ্ন\n@ ভবঘুরে “তাই তারা কি করবে তখন? আন্ডারওয়ার্ল্ডে চলে যাবে। সরকার তখন কঠোরভাবে দমন করলে হয়ত মোকাবেলা করা সম্ভব কিন্তু যাদের দিয়ে মোকাবেলা করবে সেই পুলিশ বা প্রশাসন তাদের মধ্যেও তো জামাত শিবির ঢুকে বসে আছে। আমার তো আশংকা হয় দেশটা শেষমেষ পাকিস্তানের মত না হয়ে যায়।” না, পাকিস্তানের মত হবেনা। কারণ, পাকিস্তানের জনসাধারণ গড়পড়তায় যতটা বেশী ধর্মান্ধ ও গোড়া, বাংলা দেশীরা সেই তুলনায় অনেক কম। পাকিস্তানে একচেটিয়া ধর্মান্ধ মুসলিমের বসবাস। অমুসলিমদের সংখা নগন্য বা নাই। সেই তুলনায় বাংলাদেশে যথেষ্ঠ অমুসলিম রহিয়াছে, যারা মনে প্রানে জামাত সহ ধর্মীয় রাজনীতি চরম ভাবে ঘৃনা করে। আর মুসলমানদের মধ্যে যারা ধর্ম পালন করে… আরও পড়ুন >>\nফেব্রুয়ারি ১৭, ২০১৩ ২:১৪ অপরাহ্ন\nআরো একজনের মৃত্যু হল শাহবাগ চত্বরে একজন শ্লোগান দিতে দিতে মূর্ছা যান পরে তাকে চট জলদি বারডেম হাসপাতালে নেবার পরে ডাক্তার মৃত ঘোষনা করেন।\nতিনি হার্ট এটাকে মারা যান। আমার আর বলার কিছু নেই। কী বলে শোক জানাবো?\nফেব্রুয়ারি ১৮, ২০১৩ ৭:৩৮ অপরাহ্ন


চার শিল্পীকে ৯০ লাখ টাকা অনুদান প্রধানমন্ত্রীর | Banglar Alo BD\nনভেম্বর ৮, ২০১৮\tবিনোদন Leaveacomment\nবাংলার আলো ডেস্ক: চিকিৎসা ও অসহায়ত্ব দূর করতে দেশের চার গুণী শিল্পীর পাশে দাঁড়িয়েছে সরকার। এরা হলেন অভিনেতা প্রবীর মিত্র, রেহানা জলি, নূতন ও কণ্ঠশিল্পী কুদ্দুস বয়াতি।\nTags চার শিল্পীকে ৯০ লাখ টাকা অনুদান প্রধানমন্ত্রীর\nPrevious উন্নয়ন অব্যাহত রাখতে আবারও নৌকাকে বিজয়ী করতে হবে -সুজন (ভিডিও সহ)\nNext সাজেশনের কথা বলে ডেকে নিয়ে পরীক্ষার্থীকে গণধর্ষণ!\nবাংলার আলো ডেস্ক: পুরুষাঙ্গের মাপ দেখে তবেই দলের ফুটবলার বাছাই করেন! লিঙ্গবৈষম্য নিয়ে প্রশ্ন ধেয়ে …\nরবিবার ( রাত ১১:১৩ )


প্রেমের সাম্পানে জুলিয়ান অ্যাসাঞ্জ-পামেলা! - Daily VorerpataDaily Vorerpata || প্রেমের সাম্পানে জুলিয়ান অ্যাসাঞ্জ-পামেলা! - Daily Vorerpata প্রেমের সাম্পানে জুলিয়ান অ্যাসাঞ্জ-পামেলা! - Daily Vorerpata\nপ্রেমের সাম্পানে জুলিয়ান অ্যাসাঞ্জ-পামেলা!\n:: আনন্দবাজার ডেস্ক ::\nপ্রেমের সাম্পানে ভাসছেন হলিউড অভিনেত্রী পামেলা অ্যান্ডারসন। যে কারণে চার মাসে পাঁচবার প্রেমিকের সঙ্গে অভিসারে গিয়েছেন তিনি। শোনা যাচ্ছে, উইকিলিকসের প্রতিষ্ঠাতা জুলিয়ান অ্যাসাঞ্জের সঙ্গে মন দেওয়া-নেওয়া চলছে ‘বেওয়াচ’খ্যাত এই তারকার। ইতিমধ্যে তাদের বেশকিছু স্থিরচিত্র ছড়িয়ে পড়েছে সামাজিক যোগাযোগ মাধ্যমগুলোতে।\nডেইলি মেইলের দেওয়া এক প্রতিবেদনে জানা যায়, পাঁচ বছর ধরে ইকুয়েডরের দূতাবাসে আছেন জুলিয়ান অ্যাসাঞ্জ। সম্প্রতি সেখানে গিয়ে জুলিয়ানের সঙ্গে দেখা করেছেন পামেলা। এর আগে, গত বছরের অক্টোবরের ১৫, নভেম্বরের ১৩ এবং ডিসেম্বরের ৭ ও ১২ তারিখ এবং এ বছর ২১ জানুয়ারি পামেলা অ্যাসাঞ্জের সঙ্গে দেখা করতে যান। প্রেমের কারণেই না-কি বারবার তাদের সাক্ষাৎ হচ্ছে!\nতবে সবচেয়ে মজার ব্যাপার, যে ক’বার প্রেমিকের সঙ্গে দেখা করতে গিয়েছেন দু’হাত ভর্তি উপহার, ব্যাগ ভর্তি খাবার ও আবেদনময়ী পোশাক পড়ে হাজির হয়েছেন ৪৯ বছর বয়সী এই তারকা পামেলা।\nমার্কিন টিভি সিরিজ ‘বেওয়াচ’-এ সি জে পার্কার চরিত্রে অভিনয় করে জনপ্রিয়তা পান পামেলা অ্যান্ডারসন। টানা পাঁচ বছর ছিলেন ‘বেওয়াচ’ সিরিজের সঙ্গে।\n২০০৭ সালের অক্টোবরে রিকের সঙ্গে বিয়ে বন্ধনে আবদ্ধ হন তিনি। মাত্র দু’মাস পর বিচ্ছেদের আবেদন করেন আবেদনময়ী এ তারকা অভিনেত্রী। পরে ২০০৮ সালের মার্চে কাগজে-কলমে তাদের বিচ্ছেদ হয়। রিকের আগে মার্কিন সংগীতশিল্পী ও ড্রামার টমি লি এবং মার্কিন গায়ক-অভিনেতা কিড রককেও বিয়ে করেছিলেন পামেলা।


বঙ্গবন্ধুর জন্মশতবর্ষের অনুষ্ঠানসূচী এ মাসেই চূড়ান্ত হচ্ছে || The Daily Janakantha\nস্টাফ রিপোর্টার ॥ জাতির পিতা বঙ্গবন্ধু শেখ মুজিবুর রহমানের জন্মশতবর্ষ উদ্যাপনের অনুষ্ঠানসূঈ এ মাসের মধ্যেই চূড়ান্ত করা হবে। এ লক্ষ্যে সকল প্রস্তুতি গ্রহণ করা হচ্ছে। বৃহস্পতিবার আন্তর্জাতিক মাতৃভাষা ইনস্টিটিউটে জাতির পিতা বঙ্গবন্ধু শেখ মুজিবুর রহমানের জন্মশতবর্ষ উদ্যাপন বাস্তবায়ন জাতীয় কমিটির এক সভায় এ তথ্য জানানো হয়।\nজাতীয় অধ্যাপক মোহাম্মদ রফিকুল ইসলামের সভাপতিত্বে অনুষ্ঠানটি সঞ্চালনা করেন প্রধানমন্ত্রীর সাবেক মুখ্যসচিব ও কমিটির প্রধান সমন্বয়ক ড. কামাল আবদুল নাসের চৌধুরী। এতে সাবেক অর্থমন্ত্রী আবুল মাল আবদুল মুহিত, তথ্যমন্ত্রী ড. হাছান মাহমুদ, জনপ্রশাসন প্রতিমন্ত্রী ফরহাদ হোসেন ও কমিটির অন্য সদস্যরা সভায় উপস্থিত ছিলেন।\nরফিকুল ইসলাম বলেন, জাতীয় প্যারেড গ্রাউন্ডে এই উদ্যাপনের উদ্বোধনী অনুষ্ঠান করা হবে। পুরো জাতির অংশগ্রহণের মাধ্যমে এই জন্মশতবর্ষ উদ্যাপন করা হবে। কামাল আবদুল নাসের চৌধুরী বলেন, ১৭ মার্চ উদ্বোধনী অনুষ্ঠানে দেশ-বিদেশের প্রখ্যাত ব্যক্তিবর্গ উপস্থিত থাকবেন।


তিনিও ছিলেন পাশেঃ জ্যঁ ক্যুয়ে | ক্যাডেট কলেজ ব্লগ\nক্যাডেট কলেজ ব্লগজুনায়েদ কবীর (৯৫-০১)তিনিও ছিলেন পাশেঃ জ্যঁ ক্যুয়ে\nপ্যারিসে আরও পাঁচজন নতুন যাত্রী উঠল। এর মধ্যে পঞ্চম জন উঠলেন একেবারে শেষ মুহূর্তে। তার নাম জ্যঁ ক্যুয়ে (Jean Kay), ফরাসি নাগরিক। বয়স ২৮ বছর। কোন এক অজ্ঞাত কারণে তাকে বা তার সাথে থাকা ব্রিফকেসটি কেউ চেক করল না।\nঠিক এগারোটা পঞ্চাশ মিনিটে প্লেনের দরজা বন্ধ হল। পাইলট ইঞ্জিন চালু করার পর প্লেনটিকে ট্যাক্সিং করে ধীর গতিতে রানওয়ের দিকে এগোতে থাকল। ঠিক তখনি সেই ফরাসি যুবকটি পকেট থেকে একটি নাইন এমএম পিস্তল বের করে উঠে দাঁড়ালো। চোখের পলকে ককপিটে গিয়ে সে পাইলটকে ইঞ্জিন বন্ধ করার নির্দেশ দিলো। প্লেন দাঁড়িয়ে পড়ল বিমানবন্দরের মূল টার্মিনালের একেবারে সামনে! জ্যঁ ক্যুয়ে’র নির্দেশমত পাইলট কন্ট্রোল টাওয়ারের সাথে যোগাযোগ করা শুরু করল।\nকিছুক্ষণের মধ্যেই ফরাসি বিমান কর্তৃপক্ষ প্লেন ছিনতাই এর কথা জানতে পারল। জ্যঁ ক্যুয়ে’র টাইমিং ছিল একেবারে নিখুঁত। কেননা, সেদিন কিছুক্ষণ আগে পশ্চিম জার্মানির তদানীন্তন ভাইস চ্যান্সেলর উইলি ব্র্যান্ডট ফ্রান্স সফরে এসেছেন। এ সফরের উদ্দেশ্য নানা দ্বিপাক্ষিক বিষয় নিয়ে ফরাসি প্রেসিডেন্ট পম্পেডুর সঙ্গে শীর্ষ বৈঠক করা। এই চাঞ্চল্যকর ঘটনায় সব কর্মসূচী ভেস্তে যায়। স্বাভাবিকভাবেই মিডিয়া অত্যন্ত গুরুত্বের সাথে বিমান ছিনতাই এর খুঁটিনাটি সম্প্রচার করা শুরু করে।\nপাকিস্তান এয়ারলাইন্স এর সেই বোয়িং ৭২০ বি বিমানটি দেখা যাচ্ছে। পেছনে রয়েছে লুফথানসা এয়ারলাইন্স এর একটি বিমান। যেটায় চড়ে কয়েক ঘণ্টা আগে পশ্চিম জার্মানির তদানীন্তন ভাইস চ্যান্সেলর উইলি ব্র্যান্ডট ফ্রান্স সফরে গিয়েছিলেন।\nফরাসি সরকার প্রথমে হার্ডলাইনে থাকলেও পরিস্থিতি বিচার করে একসময় নমনীয় হতে বাধ্য হয়। তারা জ্যঁ ক্যুয়ে’র সাথে দরকষাকষি শুরু করে। সবাইকে অবাক করে দিয়ে ফরাসি যুবক তার দাবীর কথা জানায়। দাবীটি ছিল- ২০ টন ঔষধ! পাঠাতে হবে পূর্ব পাকিস্তানের (বাংলাদেশ) শরণার্থী শিবির, ভারতে!! যা সে ঐ প্লেনে করে নিজেই বয়ে নিয়ে যাবে।\nদাবী না মানা হলে তার কাছে থাকা বোমা ফাটাবার হুমকি দেয় জ্যঁ ক্যুয়ে। সে সময় দেখা যায় ব্রিফকেস থেকে কয়েকটি তার বের হয়ে আছে। যা যাত্রীগণকে আরও ভীত সন্ত্রস্ত করে তোলে। মজার ব্যাপার হচ্ছে একজন পাকিস্তানী অনুবাদকের সহায়তায় জ্যঁ ক্যুয়ে তার দাবী-দাওয়া, নির্দেশনা পেশ করছিল। ফলে, ফরাসি নিরাপত্তা বাহিনী শুরুতে ধারণা করেছিল ছিনতাইকারী কমপক্ষে দুইজন ছিল। অনেক পরে তারা বুঝতে পেরেছিল জ্যঁ ক্যুয়ে’র একাই পুরো কাণ্ডটি ঘটিয়েছিল!\nযাই হোক, বিকাল ৫টা ১৫ মিনিটের দিকে ফরাসি রেডক্রস ও অন্য একটি সাহায্য সংস্থার সহায়তায় দ্রুত সংগ্রহ করে অর্লি বিমান বন্দরে আনা হয় ১ টন ঔষধ। বাকী ঔষধ অনতিবিলম্বে প্রেরণের প্রতিশ্রুতি প্রদান করা হয়। এর আগে কর্তৃপক্ষের অনুরোধে নারী, শিশু ও বয়স্ক সাতজন যাত্রীকে সে মুক্ত করে দেয়। এমন কী বাকিদের খাবার গ্রহণেরও সুযোগ করে দেয়।\nপ্রাথমিকভাবে মুক্তি প্রাপ্ত কয়েকজন জিম্মি বিমান থেকে বের হয়ে আসছেন।\nএক পর্যায়ে রেড ক্রসের ছদ্মবেশে চারজন ফরাসি পুলিশ প্লেনের কার্গো অংশে উঠে পড়ে। ওদিকে মেকানিকের ছদ্মবেশে সামনে ওঠে আরও দু’জন পুলিশ। অসতর্ক জ্যঁ ক্যুয়ে’র উপর তারা এক যোগে ঝাঁপিয়ে পড়ে। হতচকিত হয়ে সে গুলি করে বসে। সৌভাগ্যবশত গুলিটি এক পুলিশের গায়ে সামান্য আঁচড় কেটে বেরিয়ে যায়। ধস্তাধস্তি শেষে জ্যঁ ক্যুয়ে’র বন্দী হয়।\nআর এভাবেই অবসান হয় প্রায় সাড়ে সাত ঘণ্টাব্যাপী বিমান ছিনতাই নাটকীয়তার। তার কাছে পিস্তল ছাড়া অন্য কোন অস্ত্র বা বোমা পাওয়া যায় নি। ব্রিফকেসে ছিল একটি বাইবেল ও দু’টি অভিধান। দূর থেকে যে তার দেখা গিয়েছিল সেটি ছিল ইলেকট্রিক রেজারের!\nআটক করার পর জ্যঁ ক্যুয়ে (মাঝে) কে পুলিশ কারে নিয়ে যাওয়া হচ্ছে।\n# আন্তর্জাতিক মিডিয়ায় ঘটনাটি অভূতপূর্ব সাড়া ফেলে। ফ্রান্সসহ বিশ্বের নানা প্রান্ত থেকে মানুষজন জ্যঁ ক্যুয়ে’র কাজকে সমর্থন জানায়। প্রকারান্তরে যা বাংলাদেশের মুক্তিযুদ্ধে পক্ষে চলে আসে।\n# ফরাসি সরকার তাদের অঙ্গীকার রক্ষা করেছিল। অঁদ্রে দ্য মল্টা নামের একটি সাহায্য সংস্থার মাধ্যমে সেই ঔষধ সত্যি সত্যিই আমাদের জন্য পৌঁছে দেয়া হয়েছিল।\n# বিমান ছিনতাই ঘটনার কয়েক ঘণ্টা পর মুক্তিযুদ্ধকে আন্তর্জাতিক রূপ দেয়ার জন্য পাকিস্তান মরিয়া হয়ে ভারতের উপর আক্রমণ চালায়।\n# ঘটনার দুই সপ্তাহ হবার আগেই ১৬ ডিসেম্বর বাংলাদেশ বিজয় অর্জন করে।\n# দীর্ঘদিন মামলা চলার পর জ্যঁ ক্যুয়ে ১৯৭৩ সালে দোষী সাব্যস্ত হন। তবে, মানবিক দিক চিন্তা করে তাঁকে পাঁচ বছরের স্থগিত দণ্ডাদেশ দেয়া হয়। ফলে, তিনি মুক্তি পান।\nফ্লোরিডাভিত্তিক Daytona Beach News-Journal এ সেই দিনের ঘটনা। বিশ্বখ্যাত নিউইয়র্ক টাইমসও বড় করে খবরটি ছেপেছিল।\n২০১২ সালের ২৩ ডিসেম্বর জ্যঁ ক্যুয়ে মারা যান। বাংলাদেশের অকৃত্রিম বন্ধু, পাগলাটে এই ফরাসি মানুষটির আত্মার শান্তি কামনা করছি।\nট্যাগসমূহ:জ্যঁ ক্যুয়ে, পিআইএ, ফ্রান্স, বিমান ছিনতাই, মুক্তিযুদ্ধ\n৫,০৭৬ বার দেখা হয়েছে\n৪ টি মন্তব্য : “তিনিও ছিলেন পাশেঃ জ্যঁ ক্যুয়ে”\nডিসে. ২৬, ২০১৯ @ ৯:৩৯ পূর্বাহ্ন\nজ্যঁ ক্যুয়ের ছবি ফিচার্ড ফটো হিসেবে যুক্ত করে দে জুনা\nজানু. ১০, ২০২০ @ ১১:২৫ পূর্বাহ্ন\nকরে দিয়েছি ভাই! অনেক ধন্যবাদ! 🙂\nজানু. ১৪, ২০২০ @ ১০:৫১ অপরাহ্ন\nএবার ভাল হয়েছে\nএপ্রিল ১, ২০২০ @ ১:১০ অপরাহ্ন\nজ্যঁ ক্যুয়ের আত্মার শান্তি কামনা করছি। এরকম কত যে নাম না জানা সাহায্যকারী মুক্তিযুদ্ধের সময় আমাদেরকে প্রত্যক্ষ ও পরোক্ষভাবে সাহায্য করেছে, তাদের সবার হিসেবটা হয়তো আমাদের জানা নেই।\nভালো একটি তথ্যবহুল পোস্ট।


মে 24, 2019 ফরেক্স ট্রেডিং থেকে আয় লেখক শামীম সুলতান 12794 দর্শকরা\nআংটিটা দেখতে দেখতে টুইটি টিটানের চুলে বিলি কাটতে থাকল, ‘‘মনখারাপ করিস না। তোর আংটিটা দেখে মনে পড়ল, কালীপুজোর পরেই দাদাইয়ের এনগেজমেন্ট। মা উত্তোলনের নিরাপত্তা আংটি কিনে এনেছে। জানিস, আমার না দাদাইয়ের জন্য খুব কষ্ট হচ্ছে।’’ একই বছরের মে মাসে Omid Kordestani সেলস সেকশনে গুগলের এগার তম কর্মচারী হিসেবে যোগদান করেন।\n‘এন্টারপ্রনারশিপ ভিসতা’র প্রতিপাদ্যগুলো হলো- সামাজিক উদ্যোগ – এসডিজি’র লক্ষ্যমাত্রা অর্জন, তরুণ উদ্যোক্তাদের প্রতিকূলতা ও সম্ভাবনা, বাংলাদেশের উদ্যোক্তা ইকোসিস্টেম: রোডম্যাপ, উদ্যোগ গ্রহণের কৌশল, স্টার্ট আপের জন্য বিনিয়োগ সোর্স করা, স্টার্টআপের জন্য যোগাযোগ করা এবং নারী উদ্যোগ: বাংলাদেশের প্রেক্ষাপট। অনেক বিশেষজ্ঞ এবং বিশ্লেষক মতে, ই-কমার্স ব্যবসা-বাণিজ্যের কয়েকটি ক্ষেত্রের মধ্যে একটি, যা অর্থনৈতিক শক, অর্থনৈতিক বৈচিত্র্য এবং রাজনৈতিক একযোগে পরিবর্তিত হওয়া সামগ্রিকভাবে একক দেশে এবং সারা বিশ্বে রাজনৈতিক দ্বন্দ্ব সত্ত্বেও বৃদ্ধি হ্রাস করে না। তাছাড়া, বিদেশী দৈত্যদের অ্যালাইক্সপ্রেস, ইবে এবং আমাজন সাফল্যের দ্বারা নবীন উদ্যোক্তারা হতাশ। নিজের অনলাইন দোকান তৈরি করে ইন্টারনেটে ব্যবসা শুরু করার প্রলোভনকে আপনি কীভাবে প্রতিরোধ করতে পারেন?\nছোট ব্যবসা ট্রেন্ডস ইউটিউব উত্তোলনের নিরাপত্তা চ্যানেল সাবস্ক্রাইব করুন 295. বাস্তব সময়ে নেটওয়ার্কের তথ্য সংস্থানে রিমোট অ্যাক্সেসের প্রযুক্তিগত মোড বলা হয়।\nভবিষ্যতে, OLED অন্দর আলো সঙ্গে LED প্রতিস্থাপন একটি ঐতিহাসিক প্রয়োজন, এবং এই পিষ্টক সেগমেন্ট আরো নির্মাতারা থাকবে। লিজ ডুসেট মনে বলছেন, এটা একার্থে সত্যি যে এর আগের অনেক উত্তোলনের নিরাপত্তা প্রচেষ্টা সত্ত্বেও তা পুরোপুরি সফল হয়নি। তাই হয়তো এখন নতুন চিন্তাধারার দরকার। কিন্তু আমি মনে করি, এ ধরণের প্রচেষ্টাও এক্ষেত্রে কোন সফলতা দেবে না।\nবুদ্ধিমান উত্পাদন মানদণ্ডের কার্যকরী প্রক্রিয়া। ক্রস শিল্পের দৃষ্টিতে, বুদ্ধিমান উত্পাদন মান ক্রস পেশাদার এবং ক্রস ক্ষেত্র বৈশিষ্ট্য, শীর্ষ স্তরের নকশা জোরদার করা হয়, এবং বুদ্ধিমান উত্পাদন মানায়ন কাজ ব্যবস্থার সমন্বয় এবং উন্নীত করতে প্রতিষ্ঠিত হয় স্মার্ট পণ্য, যন্ত্রপাতি এবং উৎপাদন প্রযুক্তির ক্ষেত্রে, আমরা উৎপাদন, শেখার এবং গবেষণার জন্য অ্যালায়েন্সকে একটি প্রমিত প্রবর্তন করি, এবং বাজারের প্রয়োজনীয়তাগুলি পূরণ করে এমন মানগুলি প্রণয়ন করি এবং বুদ্ধিমান ম্যানুফ্যাকচারিং প্রযুক্তি অর্জনের রূপান্তরকে গতিশীল করি। পদ্ধতির সারাংশ ইতিমধ্যে তার নামের থেকে বোঝা যেতে পারে। এটি কীবোর্ডে টাইপ করা হচ্ছে।\nআসলে এখন ইন্টারনেট সেখানে সবচেয়ে বৈচিত্রপূর্ণ বিজ্ঞাপন একটি বিশাল সংখ্যা, এবং অনেক ব্যবহারকারী বিশ্বব্যাপী নেটওয়ার্ক কেবল কোনো বিজ্ঞাপন উপেক্ষা করার একটা অভ্যাস উন্নত। প্রাক্কালে ক্লাস ক্লাসিফিকেশন (এসএ কোজলোভা দ্বারা)\nজনপ্রিয় ফরেক্স উৎসসমূহ: উত্তোলনের নিরাপত্তা\nআপনি যখন একই লট সাইজ ও একই টাইপের সিএফডিতে উত্তোলনের নিরাপত্তা বাই এবং সেল পজিশন ওপেন করবেন, সেই ক্ষেত্রে মার্জিন শুধু একবারই দরকার হবে। এটা আপনি এখানে দেখতে পারেন। cryptocurrency বিভিন্ন ধরনের তৈরিতে যুগপত বিনিয়োগ, বিনিয়োগ অধিক লাভজনক তৈরীর সম্ভাবনা।\nএই ধরনের সেবা যতবার2পূর্ববর্তী দেবার প্রয়োজন নেই। গ্রাহকদের অনুসন্ধান ভাল নিজে। আপনি পরিষ্কারের কোম্পানি টেলিফোন, অথবা ঐ যে অপসারণ সাথে মোকাবিলা করতে পারেন। আপনার কাজ, অর্ডার, অভিযোগ গ্রহণ উঠতি বিষয়ে পরামর্শ করা। প্রাথমিক পর্যায়ে এ, আমরা অনেক সময় শিল্প সুনির্দিষ্ট গবেষণা উৎসর্গ করতে হবে। পেশাগত দক্ষতা শিক্ষা যেমন প্রয়োজন হয়, পাশাপাশি। মিষ্টি বক্তৃতা এবং ভয়েস কথা বলতে করার ক্ষমতা, স্বাগতম। প্রান্ত প্রক্রিয়াকরণের পরে, উপাদানগুলির সংকীর্ণ প্রান্তের উপর এবং দড়িটি টেনে আনতে দৃশ্যগুলির দিকে এগিয়ে যান। নকশার সাথে বিভাগ দুটি স্তরের মধ্যে ভাঁজ করা হয়, যা প্রথম 30 মিমি, এবং দ্বিতীয় - স্লট শেষে পর্যন্ত। এই জায়গাগুলি ডবল সেলাই দিয়ে সেলাই করা হয়: উপরের প্রান্ত থেকে 10 মিমি এবং 90 মিমি দূরত্বে। একটি নিরাপদ নোঙ্গর করতে ভুলবেন না।\nযারা অনলাইন অর্থ উপার্জন করতে চান তাদের জন্য একটি সহজ টাস্ক কাজ দিনের শেষে পজিশন বন্ধ বা একটি স্তর উত্তোলনের নিরাপত্তা নির্দেশক ব্যবহার করুন।


যে ১০ চলচ্চিত্র আয় করবে ১৫০০ কোটি রুপি! – দৈনিক ঢাকার ডাক\nHome / বিনোদন / যে ১০ চলচ্চিত্র আয় করবে ১৫০০ কোটি রুপি!\nFebruary 22, 2021\t46 Views\nবিনোদন ডেস্ক : গত বছর করোনা সংকটের কারণে মুখ থুবড়ে পড়েছিল গোটা বিশ্বের বাণিজ্য। মোটা অঙ্কের আর্থিক ক্ষতির মুখে পড়ে বলিউডসহ বিশ্বের অন্যান্য ফিল্ম ইন্ডাস্ট্রি। তবে এবার আশার আলোর কথা শোনালেন চলচ্চিত্র বোদ্ধারা। বক্স অফিস বিশ্লেষক তরণ আদর্শ বলছেন—‘আগামী কয়েক মাসে বলিউডের ১০টি চলচ্চিত্র প্রায় আয় করবে ১৫ শত কোটি রুপি।’\nPrevious আগরতলা ষড়যন্ত্র : বঙ্গবন্ধুর মুক্তি দিবস স্মরণে ডাকটিকিট অবমুক্ত\nNext বলিউডে অনেকের ‘চোখের বালি’ ছিলেন প্রিয়াঙ্কা


প্রচ্ছদ > এক্সকুসিভ > নিষিদ্ধ ফুড সাপ্লিমেন্ট\nনিষিদ্ধ ফুড সাপ্লিমেন্ট\n| ১৪ অক্টোবর ২০১৭ | ৩:০৫ অপরাহ্ণ\nপ্রেসক্রিপশনে না লেখার নির্দেশ\nবিদেশ থেকে আনা ফুড সাপ্লিমেন্ট (খাদ্য সম্পূরক) জাতীয় একটি ট্যাবলেটের দাম পড়ে সাত টাকা। আর ৩০ ট্যাবলেট প্যাকেটজাত বা কৌটা করলে মাত্র ২১০ টাকা দাম হওয়ার কথা। অথচ একটি কৌটার দাম নেওয়া হচ্ছে আড়াই থেকে তিন হাজার টাকা। এমন তথ্যই জানালেন ঔষধ প্রশাসন অধিদপ্তরের এক পরিচালক। তিনি বললেন, এ ধরনের প্রতারণা থেকে ক্রেতাদের রক্ষা করতে ফার্মেসিগুলোয় ফুড সাপ্লিমেন্ট বিক্রি নিষিদ্ধ করা হয়েছে। যারা বিক্রি করছেন, তাদের বিরুদ্ধে ব্যবস্থা নিচ্ছে অধিদপ্তর।\nপাশাপাশি ফুড সাপ্লিমেন্ট প্রেসক্রাইব না করতে চিকিৎসকদের প্রতি নির্দেশনা জারি করেছে স্বাস্থ্য অধিদপ্তরও। গত ২৭ জুলাই অধিদপ্তরের পরিচালক (হাসপাতাল ও ক্লিনিক) স্বাক্ষরিত চিঠিতে বলা হয়েছে, দশম জাতীয় সংসদের স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির বৈঠকে ফুড সাপ্লিমেন্ট নামের আইটেম চিকিৎসক যেন ব্যবস্থাপত্রে না লিখেন সে বিষয়ে সিদ্ধান্ত গৃহীত হয়েছে। তাই সব চিকিৎসককে তাদের ব্যবস্থাপত্রে এ জাতীয় ট্যাবলেট না লেখার জন্য নির্দেশ দেওয়া হলো।\nজানা গেছে, ফুড সাপ্লিমেন্ট সারা দেশে ব্যাপক আকারে ছড়িয়ে পড়ায় বিষয়টি নজরে আসে স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির। এগুলোর বেশিরভাগই নিম্নমানের, অনুমোদনহীন ও অবৈধপথে আনা, যা আকর্ষণীয় ও চটকদার মোড়কে প্যাকেটজাত করে বাজারে ছাড়া হয়। তাই কমিটির ১৬তম বৈঠকে বিষয়টি নিয়ে আলোচনা হয়। চিকিৎসকরা যেন ফুড সাপ্লিমেন্ট প্রেসক্রাইব না করে সেটিসহ মোট আটটি বিষয়ে সিদ্ধান্ত হয় ওই বৈঠকে। এসব আইটেমের রেজিস্ট্রেশন না দেওয়ার বিষয়ে প্রয়োজনীয় ব্যবস্থা গ্রহণের সুপারিশ জানিয়ে বাণিজ্য মন্ত্রণালয়কে গত ২৯ জুন চিঠি দেওয়া হয়। ওই সুপারিশ পাওয়ার পরই স্বাস্থ্য মন্ত্রণালয় থেকে চিঠি দেওয়া হয় স্বাস্থ্য অধিদপ্তরের মহাপরিচালককে। এর পরই ফুড সাপ্লিমেন্ট প্রেসক্রাইব না করতে চিকিৎসকদের প্রতি নির্দেশনা জারি করে স্বাস্থ্য অধিদপ্তর। ঔষধ প্রশাসন অধিদপ্তরও অভিযান চালিয়ে এসব ট্যাবলেট জব্দ করছে। কিন্তু কোনো এক অদৃশ্যের কারণে ফুড সাপ্লিমেন্ট বিক্রি বন্ধ হচ্ছে না। এখনো হাত বাড়ালেই মেলে নিষিদ্ধ এই আইটেম। জানা গেছে, সারা দেশের ওষুধের ফার্মেসিগুলোয় ফুড সাপ্লিমেন্ট হিসেবে ভিটামিন ‘এ’, ‘বি’, ‘সি’, ‘ডি’, ‘ই’সহ মাল্টিভিটামিন বিক্রি হচ্ছে। এ ছাড়া বিভিন্ন জিংক, ফাইবার ও মিনারেল পাউডারও বিক্রি হচ্ছে ফুড সাপ্লিমেন্ট হিসেবে। চিনির বিকল্প হিসেবেও পাওয়া যাচ্ছে বিভিন্ন ধরনের সুগার পাউডার। ঔষধ প্রশাসন অধিদপ্তর এগুলোকে ওষুধ হিসেবে স্বীকৃতি না দিলেও চিকিৎসকদের ব্যবস্থাপত্রে ঠিক জায়গা করে নিচ্ছে।\nবিশেষজ্ঞরা বলছেন, বিদ্যমান ওষুধ আইনানুযায়ী কোনো প্রকার ফুড সাপ্লিমেন্ট সংগ্রহ, সংরক্ষণ, প্রদর্শন, বিক্রয় ও বিতরণে নিষেধাজ্ঞা রয়েছে। কিন্তু তা মানছেন না বিক্রেতারা। এগুলো কী উপাদানে তৈরি, তাও দেখার কর্তৃপক্ষ নেই। বাজারজাত করতেও অনুমোদন লাগছে না। ওষুধের দোকানে বা সামনের টেবিলে এসব সাজানো থাকে। কিন্তু দেশের চিকিৎসকরা তাদের ব্যবস্থাপত্রে বিভিন্ন ধরনের ফুড সাপ্লিমেন্ট জাতীয় আইটেম লিখে থাকেন। আর সে যুক্তি দেখিয়ে ফার্মেসিসহ বিভিন্ন দোকানে এসব বিক্রি করা হয়।\nনাম প্রকাশ না করার শর্তে ঔষধ প্রশাসন অধিদপ্তরের এক পরিচালক বলেন, বিদেশ থেকে আমদানি করা একটি ট্যাবলেটের মূল্য দাঁড়ায় সাত টাকা। এই দামের ৩০ ট্যাবলেট একটি কৌটায় ভরে ২১০ টাকায় বিক্রি করার কথা। কিন্তু চটকদার মোড়ক লাগিয়ে তা বিক্রি করা হচ্ছে আড়াই থেকে তিন হাজার টাকা। এটি নিয়ন্ত্রণ করা যাচ্ছে না। কারণ চিকিৎসকদের অনেকেই উচ্চমূল্যের ফুড সাপ্লিমেন্ট জাতীয় পণ্য (স্টেরয়েড সমৃদ্ধ ভিটামিন, ক্যালসিয়াম, ফুড সাপ্লিমেন্ট মিনারেল ও জিংক) প্রেসক্রাইব করে থাকেন। এতে চিকিৎসকদের মাধ্যমেই রোগীরা প্রতারিত হচ্ছেন।\nঢাকা বিশ্ববিদ্যালয়ের ফার্মেসি বিভাগের চেয়ারম্যান অধ্যাপক ড. সীতেশ চন্দ্র বাছার বলেন, ফুড সাপ্লিমেন্ট কোনো ওষুধ নয়, এটি রোগ নিরাময়ে কাজ করে না। এটি খাদ্যের সহায়ক হতে পারে। কিন্তু আমাদের দেশে ফুড সাপ্লিমেন্ট রোগ নিরাময় করে এমন কিছু ইন্ডিকেটর ব্যবহার করা হয়ে থাকে। ফলে এর অপব্যবহার হচ্ছে এবং দামও নেওয়া হচ্ছে অনেক বেশি। অনেক চিকিৎসকই ওষুধের সঙ্গে ফুড সাপ্লিমেন্ট ও প্রেসক্রাইব করে থাকেন। ওই প্রেসক্রাইব নিয়ে রোগী যখন ফার্মেসিতে যান, তখন মূল ওষুধ না দিয়ে আগে ফুড সাপ্লিমেন্ট দেওয়া হয়। তখন রোগীরা মূল ওষুধ বাদ দিয়ে এ জাতীয় ট্যাবলেট খান। এতে রোগ নিরাময় হচ্ছে না। বিষয়টি সরকারের নজর পড়ার পরই এটি নিষিদ্ধ করা হয়েছে।\nঔষধ প্রশাসন অধিদপ্তরের পরিচালক মো. রুহুল আমিন জানান, অধিদপ্তর থেকে ফুড সাপ্লিমেন্ট উৎপাদন, আমদানি ও বিক্রির কোনো অনুমোদন দেওয়া হয় না। কারণ এগুলো দিয়ে মানুষের সঙ্গে প্রতারণা করা হয়। ওষুধ হিসেবে ব্যবহার হচ্ছে, মানুষের চিকিৎসা ব্যয় বাড়িয়ে দিচ্ছে। এমনকি ১০ থেকে ১৫ টাকার জিনিস দিয়ে ৬০০ থেকে ৭০০ টাকা হাতিয়ে নেওয়া হচ্ছে। আমরা সেগুলো জব্দ করে আইনি ব্যবস্থা নেই। তবে যেসব ফুড সাপ্লিমেন্ট খাদ্যের সহায়ক হিসেবে ব্যবহার হচ্ছে সেগুলোর বিরুদ্ধে ব্যবস্থা নিচ্ছি না। তিনি বলেন, মন্ত্রণালয়ের সিদ্ধান্ত আছে, চিকিৎসকরা যেন ফুড সাপ্লিমেন্ট খাওয়ার নির্দেশনা না দেন। ফার্মেসিতেও এসব সামগ্রী বিক্রি, প্রদর্শন ও মজুদ করা নিষিদ্ধ। ভ্রাম্যমাণ আদালত পরিচালনাকালে ফুড সাপ্লিমেন্ট পাওয়া গেলে তা জব্দ করার পাশাপাশি আইনি ব্যবস্থা নেওয়া হয়।


মেয়েদের কোন পর্নোগ্রাফি সবচেয়ে বেশি প্রিয়? উঠে এল সমীক্ষায় | Bengali News on Bengali Movie, Health, Lifestyle, Remedies, Food & Sex\nমেয়েদের কোন পর্নোগ্রাফি সবচেয়ে বেশি প্রিয়? উঠে এল সমীক্ষায়\nAOL Desk : আজকাল কম দামে বেশি ইন্টারনেট মানুষকে আরও বেশি করে পর্নোগ্রাফির দুনিয়ায় আকৃষ্ট করছে। কিন্তু ঠিক কোন ধরণের পর্ণ দেখতে পছন্দ করে নারি ও পুরুষ? এর উত্তর বোধহয় অনেকের কাছেই অজানা। তাই এর উত্তর খুঁজতে টরন্টো বিশ্ববিদ্যালয়ের তরফে একটি সমীক্ষা চালানো হয়। সমীক্ষা থেকে উঠে আসছে পুরুষ ও মহিলার পর্নোগ্রাফি দেখার পছন্দ গুলি আলাদা আলাদা।\nসাধারণত পুরুষেরা পর্নোগ্রাফিতে নারীকেই দেখতে পছন্দ করে, আরও জানা যাচ্ছে যে পর্নোগ্রাফিতে একাধিক নারীকে দেখতে পছন্দ করেন প্রায় সব বয়সের পুরুষরাই। নগ্ন নারী দেহের স্তন, যোনি ও নাভির নিচের অংশই ছেলেদের বেশি করে আকৃষ্ট করে। তাই নারী-পুরুষ সেক্স পর্নোগ্রাফি ছেলেদের কাছে কম আগ্রহের বিষয়।\nসমীক্ষা থেকে জানা যাচ্ছে যে, মেয়েরা হোমোসেক্সুয়াল পর্নোগ্রাফি দেখতে বেশি পছন্দ করে। অর্থাৎ নগ্ন পুরুষ দেহ তো বটেই নগ্ন নারী দেহও সমানভাবে তাদের উত্তেজিত করে। মেয়েরা নারী-পুরুষ পর্ণ দেখতে পছন্দ করে ও শক্ত পেনিস দেখে শিহরিত হয়। পুরুষরা দল বেঁধে পর্নোগ্রাফি দেখতে পছন্দ না করলেও মেয়েদের ক্ষেত্রে এটা ঠিক উল্টো হয়, তাই তারা দলগত ভাবে পর্ণ দেখতে বেশি পছন্দ করে। ফলে তারা পর্নোগ্রাফিতে দেখা নারীর স্তনের সঙ্গে নিজেদের স্তনের আকার নিয়েও আলোচনা করে মজা পায়।


জাতীয় দিবস কেন নয়? – bdpress.agency\nPublished: March 3, 2021 8:49 pm\nশফিকুল ইসলাম খোকন : যদি কাউকে প্রশ্ন করা হয়- বাংলাদেশকে ভালোবাসো? উত্তরে আসবে ‘হ্যাঁ’ যদি কাউকে প্রশ্ন করা হয়- জাতীয় পতাকাকে ভালোবাসো? উত্তরে আসবে ‘হ্যাঁ’। ঠিক তেমনি যদি কাউকে প্রশ্ন করা হয়- জাতীয় পতাকার আকার, ব্যবহারের নিয়ম জানো? উত্তরে…। একজন স¦াধীনচেতা মানুষ, স¦াধীন বাংলাদেশের দাবিদার নাগরিক হিসেবে দায়িত্ব রয়েছে স¦াধীনতার ইতিহাস-ঐতিহ্য জানা, সংরক্ষণ করা তেমনি রয়েছে জাতীয় পতাকাকে সম্মান এবং ব্যবহারের নিয়ম জানা। দুঃখের বিষয় হচ্ছে দেশে কতো দিবস সরকারি-বেসরকারিভাবে পালিত হয়ে। কিন্তু আজ পর্যন্ত জাতীয় পতাকা দিবস শুধু কাজ কলমেই আছে এখন পর্যন্ত সরকারিভাবে এ দিবসটি পালন করতে দেখা যায়না। ৭১-এর মহান মুক্তিযুদ্ধ আমাদের জাতির ইতিহাসে সবচেয়ে গৌরবময় অধ্যায়।\n১৭৫৭ সালে পলাশীর আম্রকাননে বাংলার যে স্বাধীনতা সূর্য অস্ত গিয়েছিল, তা একাত্তরের মার্চে পুনরায় উদিত হয়। বাঙালি পরাধীনতার শৃঙ্খল চূর্ণবিচূর্ণ করে দেশকে শত্রুমুক্ত করার জন্য স্বাধীনতার লড়াইয়ে শরিক হয়। জাতির জনক বঙ্গবন্ধুর নেতৃত্বে সেদিন সমগ্র জাতি ঝাঁপিয়ে পড়েছিল মুক্তিযুদ্ধে। এ ধরনের ঐক্য আমাদের জাতির সুদীর্ঘ ইতিহাসে এক অনন্য ঘটনা। বিশ্বের ইতিহাসে এক অনন্য। আমাদের রাজনীতি, অর্থনীতি, সমাজনীতি ও সাংস্কৃতিক ক্ষেত্রে আমাদের স্বাধীনতা এনে দেয় নতুন চেতনা এবং মূল্যবোধ।\nযে জাতি মুক্তিযুদ্ধে বিজয়ের মাধ্যমে নিজের মাতৃভূমিকে স্বাধীন করে, সে জাতি কোনো দিন পিছিয়ে থাকতে পারে না। নতুন প্রজন্মের জন্য অপেক্ষা করছে নতুন দিন, এক সুখী-সমৃদ্ধ- উন্নত বাংলাদেশ। বঙ্গবন্ধু ৭ মার্চের ভাষণে ‘আর আমি যদি হুকুম দিবার নাও পারি, প্রত্যেক ঘরে ঘরে দুর্গ গড়ে তোলা’র আহ্বান জানিয়েছেন। ‘এবারের সংগ্রাম আমাদের মুক্তির সংগ্রাম, এবারের সংগ্রাম আমাদের স্বাধীনতার সংগ্রাম’ সুতরাং জাতির অসহযোগ আন্দোলনকে সশস্ত্র আন্দোলনের দিকে নিয়ে যায়। জাতির এই লৌহকঠিন ঐক্যবদ্ধ প্রস্তুতির কারণেই তখনকার সেনাবাহিনী থেকে বিদ্রোহ করেন বাঙালি বীর সন্তানরা, এমনকি সুদূর পাকিস্তান থেকেও মৃত্যুকে উপেক্ষা করে সেনাবাহিনীর সদস্যরা মুক্তিযুদ্ধে অংশগ্রহণ করেন।\nজনগণের অন্তরাত্মার প্রস্তুতি অনুভব করেই পাকিস্তান সেনাবাহিনী থেকে বিদ্রোহ করার নৈতিক শক্তি তাঁরা পেয়েছেন বাঙ্গালী জাতি। বঙ্গবন্ধুর ভাষনেই জীবন বাজি রেখে ঝাপিয়ে পড়ে মুক্তিকামী মানুষ পাকিস্তানীদের বিরুদ্ধে। শুরু হয় স¦াধীনতা, ৯ মাস যুদ্ধ শেষে লাল-সবুজের স¦াধীন রাষ্ট্র পায় বাংলাদেশ। আমি একজন নতুন প্রজন্মের নাগরিক। আমি মুক্তিযুদ্ধ দেখিনি, মুক্তিযুদ্ধ করিওনি। তবে মুক্তিযুদ্ধকে নিয়ে আমাকে কাঁদায়। সব সময় আমাকে ভাবিয়ে তোলে। যে জাতি জীবনের বিনিময় দেশ স¦াধীন করেছে, সে জাতি কখনোই হেরে যাওয়ার নয়; হারতে শেখেনি, হারতে পারেও না। ৭ মার্চের বঙ্গবন্ধুর ভাষণ আমি শুনেছি। যতবারই শুনি ততবারই দেহের ভিতরে মন নামক প্রাণটি ভাবিয়ে তোলে, বিবেক তাড়িত করে। প্রশ্ন করে- ‘‘তুমি মুক্তিযুদ্ধ দেখনি, মুক্তিযুদ্ধ করোনি, কিন্তু যা দিয়ে গেছি, তা কি তুমি সংক্ষণ করছো? সম্মান দিচ্ছ? না কি সব পেয়ে ভুলে গেছ’’।\nবাঙালি জাতির শ্রেষ্ঠ অর্জন হচ্ছে বাংলাদেশের স্বাধীনতা। আর বাঙালি জাতির জীবনে সোনালি দিন হচ্ছে ১৯৭১ সালের মার্চের অগ্নিঝরা দিনগুলো। নিরবচ্ছিন্ন সংগ্রাম আর আন্দোলনের ধারাবাহিকতার মধ্য দিয়ে একাত্তরের গৌরবময় দিনগুলো আমরা পেয়েছিলাম। কিন্তু আমরা কি সেই স¦াধীনতা নামক শব্দটি ভুলে যেতে বসেছি? আমরা সেই লাল-সবুজের পতাকাকে সংরক্ষণ করছি, ইতিহাস-ঐতিহ্য কি বুকে আগলে রাখছি। আমি একজন নতু প্রজন্মের নাগরিক হিসেবে মনে করি- ‘‘না পারিনি, পারছিও না। প্রশ্ব হচ্ছে দায়িত্ব কার? কে সংরক্ষণ করবে।\nনতুন প্রজন্মকে জানান দেয়ার দায়িত্ব বা কাদের? আর সেই দায়িত্ববোধ থেকে কতটুকুই দায়িত্ব পালন করছি, নতুন প্রজন্মের মাঝে কতটুকু স¦াধীনতা-বিজয়ের ইতিহাস-ঐতিহ্যকে তুলে ধরছি?’’ একটি জাতীয় পতাকা একটি জাতিরাষ্ট্রের অভ্যুদয়, স¦াধীন-সার্বভৌম রাষ্ট্রের একটি স্বীকৃতি। জাতীয় পতাকা হলো জাতির আবেগ, অনুভূতি, ভালোবাসা এবং শহীদদের সম্মানের প্রতীক। জাতীয় পতাকা বিশ্বের কাছে মাথা উচু করে, বিশ্বের কাছে দেশকে পরিচিত করে। আমরা কি দেখছি, সেই জাতীয় পতাকাকে আমরা মুল্যায়নের চেয়ে অবমুল্যায়নই বেশি করছি।\nতার কারণ হতে পারে দু রকমের একটি হলো পাতাকার নিয়ম-কানুন না জেনে বা যেনেও না জানার ভান করে এরিয়ে যাওয়া। আমরা দেখছি, কখনো কখনো আবেগের বসে জাতীয় পতাকা ঠেলাগাড়ি রডের সাথে বেঁেধ রাখা, ছোট খাটো ব্যবসা প্রতিষ্ঠানে নিয়ম না মেনে পাতাকা টানো, পাতার সাথে নির্ধারিত বাঁশ বা অন্য কিছু ব্যবহার না করে অবেহলার মতো কোন রকম ভাঙ্গা বাঁশ, লাঠি,ভাঙ্গা প্লাষ্টিকের পাইপ দিয়ে পতাকা টানো হচ্ছে। এ বিষয় কঠোর হস্তক্ষেপ না থাকা এবং আইন জানার কারণেই এ রকমটা হচ্ছে। তবে আইনে সুনির্দিস্টভাবে বলা হয়েছে।\nজাতীয় পতাকা বিধিমালা-১৯৭২ (সংশোধিত ২০১০)-এ বলা আছে, জাতীয় পতাকা গাঢ় সবুজ রঙের হবে এবং ১০:৬ ফুট দৈর্ঘ্য ও প্রস্থের আয়তক্ষেত্রাকার সবুজ রঙের মাঝখানে একটি লাল বৃত্ত থাকবে। লাল বৃত্তটি পতাকার দৈর্ঘ্যের এক-পঞ্চমাংশ ব্যাসার্ধ বিশিষ্ট হবে। এবং লালবৃত্তটি ঠিক কোন অংশে থাকবে, সেটিও উল্লেখ করা আছে। আইনে পতাকার রঙ, ছোট গাড়ি, মাঝারি বা বড় গাড়িতে এর আয়তন সবই লেখার পাশাপাশি পতাকা উত্তোলনের বিষয়েও বলা আছে।\nইচ্ছে করলেই যেকেউ গাড়িতে পতাকা ব্যবহার করতে পারবেন না বিধিমালার ‘৪ এর (১) নিম্নবর্ণিত দিবস এবং উপলক্ষে বাংলাদেশের সর্বত্র সরকারী ও বেসরকারী ভবনসমূহে এবং বিদেশে অবস্থিত কূটনৈতিক মিশনের অফিস ও কনস্যুলার পোস্টসমূহে নিম্নরূপ পদ্ধতিতে বাংলাদেশের পতাকা উত্তোলন করিতে হইবে: (ক) মহানবীর জন্ম দিবস (ঈদ-এ-মিলাদুন্নবী); (খ)২৬শে মার্চ স্বাধীনতা দিবস; (গ) ১৬ই ডিসেম্বর বিজয় দিবস; (ঘ) সরকার কর্তৃক প্রজ্ঞাপিত অন্য যে কোন দিবস। ১ (২) নিম্নবর্ণিত দিবসসমূহে ‘পতাকা’ অর্ধনমিত থাকিবে: (ক) ২১শে ফেব্রুয়ারী শহীদ দিবস; (খ) ১৫ই আগস্ট জাতীয় শোক দিবস; এবং (গ) সরকার কর্তৃক প্রজ্ঞাপিত অন্য যে কোন দিবস।’\nকিন্তু বাস্তবে দেখা গেছে, অনেকই জায়গায়ই অসচেতনার কারণে অনেক ব্যতিক্রম ঘটে। তবে এটি সত্য যে, জাতীয় পতাকা ব্যবহার রয়েছে সর্বোচ্চ প্রশংসনীয় পর্যায়, কিন্তু এ ক্ষেত্রে মনিটরিং, নিয়ম ও বিধি মানা হচ্ছে না মানতে দেখা যাচ্ছে না। আইনের ৫ ধারায় বলা হয়েছে, জাতীয় পতাকার প্রতি অবমাননা প্রদর্শন করা বা জাতীয় পতাকার প্রতি যথাযথ সম্মান প্রদর্শন না করলে ওই ব্যক্তিকে ১ হাজার টাকা জরিমানা করা হবে। ২০১০ সালের জুলাই মাসে এই আইন সংশোধিত হয়। এই সংশোধনীতে সর্বোচ্চ ২ বছর পর্যন্ত শাস্তি এবং ১০ হাজার টাকা অর্থদন্ডের বিধান রাখা হয়।\nনা জেনে, না বুঝে আর অতি উচ্ছ্বাসে যারা পতাকা ব্যবহারবিধি লঙ্ঘন করেন, তাদের অপরাধের মাত্রা বিবেচনা করে এই শাস্তির বিধান যথাযথ হতে পারে। তবে কোনো প্রতিষ্ঠান যদি বাণিজ্যিক কোনো প্রচারণায়, বিজ্ঞাপনে জাতীয় পতাকার ব্যবহার বিধিবহির্ভূতভাবে করে থাকে, তার জন্য ১০ হাজার টাকা অর্থদন্ডের বিধান রাখা হয়েছে, যাকে অনেকেই অপ্রতুল মনে করছেন। আগেই বলেছি জাতীয় পতাকা একটি রাষ্ট্রের পরিচয়, জাতীয়তা, স্বাধীনতা ও সার্বভৌমত্বের প্রতীক। স্বাধীন, সার্বভৌম বাংলাদেশের অস্তিত্বের প্রতীক।\nকিন্তু আমাদের দেশে গুরুত্বপূর্ণ এ প্রতীক ব্যবহারের বিধি সম্পর্কে জনগণ জানে না কিংবা জেনেও মানে না; অথচ এর ব্যবহারের জন্য রয়েছে সুস্পষ্ট বিধিমালা। আইনে এতো বিধি বিধান থাকলেও বাস্তবে এর রুপ দেখা যায়নি। দেখা যায়নি তেমন কোন শাস্তি দিতে। জাতীয় পতাকা নিয়ে এ রকমের একটি আইন আছে তা অনেকেই জানেনা। আমরা মনে করি- জাতীয় পতাকা ব্যবহারের নিয়মের বিষয় জনগণকে সচেতনতা বৃদ্ধি করার জন্য সভা সেমিনার করা উচিত। আইনটি সবার জানা দরকার এবং পতাকা আইন অনুযায়ী ব্যবহার হচ্ছে কিনা সেটি মনিটরিং দরকার।\nইউনিয়ন-ওয়ার্ড ভিত্তিক নির্ধারিত একটি দিনে শুধুমাত্র পতাকা নিয়ম-আইনসহ নানা বিষয়ে সচেতন করার জন্য একটি প্রকল্প হাতে নেয়া উচিত। স্কুল ভিত্তিক পাঠদানেও এর গুরুত্ব দেওয়া উচিত। এছাড়াও মাঠ পর্যায় যে সকল টেইলার্স ব্যবসায়ী রয়েছে যারা জাতীয় পতাকা তৈরী করার ক্ষেত্রে কাজ করছে তাদেরকেও সচেতন করা উচিত, সব ক্ষেত্রে জাতীয় পতাকার প্রকৃত ইতিহাস তুলে ধরা। এ ক্ষেত্রে সুধু সরকার বা প্রশাসন নয় জনগণকে এগিয়ে আসতে হবে। তা নাহলে একদিন স¦াধীন-সার্বভৌমের ইতিহাস ঐতিহ্যস ভুলে যেতে বাধ্য।\nপরিশেষে বলতে চাই- জাতীয় পতাকা শুধু একটি কাপড় নয়, এটি দেশের স্বাধীনতার প্রতীক। তাই পতাকার অবস্থা ব্যবহারযোগ্য না হলে তা মর্যাদাপূর্ণভাবে সমাধিস্থ করতে হবে। জাতীয় পতাকা ব্যবহারের এসব বিধি ভঙ্গ করা শাস্তিযোগ্য অপরাধ। স¦াধীন-সার্বভৌমের অস্তিত্বকে রক্ষা করার দায়িত্ব আমাদের সবার, তেমনি জাতীয় পতাকার সম্মান অক্ষুন্ন রাখার দায়িত্ব আমাদের সকলের। অনেক জীবন ও ত্যাগের বিনিময় জাতীয় পতাকা অর্জিত হলেও পতাকে যেমন অনেকাংশে মুল্যায়ন করা হচ্ছেনা তেমনি এতো দিবসের ভিরেও জাতীয় পতাকা নিয়ে একটি দিবস পালন করতেও দেখা যায়না। আমরা সকলে ঐক্যবদ্ধভাবে স¦াধীন-সার্বভৌম রক্ষাসহ জাতীয় পতাকার মান অক্ষুন্ন রাখবো এটাই কামনা করছি।\nলেখক : সাংবাদিক,কলামিষ্ট ও স্থানীয় সরকার বিষয়ে গবেষক।


Netizens are defaming bengali women due to rhea chakraborty dgtl - Anandabazar\nNetizens are defaming bengali women due to rhea chakraborty dgtl\n২ অগস্ট, ২০২০, ১৭:৪২:৩৪\nশেষ আপডেট: ২ অগস্ট, ২০২০, ১৭:৫৩:৩১\nকটূক্তির ঝড়, রিয়ার সঙ্গেই টার্গেট বাঙালি মেয়েরা, মুখ খুললেন স্বস্তিকা-নুসরত\nসুশান্তের অস্বাভাবিক মৃত্যু-কাণ্ডে বাঙালি মেয়ে রিয়া চক্রবর্তীর ভূমিকা নিয়ে যখন তোলপাড় গোটা দেশ, ঠিক সেই সময়েই সোশ্যাল মিডিয়ায় শুরু এক অন্য বিতর্ক। রাতারাতি ‘ভিলেন’ বাঙালি মেয়েরা। উড়ে আসছে ট্রোল, ঘুরে বেড়াচ্ছে মিম। বাঙালি মেয়ে মানেই ‘কালাজাদুতে সিদ্ধহস্ত’, ‘পয়সার কাঙাল’ ইত্যাদি মন্তব্যে ভরে উঠেছে ফেসবুকের দেওয়াল। যদিও এই সব মন্তব্যের বিরোধিতাও করেছেন নেটাগরিকদের একটা বড় অংশ। এ বার গোটা ঘটনা নিয়ে মুখ খুললেন দুই বাঙালি অভিনেত্রী, স্বস্তিকা মুখোপাধ্যায় এবং নুসরত জাহান।\nঘটনার সূত্রপাত দিন কয়েক আগে। সুশান্তের দিদি মিতু সিংহ অভিযোগ আনেন, তাঁর ভাইয়ের উপর কালাজাদু করতেন রিয়া। মিতুর বন্ধু স্মিতা পারিখও এক সংবাদমাধ্যমকে দেওয়া সাক্ষাৎকারে বলেন, “রিয়া আমায় জানিয়েছিল ওর প্রিয় বন্ধু বেশ কয়েক বছর আগে মারা যায়। কিন্তু সেই বন্ধুর আত্মা নাকি সবসময় রিয়ার সঙ্গেই থাকত। বিভিন্ন বিপদে রিয়াকে রক্ষা করত। এমনকি রিয়ার কেউ অনিষ্ট চাইলে তাকে শেষ করে দিত রিয়ার বন্ধুর সেই অতৃপ্ত আত্মা।”\nএ সব মন্তব্যেই ছেয়েছে সোশ্যাল মিডিয়া\nএর পরেই সোশ্যাল মিডিয়ায় একের পর এক পোস্টে নেটাগরিকদের এক অংশ লিখতে শুরু করেন, “হ্যাঁ, আমি শুনেছিলাম। কী ভাবে কালাজাদু চর্চা করতে হয় তা অনেক দিন ধরেই বাঙালি নিয়মিত প্র্যাকটিস করে আসছে।” আর একজনের বক্তব্য, “রিয়া বাঙালি, তাই ব্ল্যাক ম্যাজিক ওর রক্তে।” শুধু কালাজাদুই নয়, এক টুইটারেত্তি লেখেন, “বাঙালি মেয়েরা সবসময় ছেলেদের দমিয়ে রাখে। পয়সাওয়ালা ছেলেদের ফাঁসায়। যদি তুমি তোমার স্ত্রীর চাকর এবং একই সঙ্গে পয়সা জোগানোর মেশিন হতে চাও তবে বাঙালি মেয়ে বিয়ে করতে পার। মনে রেখো, নিজের পরিবার ছেড়ে আসতে হবে তোমাকে।”\nএর পরেই বাঙালি-অবাঙালি নির্বিশেষে নেটাগরিকদের একটা বড় অংশ এর বিরোধিতা করলে চুপ করে থাকতে পারেননি অভিনেত্রী এবং বসিরহাটের সাংসদ নুসরত জাহানও। তিনি লেখেন, “আমরা বাঙালি মেয়েরা রান্না করার সঙ্গে সঙ্গে সারা বিশ্ব জয় করতে পারি। শুধুমাত্র স্বার্থের জন্য একটা গোটা সম্প্রদায়কে অপমান করবেন না। আমি নিশ্চিত মাছ-মশলা-মিষ্টি সম্পর্কে খুব একটা কিছু জানেন না আপনি।”\nWe "Bengali Girls" also run around - cook n conquer the world. Stop disgracingacommunity for your Agendas.\nI'm sure you don't know your Maach-Masala-Mishti well 😉\n🐠 🌶🍨 https://t.co/lyzRXDTt8K\n— Nusrat (@nusratchirps) August 1, 2020\nরিয়ার ব্যাপারে নুসরতের বক্তব্য, “যা কিছু আইনবিরুদ্ধ, মানবতা বিরুদ্ধ তাতে আমার সমর্থন নেই। আমি নিশ্চিত পুলিশ তাদের কাজ করছে। আশা করছি সত্য খুব শীঘ্রই সামনে আসবে। কিন্তু তাই বলে কেউ আমাদের সংস্কৃতিকে অসম্মান করবে তা আমি একেবারেই বরদাস্ত করব না।” অভিনেত্রী স্বস্তিকা মুখোপাধ্যায়ও এই বিভাজনের বিরোধিতা করেছেন । টুইটে এক ব্যক্তি বলেছিলেন , “বাঙালিরা বড় মাছ ধরে, পয়সাওয়ালা ছেলেদেরই তাদের পছন্দ।” স্বস্তিকার কটাক্ষে ভরা জবাব, “আমি তো রুই বা ভেটকি ভালবাসি। এর পর সর্ষের তেল দিয়ে তা ভাল করে রান্না করে, গরম ভাতে কাঁচালঙ্কা দিয়ে খেতে ভালবাসি। বাঙালি মেয়েরা কেউ আছ? জয়েন করবে আমার সঙ্গে?”\nYes I prefer Rui or Bhetki, then fry it in mustard oil and finish it off with steaming rice with some green/red chillies.\nBengali women out there. Anyone wants to join in ?\n🐟 🌶 🍚 🐠 💃🏽 https://t.co/GaDibcPxCN\n— Swastika Mukherjee (@swastika24) July 31, 2020\nদু-একটি বিরূপ মন্তব্য এলেও স্বস্তিকা এবং নুসরতের কমেন্ট বক্সে একসঙ্গে গলা মিলিয়েছেন বাঙালি-অবাঙালিরা। এক জন লিখেছেন, “রিয়া আদপে দোষী কিনা, তা এখনও প্রমাণ হয়নি। তর্কের খাতিরে যদি ও ভুল করেও থাকে, দোষী হয়েও থাকে, আইন রয়েছে, বিচার ব্যবস্থা রয়েছে... তাই বলে একটা গোটা সম্প্রদায়কে এ ভাবে অপমান করা আদপে ঠিক? আমার স্ত্রী বাঙালি। ও আমার জীবনে না থাকলে আমার কী হত আমি জানি না।” আর এক জনের বক্তব্য, “আপনারাই বিভাজন সৃষ্টি করেন। আপনাদের জন্যই ঐক্যে আঘাত পড়ে। সংহতি নষ্ট হয়। ভুলে যাবেন না, জাতীয় সঙ্গীত কিন্তু বাংলা ভাষাতেই লেখা হয়েছে।”\nসুশান্তের সঙ্গে কবে, কোথায় আলাপ হয়েছিল? ফের ইডি-তে জেরা চলছে রিয়ার\nবাঙালি মেয়ে বলেই কি এত কুৎসা রিয়াকে নিয়ে


Men Bridal Fashion: পুরুষদের জন্য এক্সক্লুসিভ রেঞ্জের ব্রাইডাল কালেকশন, কোথায় পাবেন, কত দাম | TheWall\nদ্য ওয়াল ব্যুরো: ত্রিশ বছর ধরে পুরুষদের ডিজাইনার এথনিক ওয়্যার নিয়ে নিরলসভাবে কাজ করে চলেছেন ডিজাইনার পুনম কাসেরা। পরবর্তী সময়ে তাঁর সঙ্গে যুগ্মভাবে ডিজাইনিং করছেন পুত্রবধু রুচি কাসেরা। বিয়ের নানা অনুষ্ঠানে পরার জন্য তাঁদের তৈরি ডিজাইনার ওয়েডিং কালেকশন পুরুষদের কাছে ফার্স্ট চয়েজ।\nইতিমধ্যে তাঁরা টলিউডের প্রয়াত অভিনেতা সৌমিত্র চট্টোপাধ্যায় থেকে টলিউড সুপার স্টার দেব, অনির্বাণ ভট্টাচার্য প্রমুখদের জন্য পোশাক তৈরি করেছেন। সম্প্রতি এই ডিজাইনারদের স্টুডিওতে স্প্রিং সামার ওয়েডিং কালেকশন লঞ্চ করল। অনুষ্ঠানের ফাঁকে ডিজাইনার পুনম ও রুচি তাঁদের কালেকশন নিয়ে একান্তে কথা বললেন চৈতালি দত্তের সঙ্গে।\nআপনারা তো মূলত পুরুষের ডিজাইনার পোশাক তৈরি করেন?\nপুনম : হ্যাঁ ,গত ত্রিশ বছর ধরে আমরা পুরুষদের ডিজাইনার পোশাক তৈরি করছি। শুধু তাই নয় আমরা পুরুষদের জন্য পোশাক কাস্টমাইজড করি। আপনি তো জানেন পুরুষদের কাছে আমাদের ব্রাইডালওয়্যার খুবই জনপ্রিয়।\nআপনারা মূলত কী ধরণের ফ্যাব্রিক নিয়ে কাজ করতে পছন্দ করেন?\nপুনম, রুচি : পিওর সিল্ক এবং হ্যান্ডলুম নিয়ে কাজ করি । আর্টিফিশিয়াল ফ্যাব্রিক কোনও অ্যাটেয়ারে ব্যবহার করি না। তবে কালার প্যালেট পোশাকের কালেকশন অনুযায়ী পরিবর্তিত হয়।\nপুনম, রুচি : প্যাস্টেল শেড ব্যবহার বেশি করি। এখন প্যাস্টেল কালার ফ্যাশনে খুব ইন্। পিচ,ইয়ালো, গ্রিন , আইভরি ইত্যাদি কালার নিয়ে এই সিজনে কাজ করেছি।\nএই সিজনে কী ধরনের ব্রাইডাল কালেকশন লঞ্চ করলেন?\nপুনম,রুচি: আমরা এথনিক ওয়্যার তৈরি করি। আমাদের কালেকশনে রয়েছে কুর্তা, জ্যাকেট ,পাঠান স্যুট ইত্যাদি।\nএই গরমে পুরুষদের পোশাকে এখন ট্রেন্ড কী?\nপুনম: খুব সিম্পল অ্যাটেয়ার এখন ট্রেন্ড । হেভি ওয়ার্ক এখন পুরুষেরা পছন্দ করেন না। সিম্প্লিসিটি এখন পোশাকের শেষ কথা। এটাই এখন ট্রেন্ড । আমাদের পোশাকে ডিটেলিং ওয়ার্ক থাকে। গত ৩০ বছর ধরে আমি সেভাবেই কাজ করছি। খুব বেশি এমব্রয়ডারি করা জবরজং পোশাক তৈরি করি না। আর এই গরমে পুরুষেরা কম্ফোর্টেবল পোশাকে নিজেদেরকে সাজাতে পছন্দ করেন। যা হবে খুবই ছিমছাম।\n২০২২ এ পুরুষদের পোশাকে কী ধরনের কালার চলবে বলে ডিজাইনার হিসাবে আপনাদের মনে হয়?\nপুনম,রুচি : দেখুন গরমে পোশাকে হালকা রঙ দেখতে ভাল লাগে। ওয়েডিং-এর ক্ষেত্রেও সে কথাই বলব। খুব বেশি লাউড, হেভি এমব্রয়ডারি ওয়ার্ক এই সিজনে চোখের আরাম দেয় না। আর আগেই আমি বলেছি এই সিজনে প্যাস্টেল শেড খুবই ইন । লাইট ক্রিম, সিগ্রিন ,অ্যাকোয়া ব্লু, লাইট পিচ,আইভরি ইত্যাদি বিয়ের যে কোনো অনুষ্ঠানে এখন এই ধরনের কালার পুরুষদের কাছে বিরাট চাহিদা। বিয়েতে তো অনেক রকমের আচার অনুষ্ঠান থাকে এই ধরনের কালার পরলে দেখতে খুবই ভাল দেখায়। সঙ্গীত, মেহেন্দি অনুষ্ঠানে প্যাস্টেল কালারের ডিজাইনার পোশাকের খুবই চাহিদা।\nকি ধরনের এমব্রয়ডারি নিয়ে আপনারা কাজ করেন?\nপুনম রুচি: আমাদের স্পেশালিটি কাশ্মীরি স্টিচ হলেও চিকেন কারি, গুজরাটি, কাঁথা ইত্যাদি যাবতীয় হ্যান্ড এমব্রয়ডারি নিয়ে আমরা কাজ করি। টোন অন টোন কাশ্মীরি স্টিচ যেমন থাকে আবার টেক্সচার ফিনিশ কালেকশনও আমরা লঞ্চ করেছি যা খুবই ফ্যাশনেবল।\nত্রিশ বছর আগে যখন এই লেবেল চালু হয় তখন পুরুষদের মধ্যে কি ধরনের চাহিদা আপনারা দেখতে পেয়েছিলেন?\nপুনম: প্রথমেই আমি বলব বিয়ের পর আমি এই পেশায় আসি। আর আমি বাড়ির বড় বউ। ফলে সব দায়-দায়িত্ব সামলিয়ে তবেই আমি লেবেল লঞ্চ করেছি। এই লেবেল লঞ্চ করার আগে নিজেদের আত্মীয়-স্বজন, পরিচিত, বন্ধুবান্ধব দের ওয়েডিং কালেকশন আমি করে দিতাম। এটা আমার প্যাশন। প্রত্যেকে আমার কাজকে খুবই তারিফ করতেন । ৩০ বছর আগে যখন আমি এই লেবেল লঞ্চ করি সেই সময় আমার স্বামী এবং শ্বশুরবাড়ি প্রত্যেকের থেকে প্রচুর সমর্থন পাই। আমার একমাত্র ছেলে সে সময়ে খুব ছোট ছিল। আজকে আমার পুত্রবধূ রুচি কাঁধে কাঁধ মিলিয়ে আমার সঙ্গে কাজ করে চলেছেন। যা আমার বড় প্রাপ্তি । ত্রিশ বছর আগে তখন কিন্তু পুরুষেরা নিজেদের পোশাক নিয়ে এত সচেতন ছিলেন না। আর যেহেতু আমি পুরুষদের এথনিক ওয়্যার নিয়ে প্রথম থেকেই কাজ করছি ফলে কোথাও তখন পুরুষেরা আমার পোশাকের প্রতি আকর্ষিত হয়।\nআপনাদের পোশাকে স্পেশালিটি কী ?\nপুনম: আমরা ভারতীয় সংস্কৃতি থেকে অনুপ্রাণিত। যা আমাদের পোশাকের এমব্রয়ডারি, কাটসে প্রতিফলিত হয় ।\nআপনাদের কালেকশনের রেঞ্জ কত টাকার থেকে শুরু?\nপুনম, রুচি : সাধারণ কুর্তার দাম ১৩ হাজার টাকা থেকে শুরু হলেও ব্রাইডাল কালেকশন ৭০|৮০ হাজার টাকা -৩ লাখ টাকা পর্যন্ত রয়েছে।\nস্কুলে সরকারি ‘অনুদান’ মেলেনি! মুখ্যসচিব ও অর্থসচিবের বিরুদ্ধে রুল ইস্যু আদালতের\nPremier League: দুরন্ত ফর্মে শীর্ষে ম্যান সিটি, চূর্ণ চেলসি, চার গোল আর্সেনালের


একি কথা! || The Daily Janakantha\nPrint স্টাফ রিপোর্টার ॥ যারা ধর্ম নিয়ে রাজনীতি করে বিএনপি তাদের মুখোশ উন্মোচন করে দেবে বলে মন্তব্য করেছেন দলটির স্থায়ী কমিটির সদস্য ড. আব্দুল মঈন খান। বুধবার বিকেলে ঢাকেশ্বরী মন্দিরে জিয়াউর রহমানের ৩৪তম মৃত্যুবার্ষিকী উপলক্ষে বাংলাদেশ হিন্দু, বৌদ্ধ ও খ্রীস্টান ফ্রন্ট আয়োজিত এক প্রার্থনা সভায় প্রধান অতিথির বক্তব্যে তিনি এ কথা বলেন ।মঈন খান বলেন, যারা ধর্মনিরপেক্ষতার কথা বলে রাজনৈতিক ফায়দা লুটতে চায় তারা ধর্মকে ব্যবহার করে যারা রাজনীতি করে তাদের চেয়েও খারাপ। তাই যারা ধর্ম নিয়ে রাজনীতি করে বিএনপি তাদের মুখোশ উন্মোচন করে দেবে। তিনি দলের নেতাকর্মীদের উদ্দেশ করে বলেন, জিয়াউর রহমানের আদর্শ ধারণ করতে না পারলে নতুন প্রজন্মকে নিয়ে সামনে চলা কঠিন হয়ে পড়বে। তিনি বলেন, বিএনপি ধর্মীয় মূলবোধে বিশ্বাসী, ধর্মহীনতায় নয়। বিএনপির প্রতিষ্ঠাতা জিয়াউর রহমানও ধর্মহীনতায় বিশ্বাস করতেন না। তিনি বলেন, সরকার দলীয় লোকজন বলার চেষ্টা করছে, আমরা ইসলামী দল। কিন্তু পরিষ্কারভাবে বলতে চাই, আমরা ইসলামী দল নই। তবে আমরা ধর্মহীন নই। যার যার ধর্ম পালন ও নিজেদের বিশ্বাস নিয়ে এগিয়ে যেতে পারলেই দেশের উন্নয়ন সম্ভব। এ সত্য সবার সামনে তুলে ধরতে হবে।এ সময় ড. মঈন খানের সঙ্গে ছিলেন বাংলাদেশ হিন্দু, বৌদ্ধ ও খ্রীষ্টান কল্যাণ ফ্রন্টের সভাপতি গৌতম চক্রবর্তী, বিএনপির সহ-ধর্ম বিষয়ক সম্পাদক জয়ন্ত কুমার কুণ্ডু প্রমুখ।


আপনাদের চিঠিপত্রের আসর প্রীতিভাজনেষু এখন শুধুই অনলাইনে। তাই আপনারা আমাদের কাছে ইমেইল, অনলাইন কিংবা ফেসবুকে যেসব বার্তা অথবা চিঠি পাঠাবেন, সেগুলো এখন থেকে আমাদের ওয়েবসাইটে প্রকাশিত হবে। বিবিসি বাংলার ফেসবুক পাতায় যেগুলো শেয়ার করা হবে। আমাদের অনুষ্ঠান সম্পর্কে আপনাদের মতামত, মন্তব্য কিংবা কোন প্রশ্ন থাকলে সেগুলো জবাব দেয়ার চেষ্টা করা হবে।\nমেনহাজুল ইসলাম তারেক, "মন-তার" আন্তর্জাতিক বেতার শ্রোতা সংঘ, পার্বতীপুর, দিনাজপুর\nপ্রিয় বিবিসি বাংলা -আপনারা গত ১লা মার্চ যখন প্রবাহ ও পরিক্রমা বন্ধের ঘোষণা ৩১শে মার্চ পর্যন্ত একনাগাড়ে প্রচার করে গেলেন, তখন থেকে জল অনেক ঘোলা হয়েছে এ নিয়ে। কিন্তু সম্পাদক সাহেব একটিবারের জন্যও বলেননি যে, ঐ দুটি বাংলা অধিবেশনের পরিবর্তে ইংরেজি অধিবেশন প্রচারিত হবে! এটা শ্রোতাদের সাথে প্রতারণা ছাড়া আর কিছুই ছিলো না; আর সেসময় প্রীতিভাজনেষু বাদ দিয়ে যেসব ফিচার অনুষ্ঠান থাকার কথা ছিলো, তার একমাত্র ফোন ইন ছাড়া কোনটাই শুনতে পাচ্ছি না। বিবিসি বাংলা'র রেডিও অনুষ্ঠানের আপনারা যে বারোটা বাজিয়েছেন, তা বুঝতে কি আরও বাকী থাকে?\nআমাদের কাজের ধরন বদলে যাচ্ছে। তাই বদলে যাচ্ছে কাজের মাধ্যম। কিন্তু তাতে বিবিসি বাংলার বারোটা বেজেছে কিনা, সেটা বলার সময় বোধ হয় এখনও আসেনি। আমাদের দুটি অধিবেশন বন্ধ হওয়ার সাথে সেখানে ইংরেজি অনুষ্ঠান প্রচারে আপনার কী সমস্যা হচ্ছে তা ঠিক বুঝতে পারছি না। আর সেটা আপনাদের সাথে কিভাবে প্রতারণা করা হলো, সেটাও বোধগম্য নয়। যেহেতু আপনি একটি বেতার শ্রোতা সংঘের সাথে আছেন, তাই আপনার নিশ্চয় ধারণা আছে যে আন্তর্জাতিক রেডিও হিসেবে বিবিসি এটা করে থাকে। আর ফিচার অনুষ্ঠানগুলো বন্ধ করার ব্যাপারেও কোন বিভ্রান্তি থাকার কথা নয়। তবুও আপনার অবগতির জন্য জানাচ্ছি, শুধুমাত্র বিশেষ প্রতিবেদনটি আপনি রেডিওতে শুনতে পাবেন। বাকি সব ফিচার অনুষ্ঠান এখন থেকে শুধু অনলাইনে।\nমোঃ তারিফ হাসান, মাগুড়া ফুলের ঘাট, নীলফামারী\nবিবিসি'র দুটি বাংলা অনুষ্ঠান বন্ধ করে হঠাৎ ইংরেজি অনুষ্ঠান সম্প্রচার কেন এবং বিবিসি এই ইংরেজি অনুষ্ঠান কত বছর সম্প্রচার করা হবে? আশা করি তা বিস্তারিত জানাবেন।\nইংরেজি অনুষ্ঠান হঠাৎ করে প্রচার করা হচ্ছে না। বিবিসির সাথে বাংলাদেশ বেতারের যে চুক্তি রয়েছে সেই চুক্তি অনুযায়ী, যে সময়ে বাংলা অনুষ্ঠান থাকবে না, সেই সময়ে ইংরেজি অনুষ্ঠান প্রচার করা হবে।\nশামস আফরীন, ফেসবুক\nবিবিসি বাংলায় রাত ১০:৩০-এর নিউজ এখন হয় না কেন?\nকারণ, রাতের অধিবেশন পরিক্রমা এখন আর সম্প্রচার করা হয় না। আপনার হয়তো জানা নেই যে বিবিসির চারটি অধিবেশনের মধ্যে প্রভাতী এবং পরিক্রমা অনুষ্ঠান দুটি বন্ধ করে দেয়া হয়েছে। তবে সকালের আয়োজন প্রত্যূষা এবং সন্ধেবেলার আয়োজন প্রবাহ ঠিকই প্রচারিত হচ্ছে। আপনি বিবিসি বাংলার ওয়েবসাইট থেকেও অনুষ্ঠানগুলো শুনতে পাবেন। ওয়েবসাইটের ঠিকানা: www.bbcbangla.com আর বিবিসির প্রবাহ অনুষ্ঠান এখন ফেসবুক লাইভ-এও সম্প্রচার করা হচ্ছে। আমাদের ফেসবুক পাতা\nবিবিসি বাংলা বিভাগের প্রিয়জনেরা - দীর্ঘদিন যাবত বিবিসি বাংলা শুনছি । এখন লাইভ স্ট্রিমিংও দেখছি ফেসবুকে। কিন্তু মাঝে মধ্যে লাইভের মধ্যে হাত দিয়ে ইশারা করা হচ্ছে। এই ইশারার মধ্যে কি কোন বিশেষ সংকেত রয়েছে?\nএটি রেডিও অনুষ্ঠানের একটি কৌশল। স্টুডিওতে অনুষ্ঠানের উপস্থাপক যখন একটি প্রতিবেদন কিংবা সাক্ষাৎকার আপনাদের সামনে হাজির করেন তার আগে তিনি একটি 'কিউ' পড়েন। কিউ পড়ার পর রিপোর্ট কিংবা ইন্টার্ভিউয়ের অডিও ফাইলটি চালানোর জন্য তিনি হাতের ইশারা দেন। স্টুডিওর অন্যপাশে শব্দ-যন্ত্রী সেই ইশারা দেখে অডিওটি চালিয়ে দেন। রেডিও উপস্থাপকদের কাজের জন্য নানা ধরনের হাতের ইশারা সংকেত হিসেবে ব্যবহার করতে হয়। এক সময় বিবিসি থেকে শুধুমাত্র হাতের ইশারা শেখানোর জন্য প্রশিক্ষণের ব্যবস্থা ছিল। অনেকটা নাচের ক্লাসের মতো ছিল সেই ট্রেনিং।\nহাসান মীর, রাণীবাজার, রাজশাহী\nআমার দুটি কৌতূহলের জবাব দেবেন। প্রথমত, প্রবাহ অনুষ্ঠান অনলাইনে সরাসরি শোনা আর রেডিওতে এফএম ব্যান্ডে শোনার মধ্যে এক মিনিটের তফাত হয় কেন? দুই, যখন সরাসরি শুনি, অনেক সময় কথাগুলো কেটে কেটে যায়, কখনওবা একই কথা দুই-তিন বার রিপিট হয়, অথচ রেডিও সেটে নির্ভুল শোনা যায়। এর রহস্য কি?\nআপনি একই অনুষ্ঠান শুনতে দুটি মাধ্যমকে ব্যবহার করছেন -- এফএম এবং মোবাইল ইন্টারনেট। স্টুডিও থেকে এফএম তরঙ্গে সম্প্রচার হওয়া সময়ের মধ্যে ৫-১০ সেকেন্ডের একটা 'টাইম ডিলে' বা তফাত থাকে। এটি রেডিও শ্রোতারা টের পান না। এরপর (ঝড়-বৃষ্টি না থাকলে) সিগনালটি কোন ধরনের বাধা ছাড়াই আপনার রেডিও সেট পর্যন্ত পৌঁছায়। কিন্তু মোবাইল টেলিফোন কিংবা ডেস্কটপ থেকে ইন্টারনেটের মাধ্যমে অনুষ্ঠান শোনার সময় সেই সিগনাল অনেকগুলো সার্ভার হয়ে আপনার কাছে পৌঁছায়। ফলে বিভিন্ন পর্যায়ে 'বাফারিং' হয়। এতে 'টাইম ডিলে' ঘটে। এছাড়া আপনার হ্যান্ড-সেট যখন স্থানীয় মোবাইল টাওয়ারের সাথে যোগাযোগ করে তখনও বাফারিং ঘটতে পারে। আপনার হ্যান্ড-সেটের মেমরি কম থাকলেও এটা ঘটতে পারে। আশা করি কিছুটা ব্যাখ্যা করতে পেরেছি।\nশামসুল হক, নরসিংদী\nবিবিসি বাংলার প্রবাহ অনুষ্ঠান কি রেডিওতে শুনতে পাওয়া যায়? আর কয়টায় প্রচার করা হয়? দয়া করে জানাবেন।\nবাংলাদেশের বিভিন্ন জেলায় এফএম ব্যান্ডে বিবিসি বাংলার অনুষ্ঠান শুনতে পারেন। পাশাপাশি আমাদের ওয়েবসাইট থেকেও প্রবাহ অনুষ্ঠানটি শুনতে পাবেন। ওয়েবসাইটের ঠিকানা ওপরে দেয়া আছে। এছাড়া প্রতিদিন প্রবাহ প্রতিদিন ফেসবুকে লাইভ স্ট্রিম করা হচ্ছে।\nমাহবুব রহমান মামুন, দারিয়াপুর,গাইবান্ধা\nবিবিসি বাংলার ঢাকার নতুন স্টুডিও কোথায় করা হচ্ছে? প্রীতিভাজনেষুর অডিও চাই। এটা আমাদের সকল শ্রোতার দাবি।\nবিবিসি বাংলার নতুন অফিস এখনও চুড়ান্ত করা হয়নি। আর প্রীতিভাজনেষুর অডিও প্রচারের কোন পরিকল্পনা আপাতত নেই। আপনাকে ধন্যবাদ।\nমেশকাত রায়হান ম্যারিন, ফেসবুক\nপ্রিয় বিবিসি নিউজ বাংলা কর্তৃপক্ষ, আপনাদের ওয়েবপেজ ফেসবুক ফ্রি বেসিক'স এর মাধ্যমে গতকাল থেকে ব্রাউজ করা সম্ভব হচ্ছে না। দয়া করে সমস্যাটির সমাধান করুন। ধন্যবাদ।\nসমস্যাটি আমাদের জানানোর জন্য আপনাকে ধন্যবাদ। এই সমস্যা সম্পর্কে আমরা অবগত ছিলাম না। এখন নিশ্চয় খতিয়ে দেখবো।\nনীল আকাশ, ফেসবুক\nবিবিসি বাংলা থেকে প্রচারিত সব খবর যুক্তিসংগত মনে করতাম। কিন্তু আজ বিবিসি বাংলার ফেসবুক পাতায় একটি খবর দেখলাম, ইন্টারনেট আবিষ্কার নিয়ে লেখা একটি খবর, যা পড়ে মনে হল বিবিসি বাংলা অন্যদের মতো রূপকথার গল্প প্রচার শুরু করেছে। দয়া করে বলবেন কেন এই গল্প প্রচার করা হলো?\nআপনি বোধহয় এই রিপোর্টটি সম্পর্কে বলছেন: 'ইন্টারনেট আবিষ্কার হয়েছে মহাভারতের যুগে: ত্রিপুরার মুখ্যমন্ত্রী'\nআসলে একটু ধৈর্য সহকারে পড়লেই বুঝতে পারতেন কেন আমরা এই রিপোর্টটি তৈরি করেছি।\nসম্রাট ব্যানার্জি, খুলনা\nবাংলাদেশ তথা আমাদের এই উপমহাদেশে ধর্ষণ খুব ভয়াবহ হারে বেড়েছে। প্রায় প্রত্যেক দিনই কোন না কোন রেপ এর সংবাদ কানে আসে। কিন্তু, এর জন্য শাস্তি হচ্ছে এমন ঘটনা নজিরবিহীন। আশা করি, এর উপর আপনরা বিশ্লেষণধর্মী প্রতিবেদন প্রকাশ করবেন।\nউপমহাদেশে ধর্ষণ এবং যৌন নির্যাতনের ঘটনা বাগে চেয়ে বেড়েছে তাতে কোন সন্দেহ নেই। পাশাপাশি যৌন নিপীড়ন এবং ধর্ষণের ঘটনা সম্পর্কেও লোকে আগের চেয়ে বেশি জানতে পারছে। অনেকেই এর জন্য ফেসবুক, টুইটের মত সামাজিক যোগাযোগের মাধ্যমকে ব্যবহার করছে। এমনকি আইনশৃঙ্খলা রক্ষাকারী বাহিনীও সোশাল মিডিয়ার ওপর নির্ভরশীল হয়ে পড়েছে। এ সম্পর্কে আমরা নিয়মিতই প্রতিবেদন, সাক্ষাৎকার, বিশ্লেষণ ইত্যাদি ব্যবহার করছি। আশা করি আপনি সেগুলো দেখছেন।\nমো. অপু খন্দকার, সাভার\nবিবিসি নিউজ বাংলাতে কি জেলা প্রতিনিধি হিসেবে কাজ করার সুযোগ আছে? দয়া করে জানাবেন।\nনা ভাই, সেই সুযোগটি নেই বলে দু:খিত। আমাদের কোন জেলা প্রতিনিধি নেই। ঢাকার বাইরে বাংলাদেশের কোথাও আমাদের কোন শাখাও নেই।\nগাজী আবু সাঈদ, খুলনা\nমহান মে দিবসের আগে বিবিসি বাংলার কাছে অনুরোধ রইলো বাংলাদেশের রাষ্ট্রায়ত্ত পাটকল সমূহের শ্রমিকদের মানবেতর জীবন যাপন নিয়ে একটা প্রতিবেদন প্রচার করা হোক।। বিশেষ করে খুলনাস্থ খালিশপুর ও দৌলতপুর জুট মিলের শ্রমিকগন বর্তমানে সব চেয়ে বেশী নিগ্রহের শিকার হচ্ছেন।\nআপনার অনুরোধ নিশ্চয় আমরা বিবেচনা করে দেখবো। আপনাকে ধন্যবাদ।\nএ সপ্তাহে যাদের ইমেইল, ফেসবুক মেসেজ পেয়েছি:\nসোনিয়া রিফাত, ঢাকা\nমাকসুদা জাহান, ফেসবুক\nরাবেল আহমেদ, ঢাকা\nকাজী আমজাদ হোসেন আবির চট্টগ্রাম\nআদম হোসেন, কুয়ালালামপুর\nমেহেদি হাসান, ফেসবুক


পানি উন্নয়ন বোর্ড নিয়োগ বিজ্ঞপ্তি 2022 (BWDB Job Circular)\nBy Asikur Rahman Naim\t On Mar 4, 2022\nপানি উন্নয়ন বোর্ড নিয়োগ বিজ্ঞপ্তি 2022 | BWDB Job Circular 2022\nআপনারা যারা সরকারি চাকরির জন্য স্বপ্ন দেখছেন তাদের জন্য সুখবর এসেছে। কারণ সম্প্রতি পানি উন্নয়ন বোর্ড নিয়োগ বিজ্ঞপ্তি দেয়া হয়েছে। আপনারা এতোদিন যারা অপেক্ষা করছিলেন এই নিয়োগ বিজ্ঞপ্তি জন্য তাদের অপেক্ষার অবসান ঘটেছে।\nসরকারি চাকরি করার স্বপ্ন সকলের মধ্যেই কমবেশি ভেঙেছে। সরকারি চাকরি যেন সোনার হরিণের মতো। তাই এইটাকে বিজ্ঞপ্তিতে সবাই আনন্দিত হয় এবং নিজের সাধ্যমত চেষ্টা করে থাকে। আর তাই আপনাদের স্বপ্নকে বাস্তবায়ন করার লক্ষ্যে আমরা আপনাদের জন্য এই আর্টিকেল নিয়ে এসেছি। যেখানে রয়েছে পানি উন্নয়ন বোর্ড নিয়োগ বিজ্ঞপ্তি সকল তথ্য। চলুন তাহলে শুরু করি আমাদের আজকের নিয়োগ বিজ্ঞপ্তি সম্পর্কিত আর্টিকেল।\nপানি উন্নয়ন বোর্ড নিয়োগ বিবরণঃ\nপানি উন্নয়ন বোর্ড নিয়োগ ২০২২ সার্কুলার\nপানি উন্নয়ন বোর্ড নিয়োগ ২০২২ apply\nপানি উন্নয়ন বোর্ড নিয়োগ বিজ্ঞপ্তি ফি প্রদান করার নিয়ম\nপানি উন্নয়ন বোর্ড নিয়োগ বিজ্ঞপ্তি প্রবেশপত্র ডাউনলোড\nপানি উন্নয়ন বোর্ড নিয়োগ পরীক্ষার পূর্ব প্রস্তুতি\nবাংলাদেশের পানি উন্নয়ন বোর্ড একটি অত্যন্ত গুরুত্বপূর্ণ কেন্দ্র। আরে গুরুত্বপূর্ণ কেন্দ্রে যখন জনগণের প্রয়োজন হয় তখন বিভিন্ন সরষে নিয়োগ বিজ্ঞপ্তি প্রকাশ করা হয়। ঠিক তেমনি অন্যান্যবারের মতো এবারও বাংলাদেশ পানি উন্নয়ন বোর্ডের শূন্য পদ সমূহের নতুন নিয়োগ বিজ্ঞপ্তি প্রকাশ করা হয়েছে। আর সে বিজ্ঞপ্তি থেকে জানা যায় মাত্র ১টি পদের জন্য ৩১জন কর্মী প্রয়োজন।\nআর এই পদে নারী-পুরুষ উভয়কেই প্রাধান্য দেয়া হবে। আপনারা যারা এতদিন অধীর আগ্রহে অপেক্ষা করে আছে এটাকে বিজ্ঞপ্তি জন্য তারা আর দেরি না করে অনলাইনে আবেদন। বিজ্ঞপ্তি দেখে আপনার যোগ্যতা অনুসারে আপনি আবেদন করতে পারবেন। আপনাদের সুবিধার্থে আমরা পানি উন্নয়ন বোর্ড নিয়োগ বিজ্ঞপ্তি বিস্তারিত তথ্য তুলে ধরছি। অবশ্যই বিজ্ঞপ্তির সকল তথ্য পুঙ্খানুপুঙ্খ ভাবে জেনে অনলাইনে আবেদন করতে হবে।\nপানি উন্নয়ন বোর্ড নিয়োগ বিজ্ঞপ্তি যে পদের জন্য 31 জন কলমি নেয়া হবে এসে পদের একটি সংক্ষিপ্ত আপনাদের সামনে তুলে ধরছি। যাতে করে আপনারা সংক্ষিপ্ত আসল বিষয়বস্তু জেনে নিতে পারেন।\nপ্রতিষ্ঠানের নামঃ বাংলাদেশ পানি উন্নয়ন বোর্ড\nপদের নাম: উপসহকারী প্রকৌশলী/ কর্মকর্তা (পুর)/ প্রাক্কলনিক\nশিক্ষাগত যোগ্যতা: প্রকৌশলী বিষয়ে ডিপ্লোমা ইন ইঞ্জিনিয়ারিং ডিগ্রী\nবেতন কাঠামো: ১৬০০০-৩৮৬৪০ টাকা\nপ্রার্থীর ধরন: মহিলা- পুরুষ\nআবেদন ফি: সার্কুলারে উল্লেখ করা আছে।\nআবেদন প্রক্রিয়া: অনলাইনের মাধ্যমে আবেদন করতে হবে।\nআবেদনের শুরু তারিখ: ১৪/০২/২০২২ইং\nআবেদনের শেষ তারিখ: ১০/০৩/২০২২ইং (বিকাল ৫ঃ০০ ঘটিকা পর্যন্ত)\nআবেদন করার ওয়েবসাইট : https://rms.bwdb.gov.bd/orms/\nবর্তমানে বাংলাদেশের চাকরির অবস্থা খুবই খারাপ। আর এই বেকারত্ব জীবনে সরকারি চাকরির কথা অনেকে ভাবতেই পারে না। আর এই বেকারত্ব সময়ে যদি সরকারি চাকরির নিয়োগ বিজ্ঞপ্তি পাওয়া যায় তাহলে তো বেকারত্বের খুবই সুবিধা হয়ে থাকে।\nতাই বেকার যুবক যুবতীরা অযথা সময় নষ্ট না করে নিজেদের যোগ্যতা অনুসারে এই ধরনের চাকরির বিজ্ঞপ্তি জন্য আবেদন করা শ্রেয়। আপনারা যাতে বাংলাদেশ সরকার কর্তৃক পানি উন্নয়ন বোর্ড নিয়োগ বিজ্ঞপ্তি সকল তথ্য জানতে পারেন তার জন্য নিম্নে সার্কুলার দেয়া হয়েছে।\nআপনারা যারা পানি উন্নয়ন বোর্ড নিয়োগ 2022 বিজ্ঞপ্তি দেখে আবেদন করতে চান তারা বিস্তারিত জানার জন্য আমাদের নিম্নে দেয়া সার্কুলার ছবি দেখে নিতে পারেন। বাংলাদেশ সরকার কর্তৃক যে সার্কুলার দেয়া হয়েছে সেই সার্কুলার এর অরিজিনাল ছবি সংযুক্ত করা হয়েছে।\nএখন আপনাদের মনে প্রশ্ন আসতে পারে, কিভাবে পানি উন্নয়ন বোর্ড নিয়োগ এর জন্য apply করব? আমরা আপনাদেরকে যে ওয়েবসাইটের লিঙ্ক দিয়ে দিয়েছি সেই লিংটিতে আপনাদের প্রবেশ করতে হবে এরপর সেখানে আপনি পেয়ে যাবেন কিভাবে আপনাকে এপ্লাই করতে হবে। তবুও আপনাদের সুবিধার জন্য আমরা নিম্নে apply করার পদ্ধতি দিয়ে দিচ্ছি-\nপ্রথমে আপনাদের এই ওয়েবসাইটে প্রবেশ করতে হবে। এখানে ক্লিক করলে আপনার ওয়েবসাইটে যেতে পারবেন।\nএরপর সেখানে আপনার মোবাইল নাম্বার/ ইমেইল এড্রেস দিয়ে এবং পাসওয়ার্ড দিয়ে লগইন করতে হবে। আপনার যদি পূর্বে কোন একাউন্ট করা না থাকে তাহলে আপনারা সাইনআপ করে নিবেন।\nআপনারা ওয়েবসাইটে প্রবেশ করলে দেখতে পাবেন Welcome to BWDB Online Recruitment System লেখা থাকবে। এবং এর নিচে দুটি অপশন দেখতে পাবেন। একটি হচ্ছে PDF Tutorial এবং অন্যটি হচ্ছে Video Tutorial. এইচডি টিউনগুলো থেকে যে কোন একটি দেখে আপনারা সার্কুলার করতে পারবেন।\nএভাবে আপনারা পানি উন্নয়ন বোর্ড নিয়োগ বিজ্ঞপ্তি পাওয়ার পর ওয়েবসাইটে প্রবেশ করে পানি উন্নয়ন বোর্ড এ চাকরি করার উদ্দেশ্যে Apply করতে পারবেন।\nউল্লেখ্য যে, আপনারা যখন আবেদন করার জন্য ওয়েবসাইটে প্রবেশ করবেন তখন যে টিউটোরিয়াল দেখতে পাবেন সেখান থেকে আপনারা এপ্লাই করার সকল পদ্ধতি এবং আবেদন করার ফি সাথে প্রবেশপত্র ডাউনলোড করার সকল নিয়ম জানতে পারবেন।\nবাংলাদেশ পানি উন্নয়ন বোর্ড নিয়োগ বিজ্ঞপ্তির জন্য অবশ্যই ফি প্রদান করতে হবে। আর এই ফি প্রদান করতে হবে আবেদন করার সময়। আপনারা যখন আবেদন করবেন তখন অনলাইনের মাধ্যমে ই ব্যাংকিং সিস্টেমে আবেদন ফি প্রদান করতে পারবেন।\nআর তার জন্য আপনাদের পানি উন্নয়ন বোর্ড এর অফিশিয়াল ওয়েবসাইটে প্রবেশ করে রেজিস্ট্রেশন ফরম পূরণ করার পর পেমেন্ট অপশনে গিয়ে, সেখানে পেমেন্ট করার সকল যাবতীয় দিকনির্দেশনা সঠিকভাবে পূরণ করে ফি প্রদান করতে হবে।\nআবেদন ফি প্রদান করা শেষে প্রার্থীকে একটি পাসওয়ার্ড দেয়া হবে। সেই পাসওয়ার্ড অবশ্যই প্রার্থীকে সংরক্ষণ করে রাখতে হবে। আবেদনকারী বা প্রার্থী যখন লিখিত পরীক্ষা দিয়ে লিখিত পরীক্ষা দেয়ার পূর্বে প্রার্থীকে অবশ্যই প্রবেশপত্র দেয়া হবে। আর এই প্রবেশপত্র ডাউনলোড করার সময় এই পাসওয়ার্ডটিও প্রয়োজন হবে। সুতরাং অবশ্যই আপনাদের বা আবেদনকারীকে পাসওয়ার্ড সংরক্ষণ করে রাখতে হবে।\nআবেদনকারী বা প্রার্থী পানি উন্নয়ন বোর্ড বিজ্ঞপ্তি দেখি যখন আবেদন করবেন এবং প্রদান করার পর প্রার্থীকে লিখিত এবং মৌখিক পরীক্ষা দেওয়ার জন্য প্রবেশ পত্র দেয়া হবে। যখন এ প্রবেশ পত্র দেয়া হবে তখন প্রার্থীকে বাংলাদেশ পানি উন্নয়ন বোর্ড এর অফিসিয়াল ওয়েব সাইটে প্রবেশ করতে হবে।\nএরপর প্রার্থীকে তার ইউজার আইডি এবং পাসওয়ার্ড ব্যবহার করে পরীক্ষার প্রবেশপত্র ডাউনলোড করে নিতে হবে। প্রবেশপত্র ডাউনলোড করা হয়ে গেলে এর প্রিন্ট কপি করে নিতে হবে। প্রার্থী যখন লিখিত এবং মৌখিক পরীক্ষা দিবে সেই সময়ের প্রয়োজন হবে।প্রার্থী যদি কোনভাবে প্রিন্ট কপি প্রদর্শন করতে না পারে তাহলে তাকে লিখিত এবং মৌখিক পরীক্ষায় অংশগ্রহণ করতে দেয়া হবে না। সুতরাং এটি অবশ্যই তাদের সংগ্রহ করে নিতে হবে।\nপানি উন্নয়ন বোর্ড নিয়োগ পরীক্ষার দেওয়ার জন্য প্রার্থীকে অবশ্যই পূর্ব প্রস্তুতি নিয়ে রাখতে হবে। প্রার্থী লিখিত এবং মৌখিক পরীক্ষা হবে এবং তার জন্য প্রার্থীকে অবশ্যই মানসিকভাবে প্রস্তুতি নিয়ে রাখতে হবে এর পাশাপাশি জ্ঞান ও দক্ষতা অর্জন করতে হবে।\nকারণ আবেদনকারী প্রার্থীকে লিখিত এবং মৌখিক পরীক্ষার মাধ্যমে পানি উন্নয়ন বোর্ডে কর্মী হিসেবে নিয়োগ দেয়ার জন্য বেছে নেয়া হবে। আর যখন লিখিত পরীক্ষা প্রার্থী উত্তীর্ণ হবে তখন পরীক্ষা নেয়া হবে। মৌখিক পরীক্ষার মাধ্যমে প্রার্থীকে চাকরি দেয়া হবে।\nমৌখিক পরীক্ষার দেয়ার জন্য প্রার্থীকে যে সকল প্রয়োজনীয় কাগজপত্র এবং প্রস্তুতি গ্রহণ করতে হবে তা হচ্ছে-\nপ্রার্থীকে অবশ্যই অনলাইনে আবেদনকৃত রেজিস্ট্রেশন ফরম এর প্রিন্ট কপি নিতে হবে।\nপ্রার্থীর প্রবেশপত্রের প্রিন্ট কপি জমা দিতে হবে।\nপ্রার্থীকে অবশ্যই তার শিক্ষাগত যোগ্যতার সকল সার্টিফিকেট এবং পূর্বের অভিজ্ঞতা থাকলে সেই অভিজ্ঞতার সনদপত্র সমূহের সত্যায়িত কপি জমা দিতে হবে।\nপ্রার্থীকে তার জাতীয় পত্র ফটোকপি সত্যায়িত করে জমা দিতে হবে।\nপ্রার্থীকে চারিত্রিক সনদের সত্যায়িত কপি জমা দিতে হবে। ইউনিয়ন পরিষদ/ পৌরসভা বা সিটি কর্পোরেশনের মেয়র বা চেয়ারম্যানের কর্তৃক স্বাক্ষরিত চারিত্রিক কপি সংগ্রহ করতে হবে।\nপ্রার্থী রেজিস্ট্রেশন ফর্মে যে কোটা দাখিল করেছে সে কোটার সনদ পত্রের সত্যায়িত কপি জমা দিতে হবে।\nউপসংহার: আশা করছি আপনারা যারা স্বপ্ন দেখছেন সরকারি চাকরি করার এবং অধীর আগ্রহে অপেক্ষা করছেন বাংলাদেশ পানি উন্নয়ন বোর্ড নিয়োগ বিজ্ঞপ্তি জন্য তারা আমাদের আর্টিকেল পড়ে উপকৃত হয়েছেন। আপনারা বাংলাদেশ পানি উন্নয়ন বোর্ড কর্তৃক ওয়েবসাইটে প্রবেশ করে সকল নিয়ম পালন করে আবেদন এবং ফি প্রদান করার পর প্রবেশপত্র ডাউনলোড করে প্রস্তুতি নেয়া শুরু করতে পারেন।\nতাছাড়া আপনারা যদি বাংলাদেশ পানি উন্নয়ন বোর্ড নিয়োগ বিজ্ঞপ্তি সম্পর্কে অন্যান্য তথ্য জানতে চান তাহলে আমাদেরকে কমেন্ট করে জানাতে পারেন। ধন্যবাদ এবং আপনাদের জন্য শুভকামনা রইল।


কমলগঞ্জে কাব্যগ্রন্থদ্বয়ের মোড়ক উম্মোচন ও প্রকাশনাPuberhawa.com\nPuberhawa.com\t| 27 February, 2021 6:18 pm\nমৌলভীবাজারের কমলগঞ্জে লেখক-কবি সৈয়দ মাসুমের ‘বিলেতে কমলগঞ্জের শতজন’, বিধ্বস্ত প্রাচীর’ ও ‘অরক্ষিতার আর্তনাদ’ গ্রন্থত্রয়ের মোড়ক উম্মোচন ও প্রকাশনা হয়েছে। শনিবার (২৭ ফ্রেব্রুয়ারী) সকাল ১১টায় উপজেলা পরিষদ মিলনায়তনে সৈয়দ মাসুম ওয়েলফেয়ার ট্রাস্ট এর সার্বিক ব্যবস্থাপনায় তিনটি বইয়ের মোড়ক উম্মোচন করা হয়।\nআয়োজক কমিটির আহবায়ক লেখক-গবেষক আহমেদ সিরাজের সভাপতিত্বে ও সদস্য সচিব সাংবাদিক প্রনীত রঞ্জন দেবনাথের পরিচালনায় প্রধান অতিথি হিসেবে উপস্থিত ছিলেন উপাধ্যক্ষ ড, মো. আব্দুস শহীদ এমপি। গেস্ট অব অনার ছিলেন বিশিষ্ট শিক্ষাবিদ, ভাষা বিজ্ঞানী ঢাকা বিশ্ববিদ্যালয়ের জনসংযোগ দপ্তরের সাবেক পরিচালক লেখক -গবেষক ড. সেলু বাসিত। প্রধান আলোচক ছিলেন থাকবেন কবি, শিক্ষাবিদ, গবেষক ও বাংলাদেশ উন্মুক্ত বিশ্ববিদ্যালয়ের অধ্যাপক ড. শোয়াইব জিবরান।\nএছাড়া আলোচনায় অংশ নেন জাতির জনক বঙ্গবন্ধু শেখ মুজিবুর রহমান সরকারি কলেজের ইতিহাস বিভাগের বিভাগীয় প্রধান অধ্যাপক ড. সুলতানা জেসমিন, উপজেলা পরিষদের চেয়াারম্যান অধ্যাপক মো: রফিকুর রহমান, উপজেলা নির্বাহী অফিসার আশেকুল হক, পৌরসভার মেয়র মো: জুয়েল আহমদ, উপজেলা পরিষেদের মহিলা ভাইস চেয়ারম্যান বিলকিস বেগম, ইউপি চেয়ারম্যান আব্দুল মোতালিব তরফদার, উপজেলা দুর্নীতি প্রতিরোধ কমিটির সভাপতি ইমতিয়াজ আহমেদ বুলবুল, সরকারি গণ মহাবিদ্যালয়ের অধ্যক্ষ কামরুজ্জামান মিয়া, আব্দুল গফুর চৌধুরী মহিলা কলেজের অধ্যক্ষ মো: হেলাল উদ্দিন।\nবালাগঞ্জ সরকারি কলেজের সহকারী অধ্যাপক, কবি অবিনাশ আচার্য্য, মৌলভীবাজার প্রেসক্লাবের সহ-সভাপতি এড. নুরুল ইসলাম শেফুল, সুজা মেমোরিয়াল কলেজের প্রভাষক, কবি শাহাজান মানিক, আলহাজ¦ এম, এ, ছালাম, আলহাজ¦ মোহাম্মদ আব্দুস শহীদ, নুরুজ্জামান চৌধুরী (রাসেল) প্রমুখ। স্বাগত বক্তব্য রাখেন আয়োজক কমিটির যুগ্ম আহবায়ক সৈয়দ মাহবুব। এছাড়াও স্থানীয় বিশিষ্ট রাজনীতিবিদ, শিক্ষাবিদ, কবি, লেখক, শিক্ষক ও সুশীল সমাজের নেতৃবৃন্দ উপস্থিত ছিলেন।\nপূর্ববর্তী সংবাদ: বিশ্বনাথে তাহেরী’কে প্রতিহত করতে সোস্যাল মিডিয়ার সমালোচনার ঝড়!\nপরবর্তী সংবাদ: কানাইঘাটে শিশুদের ঝগড়ার বিচার চাইতে গিয়ে মা লাঞ্ছিত


প্রায় এক বছর পর বিয়ানীবাজার পৌরশহরে ফিরে এসেছে মাছ বাজার! – beanibazarnews24\nপ্রায় এক বছর পর বিয়ানীবাজার পৌরশহরে ফিরে এসেছে মাছ বাজার!\nপ্রায় এক বছরের চেয়ে কম সময়ের মধ্যে মাছ ব্যবসায়ীরা বিয়ানীবাজার পৌরশহরে ফিরে এসেছেন। উপজেলা পরিষদ চেয়ারম্যান ও পৌর মেয়রের সাথে আলোচনার মাধ্যমে মাছ ব্যবসায়ীরা পৌরশহরে আসতে সম্মত হন।আজ বৃহস্পতিবার সকাল ১১টার পর থেকে তারা মাছ বিক্রি শুরু করবেন।\nমাছ ব্যবসায়ীরা ফিরলেও তারা পৌর কিচেন মার্কেটে উঠছেন না। পৌর মেয়র আব্দুস শুকুর মোরগগলির পূর্বপাশের ব্যক্তি মালিকাধীন যে জায়গা ভাড়া নিয়েছেন সেখানেই বসছেন ব্যবসায়ীরা। প্রথম দিন ৫০ জনের বেশি ব্যবসায়ী মাছ নিয়ে পসরা সাজাবেন বলে জানা গেছে।\nসরেজমিনে আজ বৃহস্পতিবার সকাল ৯টায় মোরগগলিতে গিয়ে দেখা যায়, একদল শ্রমিক ব্যবসায়ীদের জন্য অস্থায়ীভাবে টিনের চালা তৈরী করছেন। আপাতত জায়গাটির পরিসর ছোট হলেও একই স্থানে সবজি ব্যবসায়ীদেরও নিয়ে আসা হবে। দক্ষিণ পাশের খোলা জায়গা ও পশ্চিম পাশের আধাপাকা ঘরটি ভেঙ্গে ব্যবসায়ীদের জন্য প্রস্তুত করে দেয়া হবে। অস্থায়ী ঘর নির্মাণ কাজ পরিদর্শন করেন পৌর মেয়র আব্দুস শুকুর।\nমাঝ ব্যবসায়ী আবুল কালাম বলেন, এ বাজারে ব্যবসা করা অধিকাংশ ব্যবসায়ী এখানে চলে এসেছেন। যারা অন্যত্র রয়েছেন আমাদের বিশ্বাস তারাও চলে আসবেন। ব্যবসায়ী মঈন উদ্দিন বলেন, প্রথম দিকে ৬০টির মতো চৌকি নিয়ে আমরা শুরু করছি। কয়েকদিনের মধ্যে সেটি আরো বৃদ্ধি পাবে। সকলের সহযোগিতা কামনা করে আগতদার ঈমাম উদ্দিন বলেন, পৌর মেয়র, উপজেলা চেয়ারম্যানের আমাদের সুন্দর পরিবেশে আলোচনা হয়েছে। আমাদের সব রকম সুযোগ সুবিধা তারা নিশ্চিত করেছেন। আমাদের দাবির অধিকাংশপুরণ করার আশ্বাস দিয়েছেন। এ প্রক্রিয়া শুরুও হয়েছে। যার কারণে আমরা ফের পৌর শহরের ফিরে এসেছি।\nপৌর মেয়র আব্দুস শুকুর বলেন, যে দুরত্ব তৈরী হয়েছিল সেটি ভুলবোঝাবুঝির ফল। একটি পক্ষ আমাদের সাথে মাছ ব্যবসায়ীদের দুরত্ব তৈরী করে রেখেছিল। এটি আমরা সবাই বুঝতে পেরেছি। তিনি বলেন, আমি সব সময় ব্যবসায়ীদের বলে এসেছি- সব রকম সুযোগ সুবিধা পৌরসভা দেবে। এতে কোন ব্যত্তয় ঘটবে না। আমাদের প্রয়োজনে ব্যবসায়ীদের সর্বোচ্চ সুবিধা দিতে আমরা প্রস্তুত। তিনি সকল পর্যায়ের ব্যবসায়ী, উপজেলা ও পৌরবাসীর সহযোগিতা কামনা করেন। মাছ ব্যবসায়ীরা ফিরে এসেছেন আমরা তাদের সুন্দর পরিবেশে বরণে প্রস্তুতি নিচ্ছি।\nউপজেলা পরিষদ চেয়ারম্যান আবুল কাশেম পল্লব বলেন, পনের পূর্বে আমাদের সাথে আলোচনা করে মাছ ব্যবসায়ীরা কথা দিয়েছিলেন তারা উপযুক্ত সিদ্ধান্ত নেবেন। দীর্ঘদিনের আলোচনা শেষে ব্যবসায়ীরা আমাদের আশ্বস্থ করেছেন তারা যদি সুযোগ সুবিধা পান এবং তাদের দাবিগুলো বাস্তবায়ন হয় তাহলে তারা আসবেন। পৌর মেয়রসহ আমরা তাদের আশ্বস্থ করেছি সব সুযোগ সুবিধা আমরা তাদের দিতে পারবো। তিনি বলেন, বুধবার মাছ ব্যবসায়ী, পৌর মেয়রসহ একটি বৈঠক হয়েছে। এ বৈঠকের পরেই আজ থেকে মাছ বিয়ানীবাজার পৌরশহরে বিক্রি করবেন বলে ব্যবসায়ীরা আমাদের জানিয়েছেন। আমরা তাদের এ সিদ্ধান্তে ধন্যবাদ জানিয়েছি।


নায়িকা প্রিয়াঙ্কাকে চরম অপমান | টাইমস টাইমস\nপ্রচ্ছদ » বিনোদন » নায়িকা প্রিয়াঙ্কাকে চরম অপমান\nনায়িকা প্রিয়াঙ্কাকে চরম অপমান\nপ্রকাশিতঃ নভেম্বর ১৬, ২০১৬ at ৭:৩১ পূর্বাহ্ণ\nবিনোদন ডেস্ক: সংগ্রাম কম করতে হয়নি বলিউডে প্রতিষ্ঠা পাওয়ার ক্ষেত্রে। বলিউড থেকে হলিউডে এই মুহূর্তে সমানতালে দাপিয়ে বেড়াচ্ছেন তারকা অভিনেত্রী প্রিয়াঙ্কা চোপড়া। ক্যারিয়ারের শীর্ষে থেকেও কখনও কী তাকে অনুশোচনায় ভুগতে হয়েছে? সে প্রশ্নই সামনে এলো এবার।\nসম্প্রতি এক সাক্ষাৎকারে প্রিয়াঙ্গা জানিয়েছেন সেই বেদনাদায়ক ঘটনার বর্ণনা। এক বৃদ্ধাকে সহায়তার হাত বাড়িয়ে দিয়ে অপমানিত হয়েছিলেন তিনি।আনন্দবাজার পত্রিকা বলছে, হলিউডে এখন বেশ ব্যস্ত তিনি। বেশ জনপ্রিয়ও হয়েছেন তিনি। হলিউডে তার পায়ের তলার জমি ইদানীং একটু শক্ত হয়েছে বটে, কিন্তু তার জন্য কম কিছু সহ্য করতে হয়নি তাকে! এমনটাই অন্তত জানিয়েছেন প্রিয়াঙ্কা চোপড়া।\nযত বিখ্যাত হচ্ছেন তিনি তত তার সাক্ষাৎকারে উঠে আসছে নানা তিক্ত অভিজ্ঞতার কথা। সাম্প্রতিক একটি সাক্ষাৎকারে তিনি জানিয়েছেন, হলিউডে বর্ণবিদ্বেষেরও শিকার হয়েছিলেন তিনি। ভারতীয় গণমাধ্যমের খবরে বলা হয়, কিছু দিন আগে একটি মার্কিন টক শো-এ তাকে হেয় করার চেষ্টা করা হয়।\n২০০০ সালের ‘মিস ওয়ার্ল্ড’ কে প্রশ্ন করা হয় তিনি হলিউডে আসার আগে থেকেই ইংরেজি বলতে পারতেন কি না!\nকিন্তু সম্প্রতি হলিউডে তার কদর বাড়লেও পরিস্থিতি হয়তো এখনও পুরো বদলাতে দেরি আছে! কারণ, সম্প্রতি একটি সাক্ষাৎকারেই প্রিয়াঙ্কা জানিয়েছেন, সাহায্য করতে গিয়ে সম্প্রতি অপমানিত হতে হয়েছে তাকে।\nওই ঘটনার কথা জানাতে গিয়ে প্রিয়াঙ্কা বলেন, একবার যাতায়াতের পথে বিমানবন্দরে নায়িকা দেখেন বেশ কিছু ব্যাগ নিয়ে দাঁড়িয়ে রয়েছেন এক বৃদ্ধা। প্রিয়ঙ্কা তখন তাকে সাহায্য করার জন্য এগিয়ে যান। জানতে চান, তিনি একটা-দুটো ব্যাগ এগিয়ে দেবেন কি না! এর উত্তরে কড়া ভাষায় প্রিয়াঙ্কার সাহায্য প্রত্যাখ্যান করেন তিনি। সাহায্যের হাত বাড়িয়ে এমন কোনও পরিস্থিতির জন্য মোটেই প্রস্তুত ছিলেন না প্রিয়ঙ্কা।


কাদিয়ানি প্রতিরোধ : অগ্রগতি নেই কেন? | Fateh24\nকাদিয়ানি প্রতিরোধ : অগ্রগতি নেই কেন?\nবাংলাদেশে কাদিয়ানি সম্প্রদায়কে রাষ্ট্রীয়ভাবে অমুসলিম ঘোষণার দাবিতে ওলামায়ে কেরামের আন্দোলন-সংগ্রাম অনেক দিন থেকে অব্যাহত আছে। একই সঙ্গে মুসলিম পরিচয়ে কাদিয়ানিদের কর্মকাণ্ড পরিচালনার বিরুদ্ধেও তাঁরা সময়ে সময়ে পদক্ষেপ গ্রহণ করছেন। কিন্তু তারপরও কাদিয়ানিরা নিজেদের মুসলিম পরিচয় দিয়ে ইসলামের ব্যানারে তাদের কার্যক্রম পরিচালনার প্রয়াস পাচ্ছে। ওলামায়ে কেরামের অব্যাহত সতর্কতা ও আন্দোলনও তাদের কার্যক্রম পরিচালনায় বাধ সাধতে পারছে না সেভাবে। প্রতিরোধ করা সম্ভব হচ্ছে না ইসলামের নামে তাদের বিভ্রান্তিমূলক কর্মকাণ্ডও।\nওলামায়ে কেরাম বলছেন, রাষ্ট্রীয়ভাবে অমুসলিম ঘোষণার আগ অবধি কাদিয়ানিদের এই প্রবণতা থামানো যাবে না। তাছাড়া কাদিয়ানিদের পেছনে দেশ-বিদেশের প্রভাবশালী একাধিক গোষ্ঠী জড়িত থাকবার কারণে সহজেই তাদের বিরুদ্ধে ব্যবস্থাগ্রহণ সরকারের পক্ষেও সম্ভব নয় বলে জানান অনেকে।\nওলামায়ে কেরাম আরও বলছেন, সরকারের সর্বোচ্চ পর্যায়ে তাঁরা একাধিকবার যোগাযোগ করেছেন, দায়িত্বশীল মন্ত্রীদের কাছেও সময়ে সময়ে বিভিন্ন বৈঠকে এ দাবি উত্থাপন করা হয়েছে। এর পাশাপাশি শানে রেসালত সম্মেলনসহ বিভিন্ন কর্মসূচির মাধ্যমেও তাঁরা এই দাবিকে জোরালো করছেন।\nখতমে নবুওত আন্দোলনের একাধিক নেতার সঙ্গে আলাপ করে জানা গেছে, কাদিয়ানিদের অমুসলিম ঘোষণার ব্যাপারে রাষ্ট্রের সঙ্গে যে যোগাযোগ তৈরি হয়েছে, সেখান থেকে তাঁরা আশাবাদী, সরকার এ ব্যাপারে একটা পদক্ষেপ নেবে।\nগত মঙ্গলবার ব্রাহ্মণবাড়িয়ার খতমে নবুওত মাদরাসার পাশে কাদিয়ানিদের হামলায় বেশ কয়েকজন মাদরাসাছাত্র আহত হয়েছেন। তারপর থেকে দেশের নেতৃস্থানীয় ওলামায়ে কেরাম গণমাধ্যমে বিবৃতি প্রদান করে এদের দৌরাত্ম্য বন্ধের আহ্বান জানিয়েছেন সরকারের প্রতি। একই সঙ্গে কাদিয়ানিদের অমুসলিম ঘোষণার দাবিও পুনরায় জোরদার হয়েছে। হামলার প্রতিবাদে গতকাল দেশের একাধিক জায়গায় ওলামায়ে কেরাম ও তৌহিদি জনতা প্রতিবাদ ও বিক্ষোভ সমাবেশ করেছেন।\nআরও পড়ুন : ব্রাহ্মণবাড়িয়ায় মাদরাসাছাত্রদের ওপর কাদিয়ানিদের সন্ত্রাসী হামলা\nব্রাহ্মণবাড়িয়ার সর্বস্তরের ওলামা ও মাদরাসার ছাত্রদের অংশগ্রহণে শহরে গতকাল মিছিল ও মানববন্ধন কর্মসূচি পালিত হয়েছে। আগামী সোমবার বৃহদাকারে আবারও মানববন্ধন কর্মসূচি পালন করবেন তারা।\nব্রাহ্মণবাড়িয়ার বড় মাদরাসা হিসেবে পরিচিত জামিয়া ইউনুছিয়ার মুহতামিম মুফতী মুবারকুল্লাহ জানান, ব্রাহ্মণবাড়িয়ায় কাদিয়ানিদের প্রভাবশালী তেমন কেউ নেই, অল্প কিছু লোক আছে, এদেরকে বাইরে থেকে শক্তি জোগানো হয়। ফলে মাদরাসাছাত্রদের ওপর আক্রমণের মতো দুঃসাহস এরা দেখাতে পেরেছে।\nতিনি বলেন, রাজধানীতে কাদিয়ানিদের প্রভাবশালী একাধিক শক্তি আছে, ইউরোপ থেকেও একটা শক্তি তাদেরকে সমর্থন করে, ফলে এরা এখন দিনদিন উদ্ধত হচ্ছে।\nতিনি মনে করেন, রাষ্ট্রীয়ভাবে এদেরকে অমুসলিম ঘোষণা করা হলে তারা তাদের মতো স্বতন্ত্র ধর্ম হিসেবে অনুষ্ঠান বা কার্যক্রম পরিচালনা করলে সাধারণ মানুষও আর বিভ্রান্ত হবে না, আলেম-ওলামাও তাদের কাজে বাধ সাধতে যাবেন না। আগামী সোমবারের মানববন্ধন কর্মসূচি ছাড়াও কাদিয়ানিদের অমুসলিম ঘোষণার দাবিতে ব্রাহ্মণবাড়িয়ায় বৃহদাকারের একটা শানে রেসালত সম্মেলন করার পরিকল্পনার কথা জানান মুফতী মুবারকুল্লাহ।\nআরও পড়ুন : দেশজুড়ে যেভাবে তৎপর কাদিয়ানি সম্প্রদায়\nকাদিয়ানি-বিরোধী আন্দোলন সংগ্রামের অগ্রগতি কতদূর জানতে চেয়ে কথা হয় খতমে নবুওত সংরক্ষণ কমিটির আমির মাওলানা আবদুল হামিদ পীর সাহেব মধুপরীর সঙ্গে।\nতিনি বলেন, সরকারের উঁচু পর্যায়ে আমরা একাধিকবার বৈঠক করেছি, বিভিন্নভাবে প্রধানমন্ত্রীসহ একাধিক গুরুত্বপূর্ণ মন্ত্রীকে সরাসরি এই দাবির কথা আমরা জানিয়ে আসছি। হাটহাজারীর হজরতও (আল্লামা শাহ আহমদ শফী) সরকারকে জোরালোভাবে বলেছেন। আমরা সরকারের সিদ্ধান্তের অপেক্ষায় আছি। পাশাপাশি বিভিন্ন সভা-সমাবেশ করেও এ দাবিকে জোরালো করছি।\nতিনি বলেন, আমাদের সাধ্যের মধ্যে যতটা বিকল্প আছে, সবগুলোকে কাজে লাগাচ্ছি কাদিয়ানিদের রাষ্ট্রীয়ভাবে অমুসলিম ঘোষণার স্বীকৃতি আদায়ে। কিন্তু কাদিয়ানিদের শিকড় অনেক গভীরে প্রোথিত, যতটা বুঝি, বহির্বিশ্বের ইসলাম-বিরোধী প্রভাবশালী গোষ্ঠীর চাপ আছে এখানে, সরকার হয়তো সেগুলোকে ম্যানেজ করে সিদ্ধান্তে উপনীত হতে পারছে না। নয়তো রাষ্ট্রপ্রধানসহ সরকারি দায়িত্বশীলদের অধিকাংশ মুসলিম হয়েও কেন কাদিয়ানিদের বিরুদ্ধে রাষ্ট্রীভাবে কোনো পদক্ষেপ গ্রহণ করবে না?\nআগের সংবাদভারতে অর্থনৈতিক মন্দা: এক বছরে প্রায় ৮ হাজার ব্যবসায়ীর আত্মহত্যা\nপরবর্তি সংবাদনাগরিক আইনের বিরুদ্ধে মাসজুড়ে দিল্লির শাহিনবাগে ভারতীয় নারীদের অপ্রতিরোধ্য অবস্থান


জনসংখ্যা : এর আর্থসামাজিক গুরুত্ব - বিজ্ঞান - বাংলা ভাষায় বিজ্ঞান জনপ্রিয়করণের এক বৈদ্যুতিন মাধ্যম (An online Bengali Popular Science magazine) : বিজ্ঞান – বাংলা ভাষায় বিজ্ঞান জনপ্রিয়করণের এক বৈদ্যুতিন মাধ্যম (An online Bengali Popular Science magazine)\nবিভাগ: বিজ্ঞান ও সমাজ, ব্লগ Big-জ্ঞান (July 19, 2015)\nঅ্যাসিস্ট্যান্ট প্রফেসর, ইন্ডিয়ান ইনস্টিটিউট অফ টেকনোলজি, গান্ধীনগর\nপ্রফেসর, ইতিহাস বিভাগ, বর্ধমান বিশ্ববিদ্যালয়\nআপনি কি জানেন, জাপান আর জার্মানিতে পৃথিবীর বয়স্ক মানুষের (৬০ বছরের উর্ধ্বে যাদের বয়স) একটা বড় অংশ বাস করেন? আরও জানেন কি, ভারত পৃথিবীর যাবতীয় তরুণদের একটা বড় অংশের বাসস্থান? যেখানে জাপানের জনসংখ্যার ২৩ শতাংশ প্রৌঢ়, সেখানে ভারতে সংখ্যাটা হলো মাত্র ৮ শতাংশ (সেনসাস, ২০১১)। জাপানে বা জার্মানিতে মধ্যবর্তী বয়স ৪৬, ভারতে সেটা ২৭। অর্থাৎ, ভারতের অর্ধেক জনসংখ্যা ২৭ বছরের কম বয়সী।\nতা নাহয় হলো, কিন্তু তাতে কি আসে যায়? জনসংখ্যায় বয়সের বিন্যাস নিয়ে এই মাথাব্যথা কেন? অনেক কারণের একটা হলো, এটা ঠিক করে আমাদের পরিবারের গঠন কেমন হবে। আমরা অনেকে ঠাকুমা-ঠাকুরদাদার সঙ্গে সপরিবারে বসবাস করি, অনেকে শুধু বাবা-মার সাথে থাকি, অনেকে আবার থাকি একা একাই। এই সম্ভাবনাগুলোর কোনটা দেশের বেশিরভাগ লোকের জন্য প্রযোজ্য হবে, সেটা শুধু সামাজিক এবং সাংস্কৃতিক ব্যবস্থ্যা থেকেই আসে না। এতে দেশের বয়স কাঠামো বা এজ স্ট্রাকচার-এরও একটা অবদান আছে।\nমজার ব্যাপার হলো, অতীতের ঐতিহাসিক এবং অর্থনৈতিক ঘটনা, যেমন যুদ্ধ, মহামারী, প্রাকৃতিক দুর্যোগ, রাষ্ট্রনীতির পরিবর্তন কিংবা আর্থিক মন্দা, এর যে কোনো একটা দেশের ভবিষ্যত বয়স-কাঠামো নির্ধারণ করতে পারে। উদাহরণ স্বরূপ জাপানের কথা ধরা যাক। জাপানের বয়স কাঠামো নিয়ে পড়াশুনো করলে দেখতে পাবেন, নব্বইয়ের দশকে ৭০-৮০ বয়সসীমার মানুষজন খুবই কম। এর কারণ হলো, দ্বিতীয় বিশ্বযুদ্ধে বিপুল লোকসংখ্যা হানি হয়েছে। আরো চোখে পড়বে যে ৬৫-৬৭ বছর বয়সসীমার লোকজনও বেশ কম। তার কারণ কি? এর জন্য পিছিয়ে যেতে হবে ১৯৩৮-৩৯ সালে। এবং দেখা যাবে সেটা চীন-জাপানের যুদ্ধের সময়।\nআরো খুঁটিয়ে দেখা যায়। যেমন, ১৯৯৫ সালের গণনায় জাপানে ২৯ বছর বয়েসী মানুষের সংখ্যাও খুবই কম। এখানে কি হলো? ২৯ বছর বয়েসীদের সঙ্গে ১৯৬৬ সালের “ইয়ার অফ দ্য ফায়ারহর্স” (Year of the FireHorse) মিলে গেছে। এই “ইয়ার অফ দ্য ফায়ারহর্স” ষাট বছর অন্তর একবার আসে। জাপানিদের সাংস্কৃতিক বিশ্বাস হলো, এই বছরটা নবজাতক শিশুদের জীবনে অশুভ ভাগ্য নিয়ে আসে। তাই এবছরে কেউ সন্তান জন্ম দিতে চায় না। এইভাবে ইতিহাস, সংস্কৃতি আর অর্থনীতি একটা দেশের জনসংখ্যার বিন্যাসকে প্রভাবিত করে।\nজনসংখ্যার চরিত্র খুব ভালোভাবে বোঝা যায় একটা দেশের জনসংখ্যা পিরামিড (population pyramid) দেখলে। জনসংখ্যায় বয়স আর নারী-পুরুষের বিন্যাস, দুইয়ের একটা সুন্দর চিত্র এই পিরামিড থেকে বেরিয়ে আসে। পিরামিডের অক্ষরেখার একদিকে থাকে পুরুষের সংখ্যা, আর একদিকে নারীর। পিরামিডের এক একটা স্তর এক একটা বয়স গ্রুপের নারী-পুরুষের অনুপাত/শতাংশ বোঝায় (শতাংশ মানে সম্পূর্ণ জনসংখ্যার কত শতাংশ)। সবথেকে নিচের স্তরের দৈর্ঘ্য যদি ০-৪ এই বয়স গ্রুপটার সংখ্যা দেয়, তাহলে তার উপরের স্তরটা দেবে ৫-৯ বছর, তার উপরেরটা ১০-১৪ বছর, এইভাবে।\nসাধারণত, দেশের পপুলেশন পিরামিডের ভিতটা যদি খুব চওড়া হয়, তাহলে বুঝতে হবে সেখানে দ্রুত জনসংখ্যা বৃদ্ধি হচ্ছে। যেমন, নিচের রেখাচিত্র দেখে আপনি স্পেনের ক্রমশ হ্রাসমান বা স্থিতিশীল জনসংখ্যার সাথে নাইজেরিয়ার দ্রুত জনসংখ্যা বৃদ্ধির তুলনা করতে পারেন।\nপৃথিবীতে এমন অনেক দেশ আছে যেখানে যুবা বা তরুণদের আধিক্য লক্ষ্য করা যায় জনসংখ্যা বিন্যাসে। আগেই বলেছি, ভারতবর্ষ এমনই একটা দেশ। দেশের ভবিষ্যত নির্ধারণে যুব সম্প্রদায়ের এই আধিক্য খুবই গুরুত্বপূর্ণ। একটা সহজ উদাহরণ দেওয়া যায়। ধরুন, আপনি এমন একটা দেশে, এমন একটা বছরে জন্মালেন, যে দেশে সেবছর প্রচুর শিশুর জন্ম হয়েছে। তার মানে, কি শিক্ষায়, কি চাকরির ক্ষেত্রে, কি বিয়ের বাজারে, আপনাকে ওই বছর জন্মানো যাবতীয় ছেলেমেয়েদের সাথে প্রতিযোগিতায় নামতে হবে। তার মানে জন্ম-বছরের ভাগীদার যদি বড় সংখ্যায় থাকে, তাহলে প্রতিযোগিতা কি প্রতিদ্বন্দিতা বেড়ে যাওয়ার সম্ভাবনাও প্রবল। এখনো অব্দি গবেষণাতেও সেরকমই দেখা গেছে।\nশুধু তাই নয়, কোনো দেশের জনসংখ্যার অধিকাংশই যদি যুবক-যুবতী হয়, তাহলে সে দেশে বিপ্লব ও প্রতিবাদের সম্ভাবনাও বেশি হবে। বিশেষ করে, সে দেশের সরকার যদি দায়হীন ও নিরুত্তাপ হয়। চীনের সাংস্কৃতিক বিপ্লব (১৯৬৬-৭৬), মার্কিন যুক্তরাষ্ট্রর সিভিল রাইটস আন্দোলন (১৯৫৪-১৯৬৪), “আরব বসন্ত” (Arab Spring, ২০১১-২০১৪) এবং আরও সাম্প্রতিককালে ভারতে (২০১১) দুর্নীতি-বিরোধী আন্দোলন যুবপ্রধান দেশেরই উদাহরণ। সুতরাং তরুণদের সংখ্যাধিক্য যদিও আর্থিক দিক থেকে লাভজনক, দেশের সরকার তার ফলে অনেক বেশি জবাবদিহির সম্মুখীন হতে পারে।\nজনসংখ্যা গবেষকদের অনেক কাজের একটা হলো এটা: একটা বিশেষ সময়ে দেশে বৃদ্ধের অংশ কত হবে, কি সংখ্যক শিশুর জন্ম-সম্ভাবনা প্রবল, কতগুলো মানুষ শ্রম-সরবরাহের যোগ্য বয়েসে (১৮-৫৯ বছর বয়স) পৌছবে, এসবের পূর্বানুমান করার চেষ্টা করেন। কিন্তু, এসব জেনে কি হবে? এক, এইসব তথ্য আমাদের বুঝতে সাহায্য করে, কত তাড়াতাড়ি একটা দেশ অর্থনৈতিক উন্নয়ন ঘটাতে সমর্থ হবে। দুই, দেশের বাজেট ঠিক করতে এই গবেষণা খুবই জরুরি। শিশুশিক্ষার খাতে কতটা আর্থিক সম্পদ বরাদ্দ করা হবে বা কতটা বয়স্কদের পেনশনের খাতে যাবে, তা এইসব তথ্য থেকেই আসে। এমনকি, অদূর ভবিষ্যতে বয়স্কদের যত্ন-আত্তী করার জন্য যথেষ্ট পরিমানে তরুণ প্রজন্ম থাকবে কিনা, সেই ভাবনার রসদও এই গবেষণা থেকে আসে।\nদেশের অর্থনৈতিক উন্নয়নের পিছনে জনসংখ্যার বয়স কাঠামোর একটা গুরুত্বপূর্ণ ভূমিকা আছে। কিভাবে, তা বুঝতে ভারতের উদাহরণ নেওয়া যাক। লোকগণনার হিসেব থেকে জানা যায়, এদেশে জনসংখ্যা ১৯৫০ সালে ৩৭২ মিলিয়ন থেকে ২০১১ সালে বৃদ্ধি পেয়ে দাঁড়িয়েছে ১.২ বিলিয়নে। যদিও আমরা বছর বছর এক কোটি করে লোক সংখ্যা বৃদ্ধি করে চলেছি, বিশেষজ্ঞদের মতে এর একটা সুবিধে রয়েছে। যাকে “জনতাত্ত্বিক মুনাফা” বা “demographic dividend” আখ্যা দেওয়া হয়। এটা একটা বিরল জনতাত্ত্বিক সুযোগ। এরকম বিশ-তিরিশ বছর চলতে পারে, যখন একটা দেশের কর্মক্ষম যুবসম্প্রদায় দেশের অবসরপ্রাপ্ত মানুষ এবং শিশুদের সংখ্যা ছাড়িয়ে যায়। যদি সঠিক মাত্রায় শিক্ষা ও অর্থনীতিতে সামাজিক বিনিয়োগ বা “সোশ্যাল ইনভেস্টমেন্ট” করা যায়, তাহলে দেশটা দ্রুত অর্থনৈতিক উন্নয়ন ঘটাতে পারে। থাইল্যান্ড ও দক্ষিণ কোরিয়ার মত দেশ জনস্বাস্থ্য ও শিক্ষা প্রসারে বিশেষ উদ্যোগ নিয়ে এই সুযোগটারই সদ্ব্যবহার করেছে। এবং তার ফলে দ্রুত অর্থনৈতিক মুনাফা অর্জন করতে সক্ষম হয়েছে।\nভারতবর্ষ বর্তমানে এমনই একটা জনতাত্ত্বিক মুহূর্তের শিখরে পৌঁছেছে যখন কর্মক্ষম জনসংখ্যা (১৫-৫৯ বছর বয়স) খুব শিগগিরই ৬৪ শতাংশ ছূয়ে ফেলবে। ভারতবর্ষ সেই সুযোগের সদ্ব্যবহার করতে পারবে কিনা, সেই নিয়ে খবরের কাগজে প্রচুর লেখালিখি চলছে। এর জন্য দরকার আরো স্কুল-কলেজ গড়ে তোলা এবং তরুণদের জন্য আরো অনেক বেশি ট্রেনিং ও চাকরির সুযোগ সৃষ্টি করা। ভারত কি পারবে তা করে উঠতে? সময়ই তা বলে দেবে।\nপ্রচ্ছদের ছবি: ভারতের পপুলেশন পিরামিড (জনসংখ্যা মিলিয়নে)– ২০১০ এবং ২০৫০ (সম্ভাব্য)।\nসূত্র: ইউনাইটেড নেশনস, ডিপার্টমেন্ট অফ ইকোনমিক এন্ড সোশ্যাল অ্যাফেয়ার্স\nTags: arabinda samanta, editor's choice, population, population pyramid, social sciences, Tannistha Samanta\nতন্নিষ্ঠা সামন্ত ইন্ডিয়ান ইনস্টিটিউট অফ টেকনোলজি (গান্ধীনগর)-এ অ্যাসিস্ট্যান্ট প্রফেসর। ওনার গবেষণা জনসংখ্যা, পাবলিক পলিসি এবং অন্যান্য সামাজিক বিজ্ঞান-সম্পর্কিত বিষয় নিয়ে।\nঅরবিন্দ সামন্ত বর্ধমান বিশ্ববিদ্যালয়ে ইতিহাসের অধ্যাপক। উনি প্রাক-স্বাধীনতা ভারতবর্ষে মহামারী এবং চিকিৎসাব্যবস্থা নিয়ে অনেকগুলি বই লিখেছেন, যেমন সাম্প্রতিককালের 'লিভিং উইথ এপিডেমিকস ইন কলোনিয়াল বেঙ্গল'।\n« এলেবেলে বালি, বহমান বালি\nধাঁধার থেকেও জটিল প্রাণী: ডারউইনের সমস্যা »\nবিভাগ: ক্লাশরুম, জীবন বিজ্ঞান (2014-07-17)


চাঁদপুর পৌর নির্বাচনে প্রার্থী নির্ধারণে জেলা বিএনপির নেতাদের বৈঠক\nHome / চাঁদপুর / চাঁদপুর পৌর নির্বাচনে প্রার্থী নির্ধারণে জেলা বিএনপির নেতাদের বৈঠক\nআসন্ন চাঁদপুর পৌরসভা নির্বাচনে মেয়র পদে একক প্রার্থী নির্বাচনে বেশ ভেবে-চিন্তে পথ এগুচ্ছে জেলা বিএনপি। প্রায় দেড়যুগ পৌরসভা মেয়র থেকে বঞ্চিত দলটি একক প্রার্থী নির্ধারণ বেশ ঘাম জড়াচ্ছে। চর্তুরদিক থেকে ঐক্যব্ধ এবং শক্তিশালী সরকার দলীয় প্রার্থীর বিপরীতে একক প্রার্থী নির্বাচনে চুলছেঁড়া বিশ্লেষণে রয়েছে বিএনপির নীতিনির্ধারকগণ।\nকারণ সদ্য প্রয়াত বিএনপির মনোনিত একক প্রার্থী ব্যপক জনপ্রিয় নেতা শফিকুর রহমান ভুইয়ার স্থলে জনপ্রিয়তা এবং সাংগঠনিক দক্ষতা সম্পন্ন প্রার্থীকে মনোনয়ন দিতে আগ্রহী দলটি।\nএ নির্বাচনে একক প্রার্থী নির্ধারণে ১০ সেপ্টেম্বর বৃহস্পতিবার বিকেলে জেলা বিএনপির শীর্ষ নেতাদের রুদ্ধদ্বার বৈঠক অনু্ষ্ঠিত হয়। চাঁদপুর জেলা বিএনপির আহ্বায়ক শেখ ফরিদ আহমেদ মানিকের সভাপতিত্বে বিকেল ৫টায় শুরু হওয়া এই বৈঠক চলে রাত ১০টা পর্যন্ত।\nজেলা বিএনপির একাধিক বিশ্বস্ত সূত্র থেকে জানা যায়, বৈঠকের শুরুতে জেলা বিএনপির শীর্ষ নেতৃবৃন্দ নিজেদের মধ্যে রুদ্ধদ্বার আলোচনা করেন। তারা সন্ধ্যা ৭টা পর্যন্ত প্রার্থী নির্ধারণসহ নির্বাচনের বিষয়ে আলাপ আলোচনা করেন। এরপর দলীয় মনোনয়ন প্রত্যাশী চার প্রার্থীর সাক্ষাত নিয়ে তাদেরকে নিজেদের মধ্যে আলোচনা করার জন্যে সুযোগ দেন। যার উদ্দেশ্য হলো চার প্রার্থী নিজেরা আলোচনা করে একজনকে মনোনিত করা। তারা নিজেদের মধ্যে সিদ্ধান্ত নিতে সক্ষম হলেই ১১ সেপ্টেম্বর বিএনপির একক প্রার্থীর নাম ঘোষণা করার কথা রয়েছে।\nসূত্রটি আরো জানায়, চার প্রার্থী নিজেদের মধ্যে সিদ্ধান্ত নিতে না পারলে, আগামীকাল তৃণমূলের ভোট বা মতামত নেয়া হবে। সেখানেও সিদ্ধান্ত নিতে না পারলে কেন্দ্রীয় কমিটির সিদ্ধান্তের দিকেই চেয়ে থাকতে হবে। সে ক্ষেত্রে কে হচ্ছেন বিএনপির একক প্রার্থী তা জানতে আগ্রহী ভোটারদের অপেক্ষা করতে হবে ১৩ কিংবা ১৪ সেপ্টেম্বর।\nবৈঠকে উপস্থিত ছিলেন, জেলা বিএনপির যুগ্ম আহবায়ক অ্যাড. সলিম উল্ল্যাহ সেলিম, মাহবুব আনোয়ার বাবলু, মুনির চৌধুরী, সেলিমুছ সালাম, সাবেক সাংগঠনিক সম্পাদক জসিম উদ্দিন খান বাবুল, যুগ্ম আহবায়ক খলিলুর রহমান গাজী, ফেরদৌস আলম বাবু, অ্যাড. হারুনুর রশীদ।\nপৌরসভা নির্বাচনে বিএনপির দলীয় মনোনয়ন প্রত্যাশী চার নেতা হলেন, জেলা জেলা বিএনপির যুগ্ম আহ্বায়ক আক্তার হোসেন মাঝি, চাঁদপুর সরকারি কলেজের সাবেক জিএস হাজী মোশারফ হোসাইন, চাঁদপুর সদর থানা বিএনপির সভাপতি শাহজালাল মিশন এবং জেলা ছাত্রদলের সাবেক সাধারণ সম্পাদক কাজী মোহাম্মদ ইব্রাহীম জুয়েল।\nপ্রতিবেদক: আশিক বিন রহিম,১০ সেপেটম্বর ২০২০


বেপরোয়া ট্রেলারে একদম কাঁপিয়ে দিলেন রোশান! (ভিডিও) - Prothombarta.news - Prothombarta.news\nবেপরোয়া ট্রেলারে একদম কাঁপিয়ে দিলেন রোশান! (ভিডিও)\nপ্রথমবার্তা, প্রতিবেদক: ঢাকাই ছবিতে যে’কজন তরুণ অভিনেতাকে নিয়ে স্বপ্ন দেখেন নির্মাতা-প্রযোজকরা, তাদের মধ্যে অন্যতম জিয়াউল রোশান। দুই বছরের ক্যারিয়ারে অভিনয় করেছেন তিনটি ছবিতে।\nযার মধ্যে একটি কলকাতার সুপারস্টার দেবের সঙ্গে। অন্য দুটি হচ্ছে দেশীয় প্রডাকশনে ‘রক্ত ও ‘ধ্যাত্তেরিকি’। মাত্র তিনটি ছবিতেই আকর্ষণীয় লুক আর ভারি কণ্ঠের সংলাপ দিয়ে সহজেই দর্শকমনে একটা আলাদা গ্রহণযোগ্যতা তৈরি করে নেন তিনি।\nরোশানকে সর্বশেষ পর্দায় দেখা যায় গত বছরের বৈশাখে। শামীম আহমেদ রনি পরিচালিত এই ছবিতে তিনি অভিনয় করেন নবাগতা ফারিনের বিপরীতে। প্রায় দেড় বছর পর আবারো পর্দায় আসছে রোশানের ছবি। নাম ‘বেপরোয়া’। আসন্ন কোরবানির ঈদে মুক্তি পাবে ছবিটি।\nমুক্তি উপলক্ষে এরইমধ্যে জোর প্রচারণা চালাচ্ছে ‘বেপরোয়া’ টিম। এর অংশ হিসেবে বুধবার (৮ আগস্ট) প্রকাশ হয়েছে ছবিটির টিজার। ১ মিনিট ২৮ সেকেন্ডের এই টিজারে রীতিমত চমকে দিয়েছেন রোশান।\nমারকাট অ্যাকশনে ইঙ্গিত দিলেন ভিন্ন স্বাদের কিছুর।টিজারে দেখা যায়, রোশান একজন পুলিশ কর্মকর্তা। যিনি অন্যায়ের সঙ্গে আপোষ করেন না কখনো। সমাজ ও দেশের শত্রুদের শক্ত হাতে দমন করেন তিনি। আর রোশানের এমন মারকাট চরিত্রকেই পছন্দ করে ফেলেন নায়িকা ববি।\n‘বেপরোয়া’ পরিচালনা করেছেন কলকাতার রাজা চন্দ। এতে রোশান ও ববি ছাড়া আরো অভিনয় করেছেন কাজী হায়াত, তারিক আনাম খান প্রমুখ। ছবিটি প্রযোজনা করেছে জাজ মাল্টিমিডিয়া।\nদেখুন ‘বেপরোয়া’ ছবির টিজার:


ক্রীড়া পণ / বোনাস / বিনামূল্যে বাজি\nঅনলাইন বেটিং সাইটগুলি খুঁজে পাওয়া কঠিন হতে পারে যেগুলি কোনও ধরণের বিনামূল্যে বাজি অফার করছে না৷ একই সময়ে, একটি বিনামূল্যের বাজি অন্যান্য অনেক প্রচারের সাথে সম্পর্কিত হতে পারে, তাই এটি কখনও কখনও বিভ্রান্তিকর হতে পারে, বিশেষ করে যদি বাজি ধরা একজন নবাগত হয়। অনলাইন বেটিং সাইটগুলিতে দেখার জন্য বিনামূল্যের বাজি হল একটি গুরুত্বপূর্ণ প্রচার৷ অবশ্যই, এই প্রচারগুলি শর্তাবলী সহ আসে, তবে সেগুলি দখল করা যে কোনও বাজির মানিব্যাগকে উত্সাহিত করার একটি দুর্দান্ত উপায়।\nএখানে কিছু বিনামূল্যের বাজির টিপস এবং তথ্য বাজিকরদের মনে রাখা দরকার একটি অনলাইন বেটিং সাইটে সাইন আপ করার সময় বা যদি তাদের বেটিং সাইটের মধ্যে বিনামূল্যের বাজির তুলনা করতে হয়।\nবিনামূল্যে বাজি কিবিনামূল্যে বাজি বাজি প্রয়োজনীয়তাবিনামূল্যে বাজি আসল টাকায় পরিণত করুনবাজির সাইটগুলিতে বিনামূল্যে বাজির কৌশলদায়ী জুয়া\nবিনামূল্যে বাজি কি\nবিনামূল্যে বাজি খুব আকর্ষণীয়. কিছু নবাগত bettors এমনকি সন্দিহান হতে পারে. কিন্তু কিভাবে বিনামূল্যে বাজি কাজ করে? বেটিং সাইটগুলি তাদের ওয়েবসাইটের জন্য সাইন আপ করতে এবং তাদের অ্যাকাউন্টে একটি আমানত করতে বেটরদের টানতে বিনামূল্যে বাজি ব্যবহার করে৷ বুকমেকাররা আশা করেন যে খেলোয়াড়রা শুধুমাত্র তাদের পরিষেবা নিয়েই বাজি ধরবে না বরং বাজিকারীদের একটি আপ-ফ্রন্ট পারক প্রদান করে তাদের দীর্ঘমেয়াদে বাজি ধরে রাখবে।\nবিনামূল্যে বাজি একটি সহজ বোনাস. যখন বিনামূল্যে বাজি দাবি করার শর্ত পূরণ করা হয় তখন বেটররা সাধারণত বাজি ধরার জন্য একটি নির্দিষ্ট পরিমাণ অর্জন করে। যাইহোক, এই বোনাস প্রায় সবসময় নগদ হিসাবে খালাসযোগ্য নয়। অন্যান্য ধরনের আছে বেটিং বোনাস বুকমেকাররা অফার করে. সেরা পণ অভিজ্ঞতা থাকার জন্য তাদের পরীক্ষা করতে ভুলবেন না.\nউদাহরণস্বরূপ, যদি বিনামূল্যের বাজির মূল্য $5 হয় এবং একজন বাজি হারায়, সেই ডলারের পরিমাণ অবিলম্বে চলে যায়। যদি বাজিকররা $5 বিনামূল্যের বাজি ধরে এবং $5 জিতে, তবে তারা শুধুমাত্র তাদের জিতে নেওয়া $5টি প্রত্যাহারযোগ্য পরিমাণ হিসাবে রাখতে পারবে।\nবিনামূল্যে বাজি বাজি প্রয়োজনীয়তা\nধরুন বেটরা একটি ওয়েবসাইট দেখেন যা বিনামূল্যে বাজির সাথে অনলাইন বেটিং প্রদান করে। সেই ক্ষেত্রে, এটি দাবি করার যোগ্য হওয়ার জন্য সাধারণত শর্ত এবং প্রয়োজনীয়তাগুলি পূরণ করতে হবে।\nযাইহোক, যেহেতু বিনামূল্যের বাজির লক্ষ্য হল নতুন বাজি ধরা এবং দীর্ঘমেয়াদী পান্টারদের খেলা চালিয়ে যাওয়া, পণ সাইট সাধারণত বিনামূল্যে বাজি দাবি করা বেশ সহজ করে তোলে। এখানে কিছু উপায় রয়েছে যেগুলি বিনামূল্যে বেট সহ বাজি ধরার সাইটগুলি খেলোয়াড়দের দাবি করতে দেয়৷\nবেটরদের অনলাইন স্পোর্টস বেটিং সাইটের সাথে একটি অ্যাকাউন্ট তৈরি করতে হতে পারে। কিছু স্পোর্টসবুক ওয়েবসাইটের বাজিকরদের কেওয়াইসি (নো-ইওর-কাস্টমার) প্রক্রিয়ার মধ্য দিয়ে যেতে এবং সম্পূর্ণ করতে হতে পারে, যেখানে খেলোয়াড়দের তাদের ব্যক্তিগত তথ্য যাচাই করে এমন নথি সরবরাহ করতে হবে।\nনিবন্ধনaবৈধ পেমেন্ট পদ্ধতি এবং একটি বেটর অ্যাকাউন্টে প্রথম আমানত সম্পূর্ণ করুন।\nকিছু বাজির সাইটে খেলোয়াড়দের তাদের প্রথম বাজি রাখার প্রয়োজন হতে পারে। এই প্রথম বাজির মান নির্ধারণ করতে পারে যে বাজির সাইটটি কত বিনামূল্যের বাজি দেবে।\nবিনামূল্যের বেট সহ কিছু অনলাইন বেটিং সাইটগুলি নিশ্চিত বিজয়ীদের মতো দেখতে পন্টারদের সমর্থন করা থেকে বিরত রাখতে বাজিরদেরকে তাদের বিনামূল্যের বাজি ব্যবহার করে সমানে মতভেদে বাজি ধরা থেকে নিষিদ্ধ করতে পারে।\nবেশ কয়েকটি প্রধান স্পোর্টস বেটিং সাইটগুলিতে বিনামূল্যে বেটিং অফার রয়েছে যা বিদ্যমান ব্যবহারকারীরা পেতে পারেন। এই বিনামূল্যের বাজিগুলির জন্য বাজিকারীদের একটি নির্দিষ্ট পরিমাণ বাজি বা একটি নির্দিষ্ট ফলাফলের জন্য তাদের বিনামূল্যে বাজি পাওয়ার জন্য চাপ দিতে হয়।\nবিনামূল্যে বাজি আসল টাকায় পরিণত করুন\nঅনলাইন সেরা বিনামূল্যে বাজি বাঁক বেশ সহজ. একবার বিনামূল্যে বাজি দাবি করা হলে, পন্টাররা সাধারণভাবে বাজি রাখতে পারে। যাইহোক, একটি বিনামূল্যের বাজি ব্যবহার করার আগে, বেটরদের অবশ্যই সূক্ষ্ম মুদ্রণটি ভালভাবে পড়তে হবে, ভৌগলিক বিধিনিষেধ এবং প্লে-থ্রু প্রয়োজনীয়তার মতো জিনিসগুলির দিকে নজর রেখে৷\nভৌগলিক অবস্থানটি বিনামূল্যে বাজি ব্যবহার করার জন্য একজন বাজির যোগ্য কিনা তা জানা বেশ সহজ। অনলাইন বেটিং সাইটগুলি সাধারণত সেই দেশ বা দেশগুলিকে তালিকাভুক্ত করে যেখানে উল্লিখিত বিনামূল্যের বাজির শর্তাবলীতে বিনামূল্যে বাজি খালাস করা যেতে পারে৷\nযদি কোন তালিকাভুক্ত ভৌগোলিক সীমাবদ্ধতা না থাকে, তাহলে এটা অনুমান করা নিরাপদ যে বিনামূল্যের বাজি আন্তর্জাতিকভাবে প্রযোজ্য।\nখেলার মাধ্যমে প্রয়োজনীয়তা\nপ্লেথ্রু প্রয়োজনীয়তা, অন্যদিকে, আরও জটিল হতে থাকে। প্লে-থ্রু প্রয়োজনীয়তাগুলি সাধারণত বোঝায় যে বেটকারীদের একটি নির্দিষ্ট সংখ্যা বা বাজির মান রাখতে হবে আগে তারা বিনামূল্যের বাজিতে জয়লাভ করতে পারে।\nপ্লেথ্রু প্রয়োজনীয়তা সহ একটি বিনামূল্যের বাজির মান বের করার সবচেয়ে সহজ উপায় হল বিনামূল্যের বাজিকে প্রয়োজনীয় টার্ন-ওভারের সংখ্যা দ্বারা গুণ করা বা বাজির নিজস্ব তহবিলের মাধ্যমে এর মোট মূল্য বাজি করা।\nধরুন বেটিং সাইটটি $100 মূল্যের একটি বিনামূল্যের বাজি অফার করে। যদি প্লে-থ্রু প্রয়োজনীয়তা তিনবার উল্টে দিতে হয়, তাহলে বিনামূল্যের বাজিতে করা যেকোনো জয়ের অর্থ পরিশোধ করার আগে বেটকারীদেরকে $300 বাজি ধরতে হবে। যাইহোক, এটা মনে রাখা গুরুত্বপূর্ণ যে বিভিন্ন স্পোর্ট বুকি সাইটের বিভিন্ন প্লে-থ্রু প্রয়োজনীয়তা থাকতে পারে।\nবাজির সাইটগুলিতে বিনামূল্যে বাজির কৌশল\nবেটররা ব্যাঙ্করোল দ্বিগুণ করে, বাজি হেজিং বা ম্যাচিং বেটের মাধ্যমে সর্বোত্তম বিনামূল্যের বাজি সর্বাধিক করতে পারে। এই পদ্ধতিগুলি হল নিশ্চিত করার কিছু উপায় যে পন্টাররা বিনামূল্যে বাজি থেকে সর্বাধিক ব্যাঙ্ক তৈরি করে৷\nব্যাঙ্করোল দ্বিগুণ করা হল ফ্রি বেট ব্যবহার করার সবচেয়ে সহজ উপায়। সমস্ত বেটরদের করতে হবে এটিকে বুকমেকারের মধ্যে স্থাপন করা যা তাদের বিনামূল্যে বাজি দিয়েছে।\nPunters তাদের বাজি হেজিং দ্বারা বিনামূল্যে বাজি ব্যবহার করতে পারেন. এই পদ্ধতিতে একটি বাজির উপর বিনামূল্যে বাজি রাখা জড়িত যা সরাসরি তাদের নিজের অর্থ দিয়ে তৈরি করা বাজির সাথে প্রতিদ্বন্দ্বিতা করে। একটি ফ্রি বেটের সাথে হেজিং বেট নিশ্চিত করুন যে পন্টাররা কোন খারাপ দিক ছাড়াই জেতার সম্ভাবনাকে সর্বাধিক করতে পারে।\nঅন্য দিকে মিলে যাওয়া বাজি, বিনামূল্যের বাজিকে নগদে পরিণত করে। এটি করার জন্য, বাজিকারীদের একটি নির্দিষ্ট ফলাফলের উপর একটি বিনামূল্যে বাজি রাখতে হবে (যেমন, টিম 1 জয়ী) এবং তারপরে বিপরীত ফলাফল বাজি রাখার জন্য একটি বাজি বিনিময় ব্যবহার করে (যেমন, দল 1 জিতছে না)। এর মাধ্যমে, ফলাফল নির্বিশেষে বিনামূল্যে বাজির মান সর্বাধিক করা হয়।\nজুয়া খেলা মজার হলেও মনে রাখবেন যে এটি অর্থ প্রদানের বিনোদন। আমরা সুপারিশ করি না যে খেলোয়াড়রা তাদের পুরো জীবিকা হিসাবে জুয়া খেলার উপর নির্ভর করে।\nএকটি বাজেট সীমা এবং একটি সময় সীমা সেট করা গুরুত্বপূর্ণ। এই মুহূর্তে, বাজি ধরতে পারে না যে তারা সঞ্চয়ের মাধ্যমে জ্বলছে বা পরিবার বা ক্যারিয়ারের মতো জীবনের অন্যান্য গুরুত্বপূর্ণ বিষয়গুলি ভুলে যাচ্ছে।\nএকটি সীমা নির্ধারণ করা বাজিকরদের একটি পাহাড়ে লোকসান ধাওয়া করা থেকেও আটকাতে পারে। টাকা দিয়ে বাজি ধরবেন না যা তাদের মালিকানা নেই বা নেই। খেলোয়াড়দের যদি জুয়া খেলার সামর্থ্য না থাকে, তাহলে তাদের জুয়া খেলা উচিত নয়। এটি করার ফলে একজন খেলোয়াড়ের আর্থিক এবং ব্যক্তিগত জীবনে ঋণ এবং অন্যান্য সমস্যা হতে পারে।\nদায়িত্বশীল জুয়া অনুশীলন করার আরেকটি গুরুত্বপূর্ণ বিষয় হল জুয়াড়ির ভুলের শিকার না হওয়া। খেলাধুলায় বাজি ধরা একটি ভাগ্য এবং সুযোগের খেলা, এবং কোন কুসংস্কার একটি খেলা কিভাবে কাজ করে তা পরিবর্তন করবে না। প্রতিটি ফলাফল একে অপরের উপর নির্ভরশীল নয়, এবং একজন বাজির ব্যক্তিগত ভাগ্য সবসময় বাজিতে ভাগ্য বোঝায় না।\nঅ্যালকোহলের প্রভাবে জুয়া খেলা একটি খারাপ ধারণা, কারণ এটি একজন বাজির সিদ্ধান্ত নেওয়ার দক্ষতাকে ক্ষতিগ্রস্ত করতে পারে। অ্যালকোহল-চালিত বাজি খারাপ বাজি, লোকসানের পিছনে ছুটতে, বা বাজেট এবং সময়সীমার বাইরে ব্যয় করতে পারে যা কেউ নিজের জন্য সেট করতে পারে।


মসজিদের জায়গায় মন্দির কোন যুক্তিতে: ভারতের সাবেক বিচারপতিSANGBAD21.COM\nপ্রকাশিত: ১০ নভেম্বর ২০১৯, ১১:৪০ পূর্বাহ্ন\nআন্তর্জাতিক ডেস্ক:: কয়েক দশকের প্রতীক্ষার অবসান ঘটিয়ে বাবরি মসজিদ-রাম জন্মভূমি নিয়ে করা ঐতিহাসিক অযোধ্যা মামলার রায় শনিবার ঘোষণা করেছেন ভারতের সুপ্রিমকোর্ট। রায়ে অযোধ্যার বিরোধীপূর্ণ বাবরি মসজিদের জমি মন্দির নির্মাণে হিন্দুদের দিতে নির্দেশ দেয়া হয়েছে। আর নতুন একটি মসজিদ নির্মাণে মুসলমান সম্প্রদায়কে শহরেই আলাদা একখণ্ড পাঁচ একরের জমি বরাদ্দ দিতে নির্দেশ দেয়া হয়েছে।\nসুপ্রিম কোর্টের এ রায় নিয়ে আনন্দবাজার পত্রিকায় মন্তব্য কলাম লিখেছেন দেশটির সাবেক বিচারপতি অশোককুমার গঙ্গোপাধ্যায়। তিনি বলেছেন, ‘এই রায়টা কিসের ভিত্তিতে দেয়া হল, সবটা ঠিক বুঝতে পারছি না। সুপ্রিম কোর্ট দেশের সর্বোচ্চ আদালত। সেই আদালত একটা রায় দিলে তাকে মেনে নেয়া ছাড়া উপায় নেই। কিন্তু অনেকগুলো প্রশ্নের উত্তর আমি খুঁজে পাচ্ছি না।চারশো-পাঁচশো বছর ধরে একটা মসজিদ একটা জায়গায় দাঁড়িয়ে ছিল। সেই মসজিদকে আজ থেকে ২৭ বছর আগে ভেঙে দেয়া হল বর্বরদের মতো আক্রমণ চালিয়ে। আর আজ দেশের সর্বোচ্চ আদালত বলল, ওখানে এ বার মন্দির হবে।\nভারতীয় পুরাতাত্ত্বিক সর্বেক্ষণ (এএসআই) জানিয়েছিল, ওই মসজিদের তলায় একটি প্রাচীনতর কাঠামোর সন্ধান পাওয়া গিয়েছে। কিন্তু সেই প্রাচীনতর কাঠামো যে মন্দিরই ছিল, এমন কোনও প্রমাণ তো মেলেনি। সুপ্রিম কোর্ট নিজেও মেনে নিয়েছে যে, পুরাতাত্ত্বিক সর্বেক্ষণের রিপোর্টে কোনও ভাবেই প্রমাণ হচ্ছে না যে, একটা মন্দিরকে ভেঙে ওখানে মসজিদ তৈরি করা হয়েছিল। তা হলে কিসের ভিত্তিতে আজ মন্দির তৈরির নির্দেশ? বিশ্বাসের ভিত্তিতে। দেশের সর্বোচ্চ আদালত বলল, অনেক হিন্দুর বিশ্বাস যে, ওখানে রামের জন্ম হয়েছিল।\nবিশ্বাস বা আস্থার মর্যাদা রাখতে ওই বিতর্কিত জমি রামলালা বিরাজমানের নামে দিয়ে দেওয়া হল। এটা কি আদৌ যুক্তিযুক্ত হল? রামচন্দ্র আদৌ ছিলেন কি না, কোথায় জন্মেছিলেন, সে সবের কোনও প্রামাণ্য নথি কি রয়েছে? নেই। রাম শুধু মহাকাব্যে রয়েছেন। সেই সূত্রে অনেক মানুষের মনে একটা বিশ্বাসও রয়েছে। কিন্তু সেই বিশ্বাসের বলে একটা মসজিদের জমি মন্দিরের নামে হয়ে যেতে পারে না। কালকে যদি আমি বলি, আপনার বাড়ির নীচে আমার একটা বাড়ি রয়েছে, এটা আমার বিশ্বাস, তা হলে কি আপনার বাড়িটা ভেঙে জমিটা আমাকে দিয়ে দেওয়া হবে?\nইতিহাসের পুনর্নির্মাণ করা তো আদালতের কাজ নয়। আদালত সিদ্ধান্তে পৌঁছয় অকাট্য প্রমাণ এবং প্রামাণ্য নথিপত্রের ভিত্তিতে। বাবরি মসজিদ যেখানে ছিল, সেই জমিতে মন্দির তৈরির নির্দেশ সুপ্রিম কোর্ট কোন অকাট্য প্রমাণ ও প্রামাণ্য নথির ভিত্তিতে দিল, সেটা বুঝতে আমার অসুবিধা হয়েছে। বাবরি মসজিদ যে ওখানে ছিল, পাঁচ শতাব্দী ধরে ছিল, সে আমরা সবাই জানি। বাবরি মসজিদ যে গুন্ডামি করে ভেঙে দেওয়া হল, সেটাও আমরা দেখেছি।\nএমনকি সুপ্রিম কোর্ট এ দিনের রায়েও মেনে নিয়েছে যে, অন্যায় ভাবে মসজিদটা ভেঙে দেওয়া হয়েছিল। কিন্তু ১৫২৮ সালের আগে ওখানে রাম মন্দির ছিল কি না, আমরা কেউ কি নিশ্চিত ভাবে জানি? রাম মন্দির ভেঙেই বাবরি মসজিদ তৈরি করা হয়েছিল, এমন কোনও অকাট্য প্রমাণ কি কেউ দাখিল করতে পেরেছিলেন? পারেননি।\nপূর্ববর্তী সংবাদ: সিলেট বিএনপির শতাধিক নেতাকর্মীর বিরুদ্ধে মামলা\nপরবর্তী সংবাদ: ঘূর্ণিঝড় বুলবুলের তাণ্ডবে লন্ডভন্ড খুলনা, নিহত ১


প্রকাশ : ১৩ মে ২০২২, ১৮:৩৬আপডেট : ১৩ মে ২০২২, ১৯:৩২\nমেগা প্রজেক্ট না করে জনগণকে বাঁচাতে সরকারের প্রতি আহ্বান জানিয়েছেন গণস্বাস্থ্য কেন্দ্রের প্রতিষ্ঠাতা ডা. জাফরুল্লাহ চৌধুরী। সরকারের উদ্দেশে তিনি বলেছেন, ‘ভারত আপনাদের রক্ষা করতে পারবে না। ভারত নিজেই খণ্ডবিখণ্ড, তাই তাদের দিকে না তাকিয়ে নিজের দিকে তাকান। দ্রব্যমূল্য কমানো কঠিন কিছু নয়। আগে দুর্নীতি কমান, তাহলেই হবে।’\nশুক্রবার জাতীয় প্রেসক্লাবের সামনে বাংলাদেশ যুব অধিকার পরিষদ আয়োজিত ভোজ্যতেল ও নিত্যপ্রয়োজনীয় দ্রব্যমূল্যের লাগামহীন ঊর্ধ্বগতির প্রতিবাদে মানববন্ধন ও বিক্ষোভ সমাবেশে প্রধান অতিথির বক্তব্যে ডা. জাফরুল্লাহ চৌধুরী এসব কথা বলেন।\nডা. জাফরুল্লাহ তাঁর বক্তব্যে আরও বলেন, ‘নির্দলীয় নিরপেক্ষ সরকারের অধীনে নির্বাচন দিতে হবে, তা না হলে আপনাদের অবস্থাও শ্রীলঙ্কার মতো হবে।’\nবাংলাদেশ যুব অধিকার পরিষদের সভাপতি মুনজুর মোর্শেদ মামুনের সভাপতিত্বে সমাবেশে প্রধান আলোচক ছিলেন ডাকসুর সাবেক ভিপি ও গণঅধিকার পরিষদের সদস্যসচিব নুরুল হক নুর। এ ছাড়া সমাবেশে আরও বক্তব্য রাখেন গণঅধিকার পরিষদ যুগ্ম আহ্বায়ক মুহাম্মদ রাশেদ খান, ফারুক হাসান, মাহফুজুর রহমানসহ গণঅধিকার পরিষদ ও বাংলাদেশ যুব অধিকার কেন্দ্রীয় নেতৃবৃন্দ।\nনুরুল হক নুর বলেন, ‘এই সরকার গত ১৩ বছরে দেশকে মুমূর্ষু অবস্থায় নিয়ে গেছে। দেশ এখন আইসিইউতে রয়েছে।’\nজনগণকে উদ্দেশে নুর বলেন, ‘আপনারা খেয়াল করলে দেখবেন, সব জিনিসপত্রের দাম বাড়ছে। সংসদের ৬২ শতাংশ এমপি ব্যবসায়ী। তাঁরা ব্যবসায়ী সিন্ডিকেটের সঙ্গে জড়িত। আমরা দেখেছি, মানুষ যেখানে খেতে পারে না, সেখানে সরকার উন্নয়ন প্রচার করার জন্য জেলায় জেলায় এলইডি বোর্ড স্থাপন করছে। এই সরকার এত দিন ক্ষমতায় থাকার পরও গণমাধ্যমের স্বাধীনতা নিশ্চিত করতে পারে নাই।’\nভিপি নুরুল হক নূরডা. জাফরুল্লাহগণ অধিকার পরিষদ\nসরকার উৎখাতে ২৪ ঘণ্টার রাজনীতি করতে হবে: আমীর খসরু\nবিএনপি নেতারা নির্বাচন আতঙ্কে ভুগছেন: কাদের


মেয়র পদে লড়বেন নাসিম, সংসদে শাহরিয়ার ও কাহের শামীম! -Deshebideshe\nমেয়র পদে লড়বেন নাসিম, সংসদে শাহরিয়ার ও কাহের শামীম!\nসিলেট, ২৭ জুলাই- সাবেক অর্থমন্ত্রী কিবরিয়া হত্যা মামলায় কারান্তরিণ রয়েছেন সিলেট সিটি করপোরেশনের (সিসিক) সাময়িক বহিস্কৃত মেয়র আরিফুল হক চৌধুরী। এই মামলার সুরাহা হওয়ার আগেই দিরাইয়ে সুরঞ্জিত সেনগুপ্তের উপর গ্রেণেড হামলার মামলায় জড়িয়ে গেছেন আরিফ। ওই মামলায় গ্রেফতার দেখিয়ে আদালতে আবেদন করেছেন তদন্তকারী কর্মকর্তা।\nএ অবস্থায় আরিফুল হক চৌধুরীর কারামুক্তি ও মেয়র পদ ফিরিয়ে পাওয়া নিয়ে শঙ্কিত দলের নেতাকর্মীরা। আরিফের সাজা হয়ে গেলে সিটি করপোরেশনের নির্বাচনে মেয়র পদে কোন নেতাকে প্রার্থী করা যায় তা নিয়ে ভাবতে শুরু করেছেন দলের নেতারা। সেই সাথে তাদের চিন্তা ভাবনায় রয়েছে সংসদ নির্বাচনে সিলেটের বিভিন্ন আসনে প্রার্থী ঠিক করা।\nদলীয় সূত্রে জানা যায়- আরিফের বিকল্প খুঁজতে গত সোমবার রাতে মহানগর বিএনপির সভাপতি নাসিম হোসাইনের বাসায় মহানগর বিএনপির শীর্ষ নেতারা গোপন বৈঠক করেন। ওই সভায় আরিফুল হক চৌধুরীর মামলাগুলোর বর্তমান অবস্থা নিয়ে ব্যাপক আলোচনা হয়। সুরঞ্জিত সেনগুপ্তের উপর গ্রেণেড হামলার মামলায় আরিফকে জড়ানোর কারণে তার ভবিষ্যত রাজনীতি নিয়ে অনেকে শঙ্কা প্রকাশ করেন। সাবেক অর্থমন্ত্রী শাহ এএমএস কিবরিয়া হত্যা মামলা বা সুরঞ্জিত সেনগুপ্তের উপর হামলার মামলার কোনটায় সাজা হয়ে গেলে আরিফুল হক চৌধুরী মেয়র পদ থেকে স্থায়ীভাবে বহিস্কৃত হবেন। তখন উপনির্বাচন হলে বিএনপি থেকে মেয়র প্রার্থী কে হবেন এনিয়ে বৈঠকে আলোচনা করেন দলীয় নেতারা। বৈঠকে আরিফের বিকল্প হিসেবে মহানগর বিএনপির সভাপতি নাসিম হোসাইন যোগ্য প্রার্থী হিসেবে মত দেন উপস্থিত নেতৃবৃন্দ। নাসিম হোসাইন বিগত সিটি নির্বাচনেও দলীয় মনোনয়ন প্রত্যাশী ছিলেন।\nএদিকে, শমসের মুবিন চৌধুরী বিএনপিতে ফিরে আসার সম্ভাবনা না থাকায় আগামী জাতীয় সংসদ নির্বাচনে সিলেট-১ আসনে মহানগর বিএনপির সাবেক আহ্বায়ক ডা. শাহরীয়ার হোসেন চৌধুরী, সিলেট-৬ আসনে সিলেট জেলা বিএনপির সভাপতি আবুল কাহের শামীম ও সুনামগঞ্জ-২ আসনে মহানগর বিএনপির সাবেক আহ্বায়ক কমিটির সদস্য মাহবুব চৌধুরী দলীয় প্রার্থী হওয়ার পক্ষে মতামত দেন উপস্থিত নেতারা। এছাড়া বৈঠকে আরিফুল হক চৌধুরীকে সুরঞ্জিত সেনগুপ্তের উপর গ্রেণেড হামলার মামলায় জড়ানোর প্রতিবাদে বিক্ষোভ সমাবেশ করার সিদ্ধান্ত নেয়া হয় বলে দলীয় সূত্র নিশ্চিত করেছে।\nমহানগর বিএনপির সভাপতি নাসিম হোসাইনের সভাপতিত্বে অনুষ্ঠিত বৈঠকে অন্যদের মধ্যে উপস্থিত ছিলেন- মহানগর বিএনপির সাংগঠনিক সম্পাদক মিফতাহ সিদ্দিকী, মহানগর বিএনপির সাবেক আহ্বায়ক কমিটির সদস্য এডভোকেট হাবিবুর রহমান হাবিব, একে আহাদুস সামাদ চৌধুরী, এডভেকেট ফয়জুর রহমান জাহেদ, হুমায়ূন কবীর শাহীন, মাহবুব চৌধুরী, এমদাদ হোসেন চৌধুরী, সৈয়দ মঈনুদ্দীন সুহেল, সৈয়দ রেজাউল করিম আলো, মুকুল মুর্শেদ।\nতবে বৈঠকে সিটি করপোরেশন বা সংসদ নির্বাচন নিয়ে কোন আলোচনা হয়নি দাবি করে মহানগর বিএনপির সভাপতি নাসিম হোসাইন বলেন- ‘ওই বৈঠকটি আনুষ্ঠানিক ছিল না। পূর্ণাঙ্গ কমিটি না থাকায় মহানগর বিএনপির সাবেক আহ্বায়ক কমিটির নেতাদের নিয়ে একসাথে বসেছিলাম। এসময় দলীয় আলাপ আলোচনার পাশাপাশি আরিফুল হক চৌধুরীকে নতুন আরেকটি মামলায় জড়ানোর ঘটনায় নগরীতে বিক্ষোভ কর্মসূচি পালনের সিদ্ধান্ত নেয়া হয়।’


আপডেট: ০৬ সেপ্টেম্বর ২০১৮ - ০৫:৩৩ | প্রকাশিত: বৃহস্পতিবার ০৬ সেপ্টেম্বর ২০১৮ | প্রিন্ট সংস্করণ\n‘সেবাখাতে দুর্নীতি : জাতীয় খানা জরিপ ২০১৭’ প্রকাশ করেছে ট্রান্সপারেন্সি ইন্টারন্যাশনাল বা টিআইবি। ৩০ আগস্ট প্রকাশিত জরিপের ফলাফলকে কেন্দ্র করে পত্র-পত্রিকায় প্রতিবেদন মুদ্রিত হয়েছে। ৩১ আগস্ট প্রথম আলো পত্রিকায় মুদ্রিত প্রতিবেদনের শিরোনাম ‘সেবা পেতে বছরে ঘুষ দিতে হয় ১০ হাজার কোটি টাকা’। প্রতিবেদনে বলা হয়, ঘুষ ছাড়া কাজ হচ্ছে না কোথাও। বিভিন্ন ধরনের সেবা নাগরিকদের প্রয়োজন। এর অনেকগুলোই অধিকার। কিন্তু ঘুষ না দিলে তাও পাওয়া যাচ্ছে না। এ ক্ষেত্রে সবচেয়ে দুর্নীতিগ্রস্ত আইন-শৃঙ্খলা রক্ষাকারী সংস্থা। অথচ সাধারণ মানুষকে তাদের কাছে যেতেই হবে। অবশ্য টাকার অঙ্কে সবচেয়ে বেশি ঘুষ নেয় এ সময়ের অন্যতম আলোচিত সংস্থা বাংলাদেশ সড়ক পরিবহন কর্তৃপক্ষ বা বিআরটিএ। শিক্ষার্থীদের নিরাপদ সড়ক আন্দোলনের রেশ এখনো যায়নি। আন্দোলনের পর যানবাহনের জন্য বিভিন্ন ধরনের সনদ নিতে বিআরটিএতে ভিড় বাড়ছেই। আর এখন এই সংস্থায় কাজ পেতেই সবচেয়ে বেশি ঘুষ দিতে হচ্ছে।\nএদিকে টিআইবির জরিপের ফলাফল প্রসঙ্গে পুলিশ সদর দপ্তরের সহকারী মহাপরিদর্শক (এআইজি-মিডিয়া) সোহেল রানা প্রথম আলোকে বলেন, পুরো প্রতিবেদন না পড়ে এ বিষয়ে মন্তব্য করা সঠিক নয় বলে মনে করে বাংলাদেশ পুলিশ। বিআরটিএর পরিচালক (রোড সেফটি) মাহবুব-এ রব্বানী বলেছেন, টিআইবি’র প্রতিবেদন না দেখে কোনো মন্তব্য করবেন না। তবে গ্যাস খাতে দুর্নীতি নিয়ে বিদ্যুৎ ও জ্বালানি প্রতিমন্ত্রী নসরুল হামিদ বলেছেন, নিচের দিকে এখনো দুর্নীতি আছে। মূলত গ্যাস-সংকটের কারণেই এটা বেশি হচ্ছে। আর এটা থাকবে না।\nসংবাদ সম্মেলনে গণমাধ্যম কর্মীদের প্রশ্নের উত্তরে টিআইবি ট্রাস্টি বোর্ডের চেয়ারপারসন সুলতানা কামাল বলেন, দুর্নীতিমুক্তভাবে বেঁচে থাকা মানুষের মৌলিক অধিকার। তিনি আরো বলেন, বিচার ব্যবস্থাকে কেউ পাত্তা দিচ্ছে না বা গ্রাহ্য করছে না। জামিন পেলেও মানুষ প্রধানমন্ত্রীকে ধন্যবাদ দিচ্ছে। এ সবের মূল কারণ দেশ পরিচালনার জন্য যে দায়িত্ববান ব্যক্তিরা আছেন, তারা দায়িত্ব পালন করছেন না। রাষ্ট্র সমস্যার সুরাহা করতে এগিয়ে আসছে না। সাধারণ মানুষ থেকে শুরু করে সবাইকে ঘুষ দেওয়ার মাধ্যমে দুর্নীতির অংশীদার হতে বাধ্য করা হচ্ছে। অন্যদিকে যারা দুর্নীতি করছেন, তাদের জবাবদিহির আওতায় আনা যাচ্ছে না। এমন অবস্থায় প্রশ্ন জাগে, রাষ্ট্র কি তার কর্তব্য পালনে এগিয়ে আসবে না?\nদায়িত্ববানরা দায়িত্ব পালন করলে তো এমন খবর পড়তে হয় না। ‘ধর্মমন্ত্রীর ছেলের বিরুদ্ধে অবশেষে মামলা নিলো পুলিশ’ শিরোনামে একটি খবর মুদ্রিত হয়েছে পত্রিকান্তরে। ২ সেপ্টেম্বর তারিখে মুদ্রিত খবরে বলা হয়, ধর্মমন্ত্রী মতিউর রহমানের ছেলে মোহিত উর রহমান ওরফে শান্তর বিরুদ্ধে অবশেষে মামলা নিয়েছে পুলিশ। ময়মনসিংহ মহানগর যুবলীগের সদস্য সাজ্জাদ আলম শেখ আজাদকে হত্যার নির্দেশ দেওয়ার অভিযোগে তার বিরুদ্ধে এই মামলা হয়েছে। ময়মনসিংহ কোতোয়ালি মডেল থানায় নিহত সাজ্জাদের স্ত্রী দিলরুবা আক্তারের লিখিত অভিযোগটি মামলা হিসেবে গ্রহণ করা হয় গত শুক্রবার ৩১ আগস্ট রাতে। উল্লেখ্য যে, মোহিত ময়মনসিংহ মহানগর আওয়ামী লীগের সাধারণ সম্পাদক।\nখবরে বলা হয়, গত ৩১ জুলাই দুপুরে সাজ্জাদকে গুলী করে ও কুপিয়ে হত্যা করে দুর্বৃত্তরা। ২ আগস্ট নিহত ব্যক্তির স্ত্রী মামলা করতে লিখিত অভিযোগ নিয়ে থানায় যান। লিখিত অভিযোগে হত্যার নির্দেশদাতা হিসেবে মোহিতের নাম থাকায় পুলিশ মামলা নিচ্ছিল না বলে অভিযোগ করেন দিলরুবা। তিনি রিট আবেদন করলে গত বৃহস্পতিবার হাইকোর্ট মামলা নথিবদ্ধ করার জন্য ময়মনসিংহ কোতোয়ালি থানার পুলিশকে নির্দেশ দেন। আদালতের নির্দেশ পেয়ে শুক্রবার রাতে মামলা নেয় পুলিশ। থানার ওসি মাহমুদুল ইসলাম জানান, মামলায় মোহিত এবং ময়মনসিংহ মহানগর যুবলীগের সাধারণ সম্পাদক রাসেল পাঠান, জেলা ছাত্রলীগের সাবেক সভাপতি সন্তু বাবু, যুবলীগের কর্মী শেখ ফরিদ, ফরহাদ, সেলিমসহ মোট ২৫ জনকে আসামী করা হয়েছে। তবে ১ সেপ্টেম্বর শনিবার বিকাল পর্যন্ত কোন আসামীকে গ্রেফতার করা যায়নি। পুলিশ আসামীদের গ্রেফতারের জন্য কাজ শুরু করেছে বলে ওসি জানান। পুলিশ, দলীয় ও নিহত ব্যক্তির পরিবার সূত্রে জানা গেছে, ময়মনসিংহ শহরের আকুয়া এলাকায় আধিপত্য বিস্তার নিয়ে যুবলীগের স্থানীয় দুই পক্ষের বিরোধ আছে। এর জের ধরে ৩১ জুলাই সাজ্জাদ প্রতিপক্ষের হাতে খুন হন। এ নিয়ে ২ আগস্ট শহরের কালীবাড়ি এলাকার একটি কমিউনিটি সেন্টারে সংবাদ সম্মেলন করেন নিহত ব্যক্তির পরিবারের সদস্যরা। সংবাদ সম্মেলনে সাজ্জাদের স্ত্রী দিলরুবা দাবি করেন, সাজ্জাদ এক সময় মোহিতের পক্ষে রাজনীতি করতেন। পরে তিনি পক্ষ ত্যাগ করলে মোহিত তার ওপর ক্ষিপ্ত হন। হত্যার সাত দিন আগে মোহিত মুঠোফোনে সাজ্জাদকে হত্যার হুমকি দেন। তার নির্দেশেই সাজ্জাদকে প্রকাশ্যে হত্যা করা হয় বলে স্ত্রী অভিযোগ করেন।\nখবরে মামলার কথা, অভিযোগের কথা জানা গেল। রায় পেতে সময় লাগবে। সুষ্ঠু তদন্ত ও বিচারের মাধ্যমে হত্যাকা-ের সাথে যুক্ত ব্যক্তিরা উপযুক্ত শাস্তি পাবে বলে আমরা আশা করতে চাই। তবে আলোচ্য ঘটনায় একটি প্রশ্নের সৃষ্টি হয়েছে। আসামী মন্ত্রীর পুত্র হলে কিংবা ক্ষমতাসীন দলের নেতা হলে পুলিশ কি তার বিরুদ্ধে মামলা নিতে অক্ষম? আমরা দেখলাম হাইকোর্টের আদেশের পর পুলিশ মামলা নিলো। কিন্তু সাধারণ নাগরিক কিংবা বিরোধী দলের লোকদের বিরুদ্ধে মামলা নিতে তো পুলিশকে বেশ তৎপর দেখা যায়। তখন তো আদালতের আদেশের প্রয়োজন হয় না। এটি কিন্তু সুশাসনের লক্ষণ নয়। এই দৈন্য কখন দূর হবে।\nসুশাসন নেই বলেই এমন চিত্র আমাদের দেখতে হয়।\n‘কয়েকশ’ স্পিন্টার শরীরে, চিকিৎসার ব্যয় নিয়ে দুশ্চিন্তা’ শিরোনামে প্রতিবেদনটি কর্তৃপক্ষের দৃষ্টি আকর্ষণ করতে সক্ষম হবে কিনা জানি না। তবে বিষয়টি গুরুত্বপূর্ণ এবং কর্তৃপক্ষের করণীয় আছে বলে আমরা মনে করি। ৩ সেপ্টেম্বর তারিখে প্রথম আলো পত্রিকায় মুদ্রিত প্রতিবেদনটিতে বলা হয়, একটু হাঁটলেই পা ফুলে যায় রাজিবুল ইসলামের। ঠিকমতো বসতেও পারেন না। শরীরে বয়ে বেড়াচ্ছেন কয়েকশ’ স্পিøন্টার। পরিবারের আশঙ্কা, সঠিক চিকিৎসা না পেলে ধীরে ধীরে হয়তো স্বাভাবিক কর্মক্ষমতা পুরোপুরি হারিয়ে ফেলবেন তিনি। সরকারি চকরিতে কোটা সংস্কারের দাবিতে ঢাকা বিশ্ববিদ্যালয় ক্যাম্পাসে বিক্ষোভ করার সময় গত ৮ এপ্রিল রাতে পুলিশের ছোঁড়া শটগানের গুলিতে আহত হন তিনি। চিকিৎসকরা পরামর্শ দিলেও ছেলেকে দেশের বাইরে নিয়ে যাওয়ার মতো আর্থিক সামর্থ্য পিতার নেই। রাজিবুলের পরিবার জানায়, ঢাকা বিশ্ববিদ্যালয় প্রশাসন কিংবা সরকার কেউই তাদের পাশে দাঁড়ায়নি। রাজিবুল ঢাকা বিশ্ববিদ্যালয়ের সমাজবিজ্ঞান বিভাগের চতুর্থ বর্ষের ছাত্র।\nরাজিবুল যেদিন আহত হন, সেদিন গুলিবিদ্ধ হন ঢাকা বিশ্ববিদ্যালয়ের লোকপ্রশাসন বিভাগের চতুর্থ বর্ষের আশিকুর রহমানও। গুলিতে তাঁর যকৃত ও ফুসফুস ক্ষতিগ্রস্ত হয়। এখনো তার শরীরের ভেতর রয়ে গেছে গুলিটি। এছাড়া পুলিশের ছোঁড়া শটগানের গুলিতে আহত হন ঢাকা বিশ্ববিদ্যালয়ের রসায়ন বিভাগের তৃতীয় বর্ষের ছাত্র মো. শাহরিয়ার হোসেন। তাঁর পিঠে আটটি স্পিøন্টার বিদ্ধ হয়। এছাড়া পুলিশের শটগানের গুলিতে আহত হন জাহাঙ্গিরনগর বিশ্ববিদ্যালয়ের ছাত্র আরেফিন। তার চোখে স্পিøন্টার বিদ্ধ হয়। এর বাইরে রাজশাহী বিশ্ববিদ্যালয়ের ছাত্র তরিকুল ইসলাম ছাত্রলীগের হাতুড়ি ও লাঠিপেটায় গুরুতর আহত হন। কিন্তু তারা প্রয়োজনীয় চিকিৎসা পাচ্ছেন না।\nকোটা আন্দোলনকারী শিক্ষার্থীদের সংগঠন বাংলাদেশ সাধারণ ছাত্র অধিকার সংরক্ষণ পরিষদের আহ্বায়ক হাসান আল মামুন প্রথম আলোকে বলেন, সড়ক পরিবহন ও সেতুমন্ত্রী ওবায়দুল কাদের এবং আওয়ামী লীগের যুগ্ম সাধারণ সম্পাদক জাহাঙ্গীর কবির নানক আন্দোলনের সময় তাদের বলেছিলেন, আহত শিক্ষার্থীদের চিকিৎসা ব্যয় সরকার বহন করবে। বিশ্ববিদ্যালয় প্রশাসনও একই আশ্বাস দিয়েছিল। কিন্তু শেষ পর্যন্ত কোনো আশ্বাসের বাস্তবায়ন হয়নি। আমরা মনে করি আশ্বাসের দ্রুত বাস্তবায়ন প্রয়োজন।